‘നാഗവല്ലി, അവളുടെ ജനനവും മരണവും അയാളിലൂടെ മാത്രമാണ് സംഭവിച്ചത്!’ | Short Story | Literature | manoramaonline\n‘നാഗവല്ലി, അവളുടെ ജനനവും മരണവും അയാളിലൂടെ മാത്രമാണ് സംഭവിച്ചത്!’\nദീക്ഷിദ് ബാലചന്ദ്രൻ September 04, 2020 09:17 AM IST\nമണിച്ചിത്രത്താഴിനു ശേഷം... (കഥ)\nകൈ വിരൽ മരവിക്കുന്ന പോലെ. ഭയവും ആകാംക്ഷയും ഒരുമിച്ച് മനസ്സിനെ കീഴ്‌പ്പെടുത്തിക്കഴിഞ്ഞിരിക്കുന്നു. ജിജ്ഞാസയുടെ ലോകം! അത് പക്ഷേ പ്രതീക്ഷയുടെ, അദ്ഭുതത്തിന്റെ അല്ലെന്ന് ഉറപ്പാണ്. പിന്നെ എന്താണ് ഇങ്ങനെ ?\nകാലത്തിനു ശേഷം ഒരു മാറ്റവും ഇവിടെ ഉണ്ടായിട്ടില്ല. അതേ ഇടനാഴിയിലൂടെ ഒരിക്കൽ കൂടി നടക്കുമ്പോൾ ശരീരമാകെ വിറയ്ക്കുന്നുണ്ട്. എങ്കിലും യാന്ത്രികമായിരുന്നു ആ നടപ്പ്. ഈ ഇടനാഴി ചെന്നവസാനിക്കുന്നത് തെക്കിനിയുടെ അടുത്തേയ്ക്ക് ആണ്. അന്നാദ്യമായി നാഗവല്ലി എന്ന മനോരോഗിയെ കണ്ട നിമിഷം ഓർമയിൽ തളം കെട്ടി. അയാൾ അറിയാതെ തെക്കിനിയോട് ചേർന്ന മുറിയിൽ പ്രവേശിച്ചു. നാളുകളായി ആ മുറിക്കുള്ളിൽ അടക്കം ചെയ്ത ചുട്ടു പഴുത്ത വായു അയാളെ തള്ളി മാറ്റി പുറത്തേക്കു സഞ്ചരിച്ചു. ഇവിടെയും ഒരു മാറ്റം സംഭവിച്ചിട്ടില്ല!\nപാതിയുറക്കത്തിൽ നിന്ന് അവൾ ഞെട്ടിയെണീറ്റു; പുതപ്പിനടിയിൽ കാലുകൾക്കിടയിൽ എന്തോ ഇഴയുന്നുണ്ട്...\nഎന്തെന്നില്ലാത്ത ശൂന്യത ....\nഅന്ന് അവളുമായുള്ള സംവാദം മാത്രമായിരുന്നു സണ്ണിയുടെ മനസ്സിൽ ഉണ്ടായിരുന്നത്. വീണ്ടും കാണുക, ചോദിക്കാൻ അന്ന് മറന്നു പോയ പലതും ചോദിക്കുക. ഉള്ളിൽ ഭയമെങ്കിലും ഭയമില്ലെന്ന് പറഞ്ഞു പഠിപ്പിക്കാൻ സണ്ണി നന്നേ പാടുപെട്ടുകൊണ്ടിരുന്നു. അന്നഴിച്ചുവച്ച ശങ്കരൻതമ്പിയുടെ മെതിയടിയും ഊന്നുവടിയും തന്നിലേക്ക് ചേർത്ത് കൊണ്ട് പതിയെ വാതിലിലേക്കു നടന്നു. പക്ഷേ ഇപ്പോൾ ഭയമില്ല !\n‘അവളെ കാണുക. അവളെ കണ്ടു കൊണ്ടിരിക്കുക എന്നിട്ട് പറ്റുമെങ്കിൽ ചുണ്ടിൽ ചുണ്ട് ചേർത്ത് ഒരു ചുംബനം. ആ കള്ള കാമുകൻ രാമനാഥൻ അറിയുന്നതിനും മുൻപ് എന്റെ മാത്രം ആയി കുറച്ചു നിമിഷം അവളെ എനിക്ക് വേണം. എന്റെ മാത്രം എന്ന് പറയാൻ വളരെ കുറച്ചു നിമിഷം. അവളുടെ അംഗലാവണ്യം എനിക്ക് മാത്രം സ്വന്തം.’\nപിടിവിട്ട കുതിരയെ പോലെ മനസ്സ് പാഞ്ഞുകൊണ്ടിരുന്നു. വടികൊണ്ട് വാതിലിൽ പതുക്കെ ഒന്ന് തട്ടി അപ്പുറത്ത് നിന്നു പ്രതീക്ഷിച്ചപോലെ ഒരു പ്രതികരണവും ഉണ്ടായില്ല. വീണ്ടും ശ്രമം തുടർന്നു.\nപക്ഷേ നിശബ്ദതയായിരുന്നു വീണ്ടുമവിടെ. ആ വാതിലിനപ്പുറവും ശൂന്യമാണ്. നടക്കാൻ പോവുന്ന ഒന്നിന് മുൻവിധികളില്ലാതെ വാതിൽ തള്ളി തുറന്ന് അകത്തേയ്ക്ക് നടന്നു നീങ്ങി.\nപക്ഷേ അകത്ത് കണ്ട കാഴ്ചയിൽ ഒരു ഞെട്ടൽ മാത്രമായിരുന്നു സണ്ണിയിൽ നിന്നു പുറത്തേക്കു വന്നത്. ആ കോണിലായി മതിലിനോട് ചേർന്ന് ഒരു മുഖം! അന്ന് ഗംഗ പരിചയപ്പെടുത്തിയ അതേ മുഖം പോലെയുണ്ട്....\nഅതേ .... അതവൾ തന്നെ നാഗവല്ലി....\nമറന്ന ലഞ്ച്ബോക്സുമായി സ്കൂളിലെത്തിയ അമ്മ; സൗന്ദര്യമില്ലാത്ത അമ്മ നാണം കെടുത്തിയെന്ന് മകൾ, ഒടുവിൽ...\nസണ്ണി അവളെ കണ്ടങ്കിലും അവൾ കണ്ടില്ല. അല്ലെങ്കിൽ കാണാത്ത പോലെ അവൾ അവിടെ തന്നെയുണ്ട്. നൃത്തത്തിൽ മതിമറന്ന അവളുടെ രൂപമാറ്റം കണ്ടുകൊണ്ടാണ് അയാൾ മുന്നോട്ട് നടന്നത്. അടുത്തേക്ക് ചെല്ലുംതോറും ആ രൂപം അവ്യക്തമായിക്കൊണ്ടിരിക്കുന്നു... എങ്കിലും സണ്ണിയുടെ കാലുകൾ മുന്നോട്ട് തന്നെ നീങ്ങി .\nകൂടുതൽ അടുത്തേയ്ക്ക് ചെല്ലുംതോറും ആ രൂപത്തിന് വ്യക്തത വരുന്നു. ആ രൂപം ഇപ്പോൾ തന്നെ കണ്ടിരിക്കുന്നു. തന്നെ മാത്രം തുറിച്ചു നോക്കുന്ന വിരൂപിയെ തൊട്ടടുത്തായി കണ്ടതും ഒരു ഞെട്ടൽ സണ്ണിയുടെ ഉള്ളിൽനിന്നും ഉണ്ടായി\nഅവിടെ തെളിഞ്ഞ ആ രൂപം...\nഅത് ശങ്കരൻ തമ്പിയായി മാറിയ സണ്ണിയെ തന്നെയായിരുന്നു. തന്റെ വികൃതമായ ആ പ്രതിബിംബം.\nഅതിലേക്ക് ഒന്ന് തൊടാനായി വിരൽ നീട്ടിയപ്പോഴേക്കും സ്വപ്നത്തിലെന്നപോലെ സണ്ണി ഞെട്ടി എഴുന്നേറ്റു.\nഎല്ലാം ഒരു സ്വപ്നമായിരുന്നോ...? അതോ യാഥാർഥ്യമോ...? വാർധക്യത്തിന്റെ ഏകാന്ത വാസത്തിൽനിന്നു രക്ഷപ്പെടാൻ പത്രത്തിനു വേണ്ടി ഒരു ലേഖനം. അതും നകുലനും ഗംഗയും ആവശ്യപ്പെട്ടതിന്റെ പേരിൽ മാത്രം. അതുകൊണ്ട് തന്നെ ആയിരിക്കണം അവരുമായി ബന്ധപ്പെട്ട ഒന്നിനെ തിരഞ്ഞെടുത്തത്. പക്ഷേ എഴുതിത്തുടങ്ങുമ്പോഴുള്ള പോലെയായിരുന്നില്ല ഇപ്പോൾ മനസ്സ്. പെയ്തൊഴിഞ്ഞ ആകാശം പോലെ ശൂന്യമാണ്. തെറ്റ് പറ്റിയിരിക്കുന്നു. ലോകം വാഴ്ത്തിയ പ്രബന്ധം എഴുതിയ തനിക്ക് തെറ്റ് പറ്റിയിരിക്കുന്നു....\nസണ്ണി ഉടൻ തന്നെ മേശപ്പുറത്തുനിന്ന് തന്റെ ഫോൺ എടുത്ത് ഗംഗയെ ഡയൽ ചെയ്തു.\nഫോൺ സ്വിച്ച് ഓഫ്!\nഅതേ പ്രതികരണം തന്നെ.\nനിരാശയിൽ ഫോൺ മേശയിൽ എറിഞ്ഞു കൊണ്ട് പേനയെടുത്ത് കൈകളിൽ ചേർത്ത് അവസാനമായി എഴുതിച്ചേർത്ത നാഗവല്ലി, അവൾ... എന്ന വരികളിൽ പേന കൊണ്ട് കോറി...\nഎന്നിട്ട് കടലാസ്സിൽ പേന അമർത്തിക്കൊണ്ട് അയാൾ വീണ്ടും എഴുതി...\n‘നാഗവല്ലി. അവളുടെ ജനനവും മരണവും അയാളിലൂടെ മാത്രമാണ് സംഭവിച്ചത്. അതേ.... ലോകം അറിയാതെപോയ ഭ്രാന്തുമായി ശങ്കരൻ തമ്പി, അയാൾ ഇന്നും അവളായി അവിടെ ജീവിച്ചിരിപ്പുണ്ട്....’\nവീണ്ടും സണ്ണിയുടെ ചുറ്റും രക്തത്തിന്റെ രൂക്ഷമായ ഗന്ധം നിറഞ്ഞു.\nEnglish Summary : Manichithrathazhinu Sesham, Malayalam Short Sory


നരേന്ദ്ര മോദി ആൻഡ്രോയ്‌ഡ് ആപ് വ്യക്തിവിവരങ്ങൾ അമേരിക്കൻ കമ്പനിക്ക് ചോർത്തി നൽകുന്നു-Narendra Modi Android app sharing personal info of users without consent: Researcher\nപ്രധാനമന്ത്രി നരേന്ദ്ര മോദിയുടെ പേരിലുളള ഔദ്യോഗിക ആൻഡ്രോയ്‌ഡ് ആപ്ലിക്കേഷനാണിത്\nUpdated: March 24, 2018 12:42:35 pm\nന്യൂഡൽഹി: പ്രധാനമന്ത്രി നരേന്ദ്ര മോദിയുടെ പേരിലുളള ഔദ്യോഗിക ആൻഡ്രോയ്‌ഡ് ആപ്ലിക്കേഷൻ, വ്യക്തി വിവരങ്ങൾ മറ്റൊരു കമ്പനിക്ക് ചോർത്തി നൽകുന്നതായി കണ്ടെത്തൽ. അമേരിക്കൻ കമ്പനിയായ ക്ലെവർ ടാപിന് വിവരങ്ങൾ ചോർത്തി നൽകിയതായി ഫ്രഞ്ച് ടെക് ഗവേഷകൻ എലിയട് ആന്റേർസണാണ് വാർത്ത പുറത്തുവിട്ടിരിക്കുന്നത്.\nആപ്ലിക്കേഷനിൽ പ്രൊഫൈൽ നിർമ്മിക്കുന്നവരുടെ മൊബൈൽ വിവരങ്ങൾ, വ്യക്തി വിവരങ്ങൾ തുടങ്ങിയവ in.wzrkt.com എന്നിവ ഉപയോക്താവിന്റെ അനുമതിയില്ലാതെ തന്നെ ചോർത്തപ്പെടുന്നുവെന്നാണ് റിപ്പോർട്ട്. തുടർ ട്വീറ്റുകളിലാണ് എലിയട് ഇക്കാര്യം വെളിപ്പെടുത്തിയത്.\nഓപ്പറേറ്റിങ് സോഫ്റ്റ്‌വെയർ, നെറ്റ്‌വർക് ടൈപ്, കാരിയർ തുടങ്ങിയ ഡിവൈസിനെ സംബന്ധിച്ച വിവരങ്ങളും ഇ-മെയിൽ, ഫോൺ, പേര് തുടങ്ങിയ വ്യക്തിവിവരങ്ങളുമാണ് അനുമതിയില്ലാതെ ചോർത്തുന്നത്. in.wzrkt.com എന്ന ഡൊമൈൻ വഴിയാണ് ജി-ഡാറ്റ എന്ന കമ്പനി വ്യക്തികളുടെ സ്വകാര്യ-സാമ്പത്തിക വിവരങ്ങൾ ചോർത്തുന്നതെന്നും എലിയട് പറയുന്നു.\nഡൊമൈന്റെ കേന്ദ്രം തിരഞ്ഞുപോയ എലിയട്, ക്ലെവർ ടാപ് എന്ന അമേരിക്കൻ കമ്പനിയിലാണ് എത്തിയത്. ക്ലെവർ ടാപ് വിവരങ്ങൾക്കായി in.wzrkt.com എന്ന ഡൊമെയ്ൻ ഉപയോഗിക്കുന്നത് സംശയകരമാണെന്നും ടെക് ഗവേഷകനായ എലിയട് പറയുന്നു.\nഇതാദ്യമായല്ല വ്യക്തിവിവരങ്ങളുടെ സുരക്ഷ സംബന്ധിച്ച ഒരു വിഷയം എലിയട് ഉയർത്തിക്കാട്ടുന്നത്. മുൻപ് വൺ പ്ലസ് എന്ന മൊബൈൽ നിർമ്മാണ കമ്പനി ക്ലിപ്ബോർഡിലെ വിവരങ്ങൾ ചൈനീസ് കമ്പനിക്ക് ചോർത്തി നൽകുന്നതും എലിയട് പുറത്തുകൊണ്ടുവന്നിരുന്നു.\nWeb Title: Narendra modi android app sharing personal information of users without consent report\nSamsung Galaxy M32: സാംസങ് ഗാലക്‌സി എം32 ജൂൺ 21ന് ഇന്ത്യൻ വിപണിയിൽ; സവിശേഷതകൾ അറിയാം


Birds That Bring Good Luck : ഭാഗ്യത്തിന്റെ വാഹകരാണ് ഈ പക്ഷികള് - Malayalam BoldSky\n54 min ago അക്ഷയ ത്രിതീയ നാളില് ഇതൊന്നും ചെയ്യരുത്; ദോഷം ഫലം\n2 hrs ago കോവിഡ് മുക്തി നേടിയാലും ക്ഷീണം മാറാന് ശീലിക്കണം ഇതെല്ലാം\n6 hrs ago ഉപദേശം ഗുണം ചെയ്യും ഇന്ന് ഈ രാശിക്കാര്‍ക്ക്\n17 hrs ago സാധാരണ കൊവിഡ് ലക്ഷണമല്ല; പനിയും ജലദോഷവും ഇല്ലെങ്കിലും കൊവിഡ് വരാം\nRead more about: insync pulse ജീവിതം വിശ്വാസം\n| Updated: Thursday, January 28, 2021, 12:37 [IST]\nഭാഗ്യ ശകുനങ്ങളില് നിങ്ങള് വിശ്വസിക്കുന്നുണ്ടോ ? ഉണ്ടെങ്കില് ഈ ലേഖനം നിങ്ങള്‍ക്കുള്ളതാണ്. ഭാഗ്യവും നിര്‍ഭാഗ്യവും നല്‍കുന്ന ശകുനങ്ങളിലുള്ള വിശ്വാസം എല്ലായ്‌പ്പോഴും നമ്മുടെ മനസ്സിന്റെ ഒരു ഭാഗമാണ്. ലോകമെമ്പാടുമുള്ള വിശ്വാസങ്ങള് അനുസരിച്ച് പല മൃഗങ്ങളെയും പക്ഷികളെയും ഭാഗ്യത്തിന്റെ പ്രതീകമായി കണക്കാക്കപ്പെടുന്നു.\nപുരാതന കാലം മുതല് തന്നെ പക്ഷികളെ സന്ദേശവാഹകരായി കണക്കാക്കിയിരുന്നു. ചില പക്ഷികളെ നിര്‍ഭാഗ്യകരമായ ശകുനമായും ചിലതിനെ ഭാഗ്യത്തിന്റെ അടയാളമായും കണക്കാക്കുന്നു. ഈ ലേഖനത്തില് ഭാഗ്യത്തിന്റെ അടയാളമായി കണക്കാക്കപ്പെടുന്ന ചില പക്ഷികളെ പരിചയപ്പെടാം.\nപ്രാവുകള് ഭാഗ്യത്തിന്റെ ശകുനമായി കണക്കാക്കപ്പെടുന്നു. പ്രത്യേകിച്ച്, നിങ്ങളുടെ പ്രണയജീവിതത്തില്. സ്‌നേഹത്തിന്റെ പ്രതീകമായ പ്രാവുകള് പ്രണയ ജീവിതത്തെ സംബന്ധിച്ചിടത്തോളം ഒരു നല്ല ശകുനമായി കണക്കാക്കുന്നു. ഒരു ജോടി പ്രാവുകളെ കാണുന്നത് പ്രണയത്തിലെ ഭാഗ്യത്തെ പ്രതീകപ്പെടുത്തുന്നു. ഇത് ഒരു വിവാഹനിശ്ചയത്തിന്റെയോ വിവാഹത്തിന്റെ പ്രഖ്യാപനമോ അല്ലെങ്കില് നിങ്ങളുടെ പ്രണയ ജീവിതവുമായി ബന്ധപ്പെട്ട മറ്റെന്തെങ്കിലും ഭാഗ്യമോ ആകാം. നിങ്ങളുടെ ജീവിതത്തില് ഒരു പുതിയ ബന്ധത്തിന്റെ തുടക്കമോ ഒരു പുതിയ കണ്ടുമുട്ടലിന്റെ സൂചനയോ ആകാം.\nഭൂമിയിലെ ഏറ്റവും ചെറിയ പക്ഷികളാണ് ഹമ്മിംഗ്ബേര്‍ഡുകള്. ബീ ഹമ്മിംഗ്‌ബേഡ് ആണ് ഏറ്റവും ചെറിയ ഹമ്മിംഗ്ബേര്‍ഡ് ഇനം. കേവലം5സെന്റീമീറ്റര് നീളവും2ഗ്രാമില് കുറവ് ഭാരമുള്ളതുമാണ് ഇവ. ഈ പക്ഷികളെ ഭാഗ്യത്തിന്റെ ശകുനമായി കണക്കാക്കുന്നു. നിങ്ങള്‍ക്ക് അസാധ്യമെന്നു തോന്നുന്ന സ്വപ്നങ്ങളെ പിന്തുടരാനുള്ള ഒരു പ്രോത്സാഹനമാണ് അവ. നിങ്ങളുടെ വഴിയില് ഒരു ഹമ്മിംഗ്‌ബേഡിനെ കാണുന്നത് നിങ്ങളുടെ ശ്രമങ്ങളില് വിജയത്തിന്റെ സൂചനയായി കണക്കാക്കാം.\nപുരാണങ്ങള് അനുസരിച്ച് സുബ്രഹ്‌മണ്യ സ്വാമിയുടെ വാഹനമാണ് മയില്. ചില വിശ്വാസങ്ങളും അനുസരിച്ച്, വീട്ടില് മയില്‍പീലികള് സൂക്ഷിക്കുന്നത് ഭാഗ്യത്തിന്റെ പ്രതീകമായി കണക്കാക്കുന്നു. അതുപോലെ മയിലുകളെയും വളരെ ഭാഗ്യമുള്ള ശകുനമായി കണക്കാക്കുന്നു. അവ സമ്പത്തിന്റെയും സമൃദ്ധിയുടെയും പ്രതീകമാണ്. ഒരു മയിലിനെ കാണുന്നത് സമൃദ്ധിയുടെ വരവിന്റെ അടയാളമായി കണക്കാക്കാം. അത് തീര്‍ച്ചയായും ഭാഗ്യവും സന്തോഷവും നിങ്ങള്‍ക്ക് കൊണ്ടുവരുന്നു.\nവിശ്വാസങ്ങള് അനുസരിച്ച് ഭാഗ്യത്തിന്റെ ശകുനമായി കണക്കാക്കാവുന്ന മറ്റൊരു പക്ഷിയാണ് മരംകൊത്തി. വനങ്ങളിലും മരങ്ങള് ഉള്ള മനുഷ്യ വാസസ്ഥലങ്ങളിലും ഇവ സാധാരണയായി താമസിക്കുന്നു. പുതിയ അവസരങ്ങള് നിങ്ങള്‍ക്ക് വന്നുചേരുമെന്നതിന്റെ പ്രതീകമാണ് ഒരു മരംകൊത്തി. ഇവ നിങ്ങളുടെ വഴിയില് കണ്ടാല് അത് നിങ്ങള്‍ക്ക് ഭാഗ്യത്തിന്റെ ഒരു സന്ദേശം നല്‍കുന്നുവെന്ന് ഉറപ്പാക്കാം.\nപല വിശ്വാസങ്ങളും അനുസരിച്ച് സമ്പത്ത്, സമൃദ്ധി, ഭാഗ്യം എന്നിവയുടെ പ്രതീകങ്ങളാണ് താറാവുകള്. അവ സ്‌നേഹത്തിന്റെയും പ്രതിബദ്ധതയുടെയും അടയാളമാണ്. പ്രത്യേകിച്ചും ചൈന, ജപ്പാന്, ദക്ഷിണ കൊറിയ എന്നിവിടങ്ങളില് സ്‌നേഹത്തിന്റെയും ഭക്തിയുടെയും അടയാളമായി പ്രാവുകളെ കണക്കാക്കുന്നു. പലപ്പോഴും ചെറിയ പ്രതിമകളായോ പെയിന്റിംഗുകളായോ വീടുകളില് ഇവയുടെ ചിത്രങ്ങള് വയ്ക്കുന്നു. ജീവിതത്തില് സ്‌നേഹവും പ്രതിബദ്ധതയും വിശ്വസ്തതയും ആകര്‍ഷിക്കുന്നതിനായി വീടുകള്‍ക്കുള്ളില് താറാവുകളുടെ ചിത്രം സൂക്ഷിക്കുന്നു. നിങ്ങളുടെ വഴിയില് ഒരു താറാവിന്റെ ശബ്ദം കേള്‍ക്കുകയാണെങ്കില്, നിങ്ങള്‍ക്ക് പുരോഗതിയും സമൃദ്ധിയും കൈവരുമെന്ന് പറയപ്പെടുന്നു. നിങ്ങളുടെ ജീവിതം ഉടന് തന്നെ മെച്ചപ്പെടുമെന്നതിന്റെ സൂചനയാണിത്.\nഒരു ചെറിയ പക്ഷിയാണ് റോബിന്. യൂറോപ്പില് ഇത് ധാരാളമായി കണ്ടുവരുന്നു. ഇംഗ്ലീഷ്, ഫ്രഞ്ച് നാടോടിക്കഥകളില് പ്രസിദ്ധമാണ് റോബിനുകള്. ഈ പക്ഷി ക്രിസ്മസിന്റെ പ്രതീകവുമാണ്. ചെറുതാണെങ്കിലും, ഇവയെ ഭാഗ്യത്തിന്റെ വാഹകരായി കണക്കാക്കുന്നു. വിശ്വാസങ്ങള്‍പ്രകാരം അവസരങ്ങള്, പുതിയ തുടക്കം, സന്തോഷം, ഭാഗ്യം എന്നിവയെ പ്രതീകപ്പെടുത്തുന്നതാണ് റോബിനുകള്. നിങ്ങളുടെ വഴിയില് ഒരു റോബിനെ കണ്ടാല് നിങ്ങള് മനസില് വിചാരിച്ചിരുന്ന കാര്യം നടക്കുമെന്ന് പറയപ്പെടുന്നു.\nHere isalist of ten birds that will bring good luck to your life. Takealook.


മലയാള സിനിമയ്ക്ക് സൂപ്പര്‍ഹിറ്റ് ചിത്രങ്ങള് സമ്മാനിച്ചതാണ് ജയറാം രാജസേനന് കൂട്ടുകെട്ട്. മലയാളികള് ഇരുകൈയ്യും നീട്ടി സ്വീകരിച്ച ഒരുപിടി ചിത്രങ്ങള്‍ക്ക് ശേഷം ഇരുവരും തമ്മില് അകന്നു. ഇപ്പോഴിതാ അതിന് പിന്നിലെ കാരണം രാജസേനന് തന്നെ തുറന്നുപറഞ്ഞിരിക്കുകയാണ്.\n'എവിടെയൊക്കെയോ ഞങ്ങള് തമ്മില് മാനസികമായി ചില പ്രശ്‌നങ്ങള് ഉണ്ടായി. ചില പിന്തിരിപ്പന് ശക്തികള് പ്രവര്‍ത്തിച്ചു തുടങ്ങി എന്നു പറയണം. ജയറാമിനാണത്. എന്നെ സംബന്ധിച്ചിടത്തോളം അത്തരം പ്രശ്‌നങ്ങള് ഒന്നുമില്ല. ജയറാമിനെന്തൊക്കെയോ തെറ്റായ ധാരണകളുണ്ടായിരുന്നു. ഫോണില് കൂടി കഥ പറഞ്ഞ്, ആ കഥകേട്ട് മാത്രം വന്ന് അഭിനയിച്ച സിനിമകളായിരുന്നു ഈ പതിനാറും. ഇപ്പോള് അങ്ങനെയല്ല, മറ്റു പലരും ചെയ്യുന്ന പോലെയൊക്കെ ജയറാമും ആവശ്യമില്ലാത്ത ഇടപെടലുകള് തുടങ്ങി.\nഎന്റെ കൈയിലേക്ക് ഒരു സ്റ്റാറിനെ കിട്ടിയാല് അയാള് എങ്ങനെ ആകുമെന്നത് ജയറാമിനെ കണ്ടാല് മാത്രം മനസിലാകും. ജയറാമിന്റെ ഏറ്റവും മോശം അവസ്ഥയില്, ജയറാമിനെ വച്ച് കടിഞ്ഞൂല് കല്യാണം ചെയ്യുമ്പോള് തിയേറ്ററില് പുള്ളിയെ കണ്ടാല് കൂവും, പുള്ളിക്ക് സിനിമകളില്ല, സിനിമാ ഇന്‍ഡസ്ട്രി മുഴുവന് ശത്രുക്കളാണ് ആ സമയത്ത്. ആ ആളിനെയാണ് ഞാന് ഇത്രയും വര്‍ഷം 16 സിനിമകളി കൂടി ഇവിടെ പ്രതിഷ്ഠിച്ചത്'.


രാജ്യത്ത് വീണ്ടും ലക്ഷം കടന്ന് കൊവിഡ് കേസുകൾ ; നിയന്ത്രണങ്ങൾ കടുപ്പിച്ച് സംസ്ഥാനങ്ങൾ | Truevision News\nരാജ്യത്ത് വീണ്ടും ലക്ഷം കടന്ന് കൊവിഡ് കേസുകൾ ; നിയന്ത്രണങ്ങൾ കടുപ്പിച്ച് സംസ്ഥാനങ്ങൾ\nന്യൂഡല്‍ഹി : രാജ്യത്ത് വീണ്ടും ലക്ഷം കടന്ന് കൊവിഡ് കേസുകൾ. കഴിഞ്ഞ 24 മണിക്കൂറിനിടെ 1,15,736 പോസിറ്റീവ് കേസുകളും 630 മരണവും റിപ്പോർട്ട് ചെയ്തു. കൊവിഡ് വ്യാപനം ഉയരുന്ന പശ്ചാത്തലത്തിൽ സംസ്ഥാനങ്ങൾ നിയന്ത്രണങ്ങൾ കടുപ്പിച്ചു.\nനിലവിലെ കണക്കുകൾ പ്രകാരം 1,15,736 പ്രതിദിന പോസിറ്റീവ് കേസുകളും 630 മരണവുമാണ് ഇന്ന് രാജ്യത്ത് റിപ്പോർട്ട് ചെയ്തത്. രോഗബാധ സ്ഥിരീകരിച്ചതിന് ശേഷമുള്ള ഏറ്റവും ഉയർന്ന കൊവിഡ് നിരക്കാണ് ഇന്ന് റിപ്പോർട്ട് ചെയ്തത്.\nരോഗ വ്യാപനം സങ്കീർണമായി തുടരുന്ന സാഹചര്യത്തിൽ നാളെ പ്രധാനമന്ത്രി മുഖ്യമന്ത്രിമാരുമായി യോഗം ചേരും. രോഗികളുടെ എണ്ണം ഉയരുന്നതിനാൽ കൂടുതൽ സംസ്ഥാനങ്ങൾ നിയന്ത്രണങ്ങൾ കടിപ്പിച്ചു. പഞ്ചാബിൽ ഈ മാസം 30 വരെ രാത്രികാല കർഫ്യൂ ഏർപ്പെടുത്തി.\nരാത്രി9മണി മുതൽ രാവിലെ ഏഴ് മണി വരെയാണ് കർഫ്യൂ. മധ്യപ്രദേശിൽ ഈ മാസം 15 വരെ ബസ് സർവീസുകൾ താത്ക്കാലികമായി നിർത്തിവച്ചു. രോഗവ്യാപനം രൂക്ഷമാകുന്ന പശ്ചാത്തലത്തിലാണ് നടപടി. ഒറ്റക്ക് കാർ ഓടിക്കുകയാണെങ്കിലും മാസ്‌ക് അനിവാര്യമെന്ന ഉത്തരവുമായി ഡൽഹി ഹൈക്കോടതി രംഗത്തെത്തി.\nകോവിഡ് വ്യാപനം ; രാജ്യത്ത് ഇന്നും ഒന്നരലക്ഷത്തിന് മുകളില് രോഗികള്\nമാസ്‌കിനെ സുരക്ഷാ കവജമായി കാണമെന്നും ഹൈക്കോടതി വ്യക്തമാക്കി. ഗുജറാത്തിലെ ആറ് നഗരങ്ങളിൽ ലോക്ക്ഡൗൺ പ്രഖ്യാപിച്ചേക്കുമെന്ന് സംസ്ഥാന സർക്കാർ മുന്നറിയിപ്പു നൽകി.\nഅതേസമയം രാജ്യത്തെ വാക്‌സിനേഷൻ പുരോഗമിക്കുന്നുവെങ്കിലും വിവിധ സംസ്ഥാനങ്ങൾ വാക്‌സിൻ ക്ഷാമം നേരിടുന്നുണ്ട്.\nരോഗവ്യാപനം അതിരൂക്ഷമായ മഹാരാഷ്ട്രയിൽ വിവിധ വാക്‌സിനേഷൻ കേന്ദ്രങ്ങളിൽ2ദിവസം കൂടി വാക്‌സിനേഷൻ നടപടികൾ തുടരാനുള്ള സ്റ്റോക്ക് മാത്രമേയുള്ളൂവെന്ന് മഹാരാഷ്ട്ര ആരോഗ്യമന്ത്രി കേന്ദ്ര സർക്കാരിനെ അറിയിച്ചു. രാജ്യത്ത് ഇതുവരെ വാക്‌സിൻ സ്വീകരിച്ചവരുടെ എണ്ണം 8 കോടി 70 ലക്ഷം കടന്നു.\nEnglish summary: covid cases cross one lakh again in the country; States tighten restrictions\n← ചെക്ക് കേസ്; ശരത് കുമാറിനും ഭാര്യക്കും ഒരു വർഷം തടവ് ശിക്ഷ → എസ്എസ്എൽസി, പ്ലസ്ടു പരീക്ഷകൾക്ക് നാളെ തുടക്കം


റിയാദില് മലയാളി കുഴഞ്ഞുവീണു മരിച്ചു - :: Garshom :: ‹ :: Garshom ::\nറിയാദില് മലയാളി കുഴഞ്ഞുവീണു മരിച്ചു\nസ്വന്തം ലേഖകന്Monday, August 6, 2018 11:56 am\nറിയാദ്: പുതിയ തൊഴില് വിസയിലെത്തിയ മലയാളി കുഴഞ്ഞുവീണു മരിച്ചു. കഴിഞ്ഞ മാസം വീട്ടുജോലിക്കാരന്റെ വിസയില് വന്ന തൃശൂര് അഴീക്കോട് ജെട്ടി സ്വദേശി കൊല്ലം പറമ്പില് നൗഷാദാണ് (46) മലസിലെ താമസസ്ഥലത്ത് വെള്ളിയാഴ്ച രാവിലെ മരിച്ചത്. നേരത്തെ സൗദിയില് ജോലി ചെയ്തിരുന്ന ഇദ്ദേഹം പ്രവാസം അവസാനിപ്പിച്ചുപോയി വര്‍ഷങ്ങള്‍ക്ക് ശേഷം വീണ്ടും ഉപജീവനം തേടി എത്തിയതാണ്. ഇഖാമക്ക് പോലും അപേക്ഷിച്ചിരുന്നില്ല.\nഅപേക്ഷയോടൊപ്പം ഹാജരാക്കാനുള്ള മെഡിക്കല് പരിശോധന റിപ്പോര്‍ട്ടിന് വേണ്ടി മലസിലെ ഒരു ക്ലിനിക്കില് പോയി മുറിയില് തിരിച്ചെത്തിയ ഉടനെയാണ് കുഴഞ്ഞുവീണത്. മൃതദേഹം ശുമൈസി ആശുപത്രി മോര്‍ച്ചറിയില്. കൊല്ലം പറമ്പില് അബുവാണ് പിതാവ്. സഫിയ അബു മാതാവും. ഭാര്യ: ആബിദ നൗഷാദ്. മക്കള്: അന്‍ഷാദ്, അന്‍സിത.


ശനി, 26 ജനുവരി 2019 (17:41 IST)\nനെയ്യിൽ നന്നായി മൊരിയിച്ചെടുത്ത ബ്രഡ് കഴിക്കാൻ ഇഷ്ടപ്പെടുന്നവരാണ് നമ്മളിൽ കൂടുതൽ‌പേരും. മിക്ക ആളുകളുടെ പ്രഭാതഭക്ഷണം മൊരിച്ച ബ്രെഡ് ആണ്. ഇത് നമ്മൾ ഇഷ്ടപ്പെടുന്ന ഒരു ശീലമായി മാറിക്കഴിഞ്ഞിരിക്കുന്നു. എന്നാൽ ഈ ശിലം നമുക്ക് അത്യന്തം ദോഷകരമാണ് എന്നാണ് പഠനങ്ങൾ കണ്ടെത്തിയിരിക്കുന്നത്.\nബ്രഡ് ടോസ്റ്റ് ചെയ്തോ നെയ്യിൽ വറൂത്തോ ദിവസേന കാഴിക്കുനത് ക്യാൻസറിന് കാരണമായിത്തീരും എന്നതാണ് വാസ്തവം. കാർബോ ഹൈഡ്രേറ്റ് അടങ്ങിയ ഭക്ഷണങ്ങൾ അമിതമായി ചൂടാകുമ്പോൾ അപകടകരമായ അവസ്ഥയിലേക്ക് നീങ്ങും. ടോസ്റ്ററുകളിലെ ചൂട് അപകട്റകാരം കൂടിയാകുമ്പോൾ പ്രശ്നം ഗരുരുതരമാകുന്നു.\nകാർബോ ഹൈഡ്രേറ്റ് അടങ്ങിയ ഭക്ഷണസാധനങ്ങൾ 120 ഡിഗ്രിക്ക് മുകളിൽ ചൂടാകുമ്പോൾ ഇതിൽ രൂപപ്പെടുന്ന അക്രിലമൈഡ് എന്ന രാസവസ്ഥുവാണ് ക്യാൻസറിന് കാരണമാകുന്നത്. പ്രാഭാതത്തിൽ തന്നെ ഇത് ശരീരത്തിൽ കടക്കുമ്പോഴുണ്ടാകുന്ന അപകടം നമ്മൾ തിരിച്ചറിയണം. നിത്യേന ഇത് ശരീരത്തിൽ ചെന്നാൽ ക്യാൻസറിനെ വിളിച്ചുവരുത്തൂം.\nഞാൻ ഏറെ സന്തോഷിക്കുന്നു', മോഹൻലാലിന് ആശംസകൾ നേർന്ന് മഞ്ജു വാര്യാർ\nമാസ്സ് സാൾട്ട് ആൻഡ് പെപ്പർ ലുക്കിൽ മമ്മൂട്ടി: മധുരരാജക്ക് പിന്നാലെ ജോണ് എബ്രഹാം പാലക്കല് എത്തും !\nചാരക്കേസ് മുഴുവനും അന്വേഷിച്ച് കണ്ടെത്തിയപോലെയാണ് സെൻകുമാർ സംസാരിക്കുന്നത് :സെന്‍കുമാറിന് മറുപടിയുമായി നമ്പി നാരായണൻ\n'ഒരുപാട് സന്തോഷവും ആഭിമാനവും തോന്നുന്നു', പദ്മഭൂഷൺ ലഭിച്ചതിൽ മോഹൻലാലിന്റെ പ്രതികരണം ഇങ്ങനെ !\nഅടുത്ത ലേഖനം എത്ര കടുത്ത തലവേദനയും മരുന്നില്ലാതെ മാറ്റാം, ഇതാ ഒരു കുറുക്കുവഴി!


ഒന്നര വര്‍ഷംകൊണ്ട് 800 കിലോ തൂക്കം; പോത്തുവളര്‍ത്തലില് സ്വപ്ന സാക്ഷാത്കാരം | Buffalo Farming in Kerala\nഒന്നര വര്‍ഷംകൊണ്ട് 800 കിലോ തൂക്കം; പോത്തുവളര്‍ത്തലില് സ്വപ്ന സാക്ഷാത്കാരം\nഡോ. ഡി.ബീന April 15, 2022 10:41 AM IST\nപോത്തിനൊപ്പം തോമസ് സൈമൺ\nകോട്ടയം മെഡിക്കല് കോളജിനടുത്ത് പെരുമ്പായക്കാട് ചെട്ടിയാടത്ത് വീട്ടില് തോമസ് സൈമണ് എന്ന 76 വയസുള്ള വിമുക്ത ഭടന്റെ മനസില് എന്നും കൃഷിയും പശുവളര്‍ത്തലും ഒരു തീക്ഷ്ണ വികാരം ആയിരുന്നു. അതിര്‍ത്തി കാത്തിരുന്ന ആ ജവാന്റെ മനസില് മായാത്ത ചിത്രമായി തെളിഞ്ഞുനിന്നിരുന്നത് തൊഴുത്തു നിറഞ്ഞുനില്‍ക്കുന്ന പശുക്കളും വീടിനു മുന്നില് കൂട്ടിയിട്ടിരുന്ന നെല്‍കറ്റകളും വൈക്കോല് തുറുവും ആയിരുന്നു. ഔദ്യോഗിക ജീവിതത്തിനു ശേഷം നാട്ടില് തിരിച്ചെത്തിയ അദ്ദേഹം ഈ മേഖലയോടുള്ള സ്‌നേഹം കൊണ്ടു തന്നെ കാര്‍ഷിക പ്രസിദ്ധീകരണങ്ങളുടെ സ്ഥിരം വരിക്കാരാനായും കാര്‍ഷിക മേളകളിലെ സ്ഥിരസന്ദര്‍ശകനുമായും മാറി.\n2020 തുടക്കത്തില് കോട്ടയം സോഷ്യല് സര്‍വീസ് സൊസൈറ്റിയുടെ ചൈതന്യ കാര്‍ഷിക മേളയില് എത്തിയ അദ്ദേഹത്തിന്റെ കണ്ണുകളെ ആകര്‍ഷിച്ചത് സദ്ദാം, ഹുസൈന് എന്നീ രണ്ട് പോത്തിന് കൂറ്റന്മാര് ആയിരുന്നു. ഇവയുടെ ഉടമസ്ഥനായ ഷാനവാസിനെ പരിചയപ്പെട്ടു. പിന്നീട് അദ്ദേഹത്തില്‍നിന്ന് 19,500 രൂപ വില നല്‍കി വാങ്ങിയ സങ്കരയിനം മുറ പോത്തിന്‍കുട്ടി വളര്‍ന്നതിലൂടെ, തന്റെ സ്വപ്ന സാക്ഷാത്കാരം നേടിയിരിക്കുകയാണ് തോമസ്. 2020 നവംബറില് വാങ്ങിയ പോത്തിന്‍കുട്ടി ഒന്നര വര്‍ഷത്തിനു ശേഷം ഏകദേശം 800 കിലോയ്ക്കു മുകളില് തൂക്കമുള്ള പോത്തിന്‍കൂറ്റനായി മാറിയതിലുള്ള സന്തോഷത്തിലാണ് ഇദ്ദേഹം.\nപുഴയോരത്ത് താമസിക്കുന്ന ഇദ്ദേഹം പോത്തുവളര്‍ത്തലിന്റെ അനന്തസാധ്യതകള് മനസിലാക്കി തന്നെയാണ് ഈ സംരംഭത്തിലേക്ക് ഇറങ്ങിയത്. വാങ്ങുമ്പോള് താരതമ്യേന ശരീരവലുപ്പം കുറവായിരുന്നെങ്കിലും ഇട വലുപ്പവും അസ്ഥിവലുപ്പവും ഒക്കെ നോക്കി തന്നെയാണ് പോത്തിന് കുട്ടിയെ തിരഞ്ഞെടുത്തത്. സങ്കരയിനം മുറ ആയിരുന്നു അത്. പുഴയോരത്തുള്ള തന്റെ വീടും തീറ്റപ്പുല് കൃഷിയുടെ സാധ്യതയും, അഴിച്ച് വിട്ട് മേഞ്ഞ് നടക്കാനുള്ള സാഹചര്യവും അദ്ദേഹം വളരെ ഫലപ്രദമായി പ്രയോജനപ്പെടുത്തി.\nദിവസം രണ്ടു നേരം തീറ്റ എന്നതാണ് രീതി. രാവിലെ അരകിലോ തിരിത്തീറ്റ, 100 - 200 ഗ്രാം കറിക്കടല കുതിര്‍ത്തത്, 1 കിലോ ഗോതമ്പുതവിട് എന്നിവ തീറ്റയായി നല്‍കും. പകല് മുഴുവന് പറമ്പിലോ പുഴയുടെ അക്കരയിലോ മേയാന് വിടും. വൈകുന്നേരം 1 കിലോ പുളിയരി, കാല്‍ക്കിലോ പരുത്തിക്കുരു കുതിര്‍ത്തത്, അര കിലോ തിരിത്തീറ്റ എന്നിവയും നല്‍കും. സമീപത്തുള്ള പുഴയില് ഇറക്കി ശരീരം തണുപ്പിക്കുക എന്നുള്ള ജലക്രീഡ ഒഴിവാക്കുന്നത് പുഴയില് വെള്ളം ഏറുമ്പോള് മാത്രമാണ്. ഈ സാഹചര്യങ്ങളില് ഇടയ്ക്കിടെ ശരീരത്ത് വെള്ളം നനച്ചു കൊടുക്കും.\nകാര്യമായ രോഗങ്ങള് ഒന്നും തന്നെ ഇല്ല എന്നാണ് അദ്ദേഹത്തിന്റെ അനുഭവ സാക്ഷ്യം. രണ്ടുമൂന്ന് മാസം ഇടവിട്ട് വിരമരുന്ന് നല്‍കും. തീറ്റയോടൊപ്പം ദിവസം ഒരു ഔണ്‍സ് മീനെണ്ണയും 15 ഗ്രാം ഫീഡ് അപ് യീസ്റ്റും നല്‍കുന്നത് വളര്‍ച്ചയെ ത്വരിതപ്പെടുത്താന് സഹായിക്കും എന്നാണ് അദ്ദേഹത്തിന്റെ അഭിപ്രായം. പറമ്പില് തന്നെയുള്ള വാഴകൃഷിയും വിളവെടുപ്പിന് ശേഷം ഫലപ്രദമായി പ്രയോജനപ്പെടുത്തും. വാഴപ്പിണ്ടി വാഴമാണം എന്നിവ ചെറു കഷണങ്ങള് ആക്കി മുറിച്ച് ഉപ്പ് ചേര്‍ത്ത് നല്‍കും.\nനിക്ഷേപിച്ച പണം അധികം അധ്വാനമോ നഷ്ടസാധ്യതയോ ഇല്ലാതെ തന്നെ മൂന്നും നാലും ഇരട്ടി ആദായമായി കുറഞ്ഞ കാലയളവില് മടക്കി ലഭിക്കാവുന്ന സംരംഭമാണ് പോത്തുവളര്‍ത്തല് എന്ന് ഇദ്ദേഹം സാക്ഷ്യപ്പെടുത്തുന്നു. ഭാര്യയും വിദേശത്തുള്ള രണ്ട് മക്കളും പൂര്‍ണ്ണ പിന്തുണയുമായി ഒപ്പമുണ്ട്. ഈസ്റ്റര്, പെരുന്നാള് എന്നീ ഉല്‍സവകാലമായത് കൊണ്ട് തന്നെ മോഹവിലയുമായി ഇതിനകം സൈമണെ തേടി ഒട്ടേറെ ആളുകള് എത്തിയിട്ടുണ്ട്. കറുത്ത സ്വര്‍ണ്ണം തന്നെയാണ് സൈമണിന് 800 കിലോയ്ക്ക് മുകളില് ശരീരഭാരമുള്ള ഈ കൂറ്റന്. നല്ല വര്‍ഗ്ഗ ഗുണമുള്ള പോത്തിന് കുട്ടി തിരഞ്ഞെടുക്കലും, ശാസ്ത്രീയ പരിപാലന മുറകളും, വിപണി സാധ്യതയും മുതലെടുത്താല് പോത്ത് വളര്‍ത്തല് ആദായകരം എന്ന് തന്നെയാണ് ഈ കര്‍ഷകന്റെ അനുഭവ സാക്ഷ്യം.\nEnglish summary: Buffalo Farming in Kerala\n65hl841u6b29rvc6uubs8etuop video-component https-www-manoramaonline-com-karshakasree-pets-world


കുളിക്കുന്നതിനിടെ പുഴയിലെ ഒഴുക്കില്‍പെട്ട സുഹൃത്തിനെ രക്ഷിക്കാന് ശ്രമിച്ച യുവാവ് മുങ്ങി മരിച്ചു – Utharadesam\nMay 7, 2021 Published Time: 9:43 AM\nബെത്തങ്ങാടി: കുളിക്കുന്നതിനിടെ പുഴയിലെ ഒഴുക്കില്‍പെട്ട സുഹൃത്തിനെ രക്ഷിക്കാന് ശ്രമിച്ച യുവാവ് മുങ്ങി മരിച്ചു. ബെല്‍ത്തങ്ങാടി താലൂക്കിലെ പടങ്കടി ഫാല്‍ഗുനി പുഴയിലാണ് സംഭവം. പടങ്കടി ഗ്രാമത്തിലെ കരിയാന ദുഗപ്പയുടെ മകന് നിഷാന്ത് (22) ആണ് മരിച്ചത്. വ്യാഴാഴ്ച വൈകിട്ട് നിഷാന്ത് സുഹൃത്തുക്കള്‍ക്കൊപ്പം പുഴയില് കുളിക്കാനിറങ്ങിയതായിരുന്നു. നിഷാന്തും സുഹൃത്തുക്കളും നീന്തുന്നതിനിടയില് ഒരാള് ഒഴുക്കില്‍പ്പെട്ടു. ഈ സുഹൃത്തിനെ രക്ഷിക്കാനുള്ള ശ്രമത്തിനിടെ ശക്തമായ ജലപ്രവാഹമുണ്ടാകുകയും നിഷാന്ത് മുങ്ങിമരിക്കുകയുമായിരുന്നു.


അഭയ കേസ്; ഫാ. കോട്ടൂരിന് സ്വഭാവദൂഷ്യം ഉണ്ടായിരുന്നെന്ന് സാക്ഷി മൊഴി\nThiruvananthapuram, First Published 17, Sep 2019, 12:58 PM IST\nവിചാരണയ്ക്കിടെ സാക്ഷികൾ കൂട്ടമായി കൂറുമാറിയിരുന്നു. ഇതുവരെ ആറുപേരാണ് കേസിൽ കൂറുമാറിയത്. ഇന്നലെ വിസ്തരിച്ച 53-ാം സാക്ഷി സിസ്റ്റർ ആനി ജോണും 40-ാം സാക്ഷി സിസ്റ്റർ സുധീപയുമാണ് അവസാനമായി കൂറുമാറിയ സാക്ഷികൾ.\nതിരുവനന്തപുരം: സിസ്റ്റർ അഭയ കേസിൽ വിചാരണ തുടരുന്നതിനിടെ പ്രതികൾക്കെതിരെ വീണ്ടും സാക്ഷി മൊഴി. കേസിലെ പ്രതികളായ ഫാ. തോമസ് കോട്ടൂരും ഫാ.ജോസ് പുതൃക്കയിലും സ്വഭാവദൂഷ്യമുണ്ടായിരുന്നവരെന്ന് കേസിലെ പന്ത്രണ്ടാം സാക്ഷി പ്രൊഫസർ ത്രേസ്യാമ്മ മൊഴി നൽകി. ഫാ.തോമസ് കോട്ടൂരിനെതിരെ നിരവധി വിദ്യാർഥിനികൾ പരാതി നൽകിയിട്ടുണ്ടെന്നും പ്രൊഫസർ ത്രേസ്യാമ്മ വ്യക്തമാക്കി. അഭയയുടെ അധ്യാപികയായിരുന്നു പ്രൊഫസർ ത്രേസ്യാമ്മ.\nകേസിൽ സാക്ഷിവിസ്താരം തുടരുകയാണ്. നാൽപ്പത്തിയാറ് മുതൽ 52 വരെയുള്ള സാക്ഷികളുടെ വിസ്താരമാണ് ഇന്ന് നടക്കുക. വിചാരണയ്ക്കിടെ സാക്ഷികൾ കൂട്ടമായി കൂറുമാറിയിരുന്നു. ഇതുവരെ ആറുപേരാണ് കേസിൽ കൂറുമാറിയത്. ഇന്നലെ വിസ്തരിച്ച 53-ാം സാക്ഷി സിസ്റ്റർ ആനി ജോണും 40-ാം സാക്ഷി സിസ്റ്റർ സുധീപയുമാണ് അവസാനമായി കൂറുമാറിയ സാക്ഷികൾ. ഇവരെ കൂടാതെ നാലാം സാക്ഷി സഞ്ജു പി മാത്യു, 50-ാം സാക്ഷി സിസ്റ്റർ അനുപമ, 21-ാം സാക്ഷി നിഷാ റാണി, 23-ാം സാക്ഷിയായ അച്ചാമ്മ എന്നിവരാണ് കേസിന്റെ വിചാരണയ്ക്കിടെ കൂറുമാറിയ മറ്റ് സാക്ഷികൾ.\nഇതിനിടെ കൂറുമാറുമെന്ന സൂചന ലഭിച്ചതിനെ തുടർന്ന് 41-ാം സാക്ഷി സിസ്റ്റർ നവീനയെയും 42-ാം സാക്ഷി കൊച്ചുറാണിയെയും സാക്ഷിപ്പട്ടികയിൽ നിന്നും ഒഴിവാക്കണമെന്ന് സിബിഐ ഇന്നലെ കോടതിയോട് ആവശ്യപ്പെട്ടിരുന്നു. നേരത്തെ 36-ാം സാക്ഷി സിസ്റ്റർ വിനിത, 37-ാം സാക്ഷി സിസ്റ്റർ ആനന്ദ്, 39 -ാം സാക്ഷി സിസ്റ്റർ ഷെർളി എന്നിവരെയും കൂറുമാറുമെന്ന സൂചന ലഭിച്ചതിനെ തുടർന്ന് സാക്ഷിപ്പട്ടികയിൽ നിന്ന് ഒഴിവാക്കണമെന്ന് സിബിഐ കോടതിയോട് ആവശ്യപ്പെട്ടിരുന്നു. ഇതുകൂടാതെ കേസിന്റെ വിചാരണയ്ക്കിടെ കൂറുമാറിയ സാക്ഷികൾക്കെതിരെ കേസെടുക്കാൻ സിബിഐ നീക്കം തുടങ്ങിയിട്ടുണ്ട്. ഇതിന്റെ അടിസ്ഥാനത്തിൽ സഞ്ജു പി മാത്യു, സിസ്റ്റർ അനുപമ എന്നിവർക്കെതിരെയാണ് സിബിഐ നിയമനടപടി സ്വീകരിക്കുക.\nഅതേസമയം, കേസിൽ പ്രൊഫസർ ത്രേസ്യാമ്മയടക്കം ഇതുവരെ ആറുപേർ അനുകൂല മൊഴി നൽകിയിട്ടുണ്ട്. കേസിലെ എട്ടാം സാക്ഷിയും കോട്ടയം വെസ്റ്റ് സ്റ്റേഷനിലെ മുൻ സീനിയർ സിവിൽ പൊലീസ് ഓഫീസറുമായിരുന്ന എം എം തോമസ്, ഇരുപതാം സാക്ഷി വര്‍ഗീസ് ചാക്കോ, ഏഴാം സാക്ഷിയായ വേണുഗോപാലൻ നായർ, അഞ്ചാം സാക്ഷിയായ ഷമീർ, രാജു എന്നിവരാണ് പ്രതികൾക്കെതിരെ മൊഴി നൽകിയ കേസിലെ മറ്റ് സാക്ഷികൾ.\n2009-ൽ കുറ്റപത്രം സമർപ്പിച്ച അഭയ കേസിൽ പത്ത് വർഷത്തിനു ശേഷമാണ് വിചാരണ നടക്കുന്നത്. ഫാ.തോമസ് എം കോട്ടൂർ, സിസ്റ്റർ സെഫി എന്നിവരാണ് കേസിലെ മറ്റ് പ്രതികൾ. രണ്ടാം പ്രതി ഫാ ജോസ് പുതൃക്കയിൽ, ക്രൈം ബ്രാഞ്ച് മുൻ എസ് പി, കെ ടി മൈക്കിൾ എന്നിവരെ നേരത്തെ കുറ്റവിമുക്തരാക്കിയിരുന്നു. 1992 മാർച്ച് 27 ന് കോട്ടയം പയസ് ടെന്‍റ് കോൺവെന്‍റിലെ കിണറ്റിൽ ദുരൂഹ സാഹചര്യത്തിലാണ് സിസ്റ്റർ അഭയയെ മരിച്ച നിലയിൽ കണ്ടെത്തിയത്. ലോക്കൽ പൊലീസ് 17 ദിവസവും ക്രൈംബ്രാഞ്ച് ഒമ്പതര മാസവും അന്വേഷണം നടത്തി അവസാനിപ്പിച്ച കേസ് 1993-ലാണ് സിബിഐ ഏറ്റെടുത്തത്.\nLast Updated 17, Sep 2019, 3:57 PM IST


ടോം വടക്കൻ ബിജെപിയിൽ പോയതിൽ ആശ്ചര്യത്തിന്റെ കാര്യമില്ല; കോൺഗ്രസിന് ഇത് പുതുമയല്ല: മുഖ്യമന്ത്രി | Kerala | Deshabhimani | Thursday Mar 14, 2019\nതിരുവനന്തപുരം > കോൺഗ്രസ് നേതാവ് ടോം വടക്കൻ ബിജെപിയിൽ പോയതിൽ പ്രത്യേക ആശ്ചചര്യത്തിന്റെ കാര്യമില്ലെന്ന് മുഖ്യമന്ത്രി പിണറായി വിജയൻ. കോൺഗ്രസിനെ സംബന്ധിച്ചിടത്തോളം ഇതിൽ വലിയ പുതുമയില്ല.ഫേസ്‌ബുക്ക് കുറിപ്പിലാണ് മുഖ്യമന്ത്രി ഇക്കാര്യം പറഞ്ഞത്.\nകോൺഗ്രസ് ബിജെപി യുടെ റിക്രൂട്ടിങ് കേന്ദ്രമായി മാറുകയാണ്. ഒരുപാട് നേതാക്കളാണ് കോൺഗ്രസിൽ നിന്ന് ബിജെപിയിലേക്ക് പോകുന്നത്. പല സംസ്ഥാനങ്ങളിലും തിരഞ്ഞെടുപ്പ് പോരാട്ടത്തിൽ പങ്കെടുത്ത് ജയിച്ച കോൺഗ്രസ് ജനപ്രതിനിധികൾ ബിജെപി യിലേക്ക് മാറിയിരിക്കുന്നു എന്നതാണ് കഷ്ടം. അതിൽ ഏറ്റവും വലിയ പോരാട്ടം നടന്നുവെന്ന് കോൺഗ്രസ്സുകാർ തന്നെ പറയുന്ന ഗുജറാത്തിൽ നാലോ അഞ്ചോ പേർ ബിജെപിയിലേക്ക് കൂറുമാറിക്കഴിഞ്ഞു.\nനമ്മുടെ മത നിരപേക്ഷത സംരക്ഷിക്കണമെന്ന് ആഗ്രഹിക്കുന്ന വോട്ടർമാർക്ക് ഒരു ആശങ്കയും ഉണ്ടാകില്ല. നല്ല കരുത്തോടെ ഇടതുപക്ഷ ജനാധിപത്യ മുന്നണി സ്ഥാനാർത്ഥികൾ കേരളത്തിലെ ഇരുപത് മണ്ഡലങ്ങളിലും മത്സരിക്കുന്നുണ്ട്. ഈ സാഹചര്യം അവർ കൃത്യമായി മനസ്സിലാക്കി പ്രതികരിക്കുമെന്നാണ് കരുതുന്നത്.\nകേരളത്തിൽ ഇടതുപക്ഷം വൻവിജയം നേടും; ശബരിമലയിൽ സംഭവിക്കാൻ പാടില്ലാത്തത് സംഭവിപ്പിച്ചത് ആരാണെന്ന് എല്ലാവർക്കും അറിയാം\nകേരള കോൺഗ്രസ് എം : പി ജെ ജോസഫിന് താൽക്കാലിക ചുമതല\nപഴയ വിഷയങ്ങൾ കുത്തിപ്പൊക്കി ബിജെപി; പിന്നാലെ കോൺഗ്രസ‌്\nകോൺഗ്രസ് നേതാവും മുൻ മന്ത്രിയുമായ രാജ് കുമാര് ചൗഹാന് ബിജെപിയില് ചേര്‍ന്നു; ഷീലാ ദീക്ഷിതിന്റെ മാനസികനില ശരിയല്ലെന്ന് ചൗഹാന്


ന്യുദല്‍ഹി: രാജ്യത്തതസ്ഥാനത്ത് ഓടിക്കെണ്ടിരിക്കുന്ന വാഹനത്തില് വീണ്ടും ലൈംഗിക ആക്രമണം. നിര്‍ഭയ കേസ് കുറ്റവാളികളുടെ വധശിക്ഷ ശരി വെച്ചതിന് രണ്ട് ദിവസങ്ങള്‍ക്ക് ശേഷമാണ് പുതിയ പീഡന വാര്‍ത്ത പുറത്ത വരുന്നത്. കഴിഞ്ഞ ദിവസം ഹരിയാനയിലെ റാത്തോക്കിലും യുവതി ക്രൂര പീഡനത്തിനിരയായി കൊല്ലപ്പെട്ടിരുന്നു.\nസിക്കിം സ്വദേശിനിയായ 22 കാരിയാണ് ഓടിക്കൊണ്ടിരിക്കുന്ന കാറില് കൂട്ടബലാത്സംഗത്തിനിരയായത്. ദല്‍ഹിയില് നിന്ന് കൊണാട് പ്ലേസിലെ സെക്ടര്-17 ലെ വീട്ടിലേക്ക് മടങ്ങുന്നതിനിടെ രാത്രി രണ്ട് മണിയോടെയാണ് സംഭവം.\nകാറിലെത്തിയ മൂന്നംഗ സംഘം യുവതിയെ വാഹനത്തില് വലിച്ച കയറ്റിയ ശേഷം വാഹനം ഓടിച്ച് പോവുകയായിരുന്നു. പീഡനത്തിന ശേഷം 20 കിലോ മീറ്റര് അകലെയുള്ള നജഫ്ദഢില് ഉപേക്ഷിക്കുകയായിരുന്നു.\nDont miss ഹിജാബ് ധരിച്ചെത്തിയ മുസ്‌ലിം യുവതിയെ ബാങ്കില് നിന്ന് പുറത്താക്കി\nവഴിയരികില് കിടന്ന യുവതിയെ കണ്ടവര് പൊലീസിനെ വിവരമറിയിക്കുകയായിരുന്നു പൊലീസ് കേസെടുത്ത് അന്വേഷണം ആരംഭിച്ചു. സംഭവത്തില് മൂന്ന് പേര്‍ക്കെതിരെ ബലാത്സംഗക്കുറ്റം ചുമത്തിയിട്ടുണ്ടെന്നും സി.സി.ടി.വി ദൃശ്യങ്ങളില് നിന്ന് വാഹനം തിരിച്ചറിഞ്ഞിട്ടുണ്ടെന്നും പൊലീസ് പറഞ്ഞു.


മേജറായിരുന്ന ഭര്‍ത്താവിന്റെ മരണശേഷം സൈന്യത്തില് ചേര്‍ന്നു; യുവതിയെ അഭിനന്ദിച്ച് സ്മൃതി ഇറാനി | Smriti Irani's Instagram Post For Major's Widow Who Joined Army As Tribute To Him\nNew Delhi, First Published 9, Jul 2020, 2:18 PM\nഅഭിഭാഷകയും കമ്പനി സെക്രട്ടറിയുമായിരുന്നു ഗൗരി. എന്നാല്, ഭര്‍ത്താവിന്റെ മരണശേഷം സൈന്യത്തില് ചേരാന് തീരുമാനിക്കുകയായിരുന്നു.\nദില്ലി: മേജറായിരുന്ന ഭര്‍ത്താവിന്റെ മരണശേഷം ജോലി രാജിവെച്ച് സൈന്യത്തില് ചേര്‍ന്ന യുവതിയെ അഭിനന്ദിച്ച് കേന്ദ്രമന്ത്രി സ്മൃതി ഇറാനി. ഇന്ത്യ-ചൈന അതിര്‍ത്തിയിലെ അപകടത്തില് 2017ല് കൊല്ലപ്പെട്ട മേജറിന്റെ ഭാര്യ ഗൗരി പ്രസാദ് മഹാദികിനെയാണ് കേന്ദ്രമന്ത്രി സ്മൃതി ഇറാനിയുടെ ഇന്‍സ്റ്റഗ്രാം പോസ്റ്റില് അഭിനന്ദിച്ചത്. ഗൗരിയുടെ ഭര്‍ത്താവായ മേജര് പ്രസാദ് അപകടത്തില് മരിക്കുകയായിരുന്നു.\nഅഭിഭാഷകയും കമ്പനി സെക്രട്ടറിയുമായിരുന്നു ഗൗരി. എന്നാല്, ഭര്‍ത്താവിന്റെ മരണശേഷം സൈന്യത്തില് ചേരാന് തീരുമാനിക്കുകയായിരുന്നു. തന്റെ ഭര്‍ത്താവിനോടുള്ള ആദരസൂചകമായാണ് അത്തരമൊരു തീരുമാനമെടുത്തതെന്നും ഗൗരി വാര്‍ത്താ ഏജന്‍സിയായ എഎന്‍ഐയോട് പറഞ്ഞു. ഓഫീസേഴ്‌സ് ട്രെയിനിംഗ് അക്കാദമിയിലെ പരിശീലനത്തിന് ശേഷം മാര്‍ച്ചിലാണ് ഗൗരി ലെഫ്റ്റനന്റായി ചുമതലയേറ്റത്.\nഇന്ത്യന് സ്ത്രീത്വത്തിന്റെ കരുത്തിന്റെ പ്രതീകമാണ് ഗൗരിയെന്ന് സ്മൃതി ഇറാനി ഇന്‍സ്റ്റഗ്രാം പോസ്റ്റില് കുറിച്ചു. ഗൗരിയുടെ അസാധാരണമായ കഥ അഭിമാനമാണെന്നും കേന്ദ്രമന്ത്രി വ്യക്തമാക്കി. 2015ലാണ് ഗൗരിയുടെയും പ്രസാദിന്റെയും വിവാഹം നടക്കുന്നത്. വെറും രണ്ട് വര്‍ഷം മാത്രമാണ് ഇരുവരും ഒരുമിച്ച് ജീവിച്ചത്. രണ്ടാം ശ്രമത്തിലാണ് സര്‍വീസ് സെലക്ഷന് ബോര്‍ഡ് പരീക്ഷയില് ഒന്നാം റാങ്കോടെ യോഗ്യത നേടുന്നത്.\nപ്രസാദിന്റെ മരണശേഷം കരയില്ലെന്ന് തീരുമാനിച്ചു. താന് കരയുന്നത് അദ്ദേഹത്തിന്റെ ആത്മാവിനെ നിന്ദിക്കുന്നതിന് തുല്യമാകും. അദ്ദേഹത്തിന്റെ സ്വപ്‌നം സാക്ഷാത്കരിക്കുന്നതിനാണ് സൈന്യത്തില് ചേര്‍ന്നത്. എന്റെ ജീവന് രാജ്യത്തിനുള്ളതാണ്. മരണവരെ എന്റെ രാജ്യത്തെ ഞാന് പ്രതിരോധിക്കും-അഭിമുഖത്തില് ഗൗരി വ്യക്തമാക്കി.\nLast Updated 9, Jul 2020, 2:18 PM\nഗൗരി പ്രസാജ് മഹാദിക്\nസ്മൃതി ഇറാനി ഇന്‍സ്റ്റഗ്രാം പോസ്റ്റ്


മൃഗങ്ങളുടെ വർഗസ്നേഹം വ്യക്തമാക്കുന്ന ചിത്രങ്ങൾ നേരത്തെയും സോഷ്യൽ മീഡിയിൽ പ്രചരിച്ചിട്ടുണ്ട്. അപകടത്തിൽ നിന്ന് കൂടെയുള്ളവരെ രക്ഷിക്കുന്നതും പൂച്ച കുഞ്ഞിന് പാൽ കൊടുക്കുന്ന നായയുടെ ചിത്രവുമെല്ലാം ഇങ്ങനെ വൈറലായിട്ടുണ്ട്. മൃഗങ്ങൾ തമ്മിലുള്ള സ്നേഹം മനുഷ്യർക്കിടയിലില്ലെന്ന് പലപ്പോഴും കമന്‍റുകളും വരാറുണ്ട്.\nഇപ്പോൾ സോഷ്യൽ മീഡിയയിൽ വൈറലാകുന്നതും അത്തരമൊരു ചിത്രമാണ്. കംഗാരു കുഞ്ഞിനെ കെട്ടിപ്പിടിച്ച് സ്നേഹം പങ്കിടുന്ന നായക്കുട്ടിയുടെ ചിത്രമാണ് സോഷ്യൽ മീഡിയയിൽ തരംഗമാകുന്നത്. ടിക്ക് ടോക്കിൽ പ്രത്യക്ഷപ്പെട്ട ചിത്രം സൗത്ത് ഓസ്ട്രേലിയയിൽ നിന്നും പകർത്തിയതാണ്.\nകാമറ കണ്ടതോടെ കംഗാരു കുട്ടി ഓടിമാറുന്നതും വീഡിയോയിൽ കാണാം. രണ്ടു ലക്ഷത്തോളം ആളുകളാണ് ഇതുവരെ വീഡിയോ കണ്ടത്. നിരവധി പേരാണ് കംഗാരു- നായ കുട്ടി സൗഹൃദത്തെ പുകഴ്ത്തി കമന്‍റുകൾ ഇട്ടിരിക്കുന്നത്.


'പാർവതി പറഞ്ഞപോലെ ജൂഡ് കണ്ടം വഴി ഓടി' - Oneindia Malayalam\nPublished : December 19, 2017, 02:43\n'പാർവതി പറഞ്ഞപോലെ ജൂഡ് കണ്ടം വഴി ഓടി'\nതാരരാജാക്കന്മാരായ മമ്മൂട്ടിക്കും മോഹൻലാലിനുമെതിരെ ആരെന്ത് മോശമായി പറഞ്ഞാലും അവരെ വിമർശിക്കുകയാണ് ഫാൻസ് എന്നാണ് ഇപ്പോളുയരുന്ന പരാതി. കസബ എന്ന ചിത്രത്തെ വിമർശിച്ച പാർവതിയാണ് ഈ ഫാനസിൻറെ സൈബർ ആക്രമണങ്ങളുടെ പുതിയ ഇര. ചിത്രത്തിലെ സ്ത്രീവിരുദ്ധ പരാമർശങ്ങള്‍ക്കെതിരെ പ്രതികരിച്ചതിനാണ് നടിക്കെതിരെയുള്ള ആക്രമണം. താരദൈവത്തെ ഒരു 'പീറപ്പെണ്ണ്' തൊട്ടുകളിച്ചെന്നായി ഫാന്‍സിന്റെ മുറവിളി. എന്നാല് മമ്മൂട്ടിക്ക് വേണ്ടി ചുടുചോറ് വാരിക്കളിക്കുന്ന കുഞ്ഞിരാമനായി സംവിധായകന് ജൂഡ് ആന്റണി രംഗത്ത് ഇറങ്ങിയിട്ടുണ്ട്. പാര്‍വ്വതിയുടെ വക മുഖത്തടിക്കുന്ന അടി ചോദിച്ച് വാങ്ങിയ ജൂഡ് ജാള്യത മറയ്ക്കുന്നത് പുതിയ പോസ്റ്റിട്ടാണ്.ഒരു കുരങ്ങു സർക്കസ് കൂടാരത്തിൽ കയറി പറ്റുന്നു. മുതലാളി പറയുന്നത് പോലെ ചാടുന്നു ഓടുന്നു കരണം മറിയുന്നു. ഒടുവിൽ അഭ്യാസിയായി നാട് മുഴുവൻ അറിയപ്പെടുന്ന കുരങ്ങായി മാറുന്നു. അപ്പോൾ മുഴുവൻ സർക്കസ്കാരേയും മുതലാളിമാരെയും തെറി പറയുന്നു. മുതലാളിമാർ ചൂഷണം ചെയ്തു എന്ന് പരിതപിക്കുന്നു. ഈ കുരങ്ങിന് ആദ്യമേ എല്ലാം വേണ്ടെന്നു വച്ച് കാട്ടിൽ പോകാമായിരുന്നു. അങ്ങനെ പോയാൽ ആരറിയാൻ അല്ലെ എന്നാണ് കസബയെ വിമർശിച്ച പാർവ്വതിയെ പരോക്ഷമായി ഉന്നം വെച്ച് ജൂഡ് ഫേസ്ബുക്കിൽ പോസ്റ്റ് ചെയ്തത്.


പോണ്ടിച്ചേരിയിൽ നിന്നും കേരളത്തിന് ചിലതു പഠിക്കാനുണ്ട് ! - Boolokam\nHome Politics പോണ്ടിച്ചേരിയിൽ നിന്നും കേരളത്തിന് ചിലതു പഠിക്കാനുണ്ട് !\nകഴിഞ്ഞ 65 വർഷം ആയി പുതുച്ചേരി ഭരിച്ചത് കോൺഗ്രസ് ആണ്. ഈ കഴിഞ്ഞ തിരഞ്ഞെടുപ്പിൽ ബിജെപിക്ക് ഒരു എംഎൽഎ പോലും ഇല്ല. കിട്ടിയ വോട്ട് ശതമാനം 2.4 % മാത്രം. എന്നിട്ടും കോൺഗ്രസ് എംഎൽഎമാരെ വിലയ്ക്കു വാങ്ങി സർക്കാരിനെ ബി ജെ പി താഴെ ഇറക്കിയിരുന്നു. കഴിഞ്ഞ തിരഞ്ഞെടുപ്പ് കോൺഗ്രസ്സ് നേരിട്ടത് പിസിസി പ്രസിഡന്റ് എ. നമഃശിവായത്തിന്റെ നേതൃത്വത്തിൽ ആണ്. എന്നാൽ ഡൽഹിയിലെ അടുക്കള സ്വാധീനം ഉപയോഗിച്ച് വി നാരായണസ്വാമി മുഖ്യമന്ത്രി ആയി. ഇതുണ്ടാക്കിയ ഗ്രൂപ്പ് തർക്കം രൂക്ഷമായതോടെ എ. നമഃശിവായം ബി ജെ പി യിലേക്ക് കൂറ് മാറി. കൂടെ വിശ്വസ്തൻ ദീപന്തയനും പോയി. പിന്നാലെ ആരോഗ്യമന്ത്രി മല്ലടി കൃഷ്ണറാവു, കാമരാജ് നഗർ എംഎൽഎ ജോൺ കുമാർ എന്നിവരും മറുകണ്ടം ചാടി. ഇതിനു പുറമെ അച്ചടക്ക നടപടി നേരിട്ട 13 സംസ്ഥാന ജനറൽ സെക്രട്ടറിമാരും മറുകണ്ടം ചാടി. വിശ്വാസ വോട്ടെടുപ്പിന് മുന്നേ രണ്ടു കോൺഗ്രസ് എംഎൽഎമാർ കൂടി കൂറ് മാറിയതിനാൽ കോൺഗ്രസ് സർക്കാർ നിലംപതിച്ചു.\nഎന്താണ് കേരളം പഠിക്കേണ്ട പാഠം ???\nകേരളത്തിലും സമാനസ്ഥിതി ആണ് കോൺഗ്രസിൽ. ഉമ്മൻചാണ്ടിയും രമേശ് ചെന്നിത്തലയും ഒരു പോലെ മുഖ്യമന്ത്രി കസേരയിൽ കണ്ണുംനട്ട് ഇരിക്കുവാണ്. യു ഡി എഫ് ജയിക്കാൻ സാധ്യത വിരളം ആണേലും, ജയിച്ചാൽ ഉമ്മൻചാണ്ടി മുഖ്യമന്ത്രി ആകാൻ ആണ് സാധ്യത. അതോടെ സംഘപരിവാർ ചായ്‌വുള്ള രമേശ് ചെന്നിത്തലയും കൂടെ കുറച്ചു എംഎൽഎമാരും ബിജെപിയിലേക്ക് കൂട് മാറിയേക്കും. അങ്ങനെ കോൺഗ്രസിലെ ഒരു ഗ്രൂപ്പിനെ മൊത്തമായി വിലയ്‌ക്കെടുത്തു ബിജെപി മുഖ്യപ്രതിപക്ഷകക്ഷി ആകും. മുഖ്യമന്ത്രി പറഞ്ഞ പോലെ, ബി ജെ പിക്ക് വാങ്ങാൻ ഉള്ള സാധന സാമഗ്രിയായി ഇന്ത്യയിലെ കോൺഗ്രസ് എന്നേ മാറിയിരിക്കുന്നു. ജനാധിപത്യ മതേതര കേരളം കരുതിയിരിക്കേണ്ടതുണ്ട്.\nPrevious articleഒളിച്ചു വെച്ചിരിക്കുന്ന അവയവങ്ങളെ പുകഴ്ത്തുന്നത് കേള്‍ക്കാന് അവൾ എത്രയാവും കൊതിക്കുക ?\nNext articleനിക്കറിനകത്തേക്കും പെറ്റിക്കോട്ടിനകത്തേക്കും കയറുന്ന പരുപരുത്ത കൈകൾ ഒന്നാണ്


ഇത്തിഹാദ് എയര്‍വേയ്‌സില് ക്യാബിന് ക്രൂ ആകാം; ആയിരം ഒഴിവുകള് | Etihad airways to hire 1000 cabin crew\nഇത്തിഹാദ് എയര്‍വേയ്‌സില് ക്യാബിന് ക്രൂ ആകാം; ആയിരം ഒഴിവുകള്\nകൊവിഡ് പ്രതിസന്ധിയില് നിന്നും വ്യോമയാന മേഖല കരകയറാന് തുടങ്ങിയതോടെയാണ് വലിയ റിക്രൂട്ട്‌മെന്റ് ഡ്രൈവുമായി ഇത്തിഹാദ് രംഗത്ത് എത്തിയിരിക്കുന്നത്.\nAbu Dhabi - United Arab Emirates, First Published Oct 4, 2021, 10:57 PM IST\nഅബുദാബി: അബുദാബിയുടെ ഇത്തിഹാദ് എയര്‍വേയ്‌സില് ക്യാബിന് ക്രൂ ആകാന് നിരവധി അവസരങ്ങള്. ക്യാബിന് ക്രൂ ആകാന് യോഗ്യതയും എക്‌സ്പീരിയന്‍സുമുള്ളവര്‍ക്കായി 1,000 ഒഴിവുകളാണ് വിമാന കമ്പനി റിപ്പോര്‍ട്ട് ചെയ്തിട്ടുള്ളത്.\nകൊവിഡ് പ്രതിസന്ധിയില് നിന്നും വ്യോമയാന മേഖല കരകയറാന് തുടങ്ങിയതോടെയാണ് വലിയ റിക്രൂട്ട്‌മെന്റ് ഡ്രൈവുമായി ഇത്തിഹാദ് രംഗത്ത് എത്തിയിരിക്കുന്നത്. മിഡില് ഈസ്റ്റിലും യൂറോപ്പിലുമുള്ള 10 നഗരങ്ങളിലാണ് റിക്രൂട്ട്‌മെന്റ് നടക്കുക. യുഎഇ, ഈജിപ്ത്, ലബനോന്, റഷ്യ, സ്‌പെയിന്, ഇറ്റലി, നെതര്‍ലാന്‍ഡ്‌സ് എന്നിവ ഇതില് ഉള്‍പ്പെടും. റിക്രൂട്ട്‌മെന്റില് പങ്കെടുക്കാന് താല്‍പ്പര്യമുള്ളവര് etihad.com/cabincrewrecruitment സന്ദര്‍ശിച്ച് മുന്‍കൂട്ടി രജിസ്റ്റര് ചെയ്യണം. കൊവിഡ് പ്രതിസന്ധി മൂലം പിരിച്ചുവിടപ്പെട്ട ജീവനക്കാര്‍ക്ക് എയര്‍ലൈന്റെ അലുമിനി പദ്ധതി വഴി വീണ്ടും അപേക്ഷ സമര്‍പ്പിക്കാം.\nകഴിഞ്ഞ മാസം ദുബൈയുടെ എമിറേറ്റ്‌സ് എയര്‍ലൈനും നിരവധി തൊഴില് അവസരങ്ങള് പ്രഖ്യാപിച്ചിരുന്നു. അടുത്ത ആറു മാസത്തിനുള്ളില് 3,000 ക്യാബിന് ക്രൂവിനെയും 500 എയര്‍പോര്‍ട്ട് സര്‍വീസസ് ജീവനക്കാരെയും റിക്രൂട്ട് ചെയ്യാനാണ് എമിറേറ്റ്‌സിന്റെ തീരുമാനം. ഇതിനായി ലോകമെമ്പാടുമുള്ള ഉദ്യോഗാര്‍ത്ഥികളെ വിമാന കമ്പനി ക്ഷണിച്ചിരുന്നു. താല്‍പ്പര്യമുള്ള ഉദ്യോഗാര്‍ത്ഥികള്‍ക്ക് എമിറേറ്റ്‌സിന്റെ www.emiratesgroupcareers.com എന്ന വെബ്‌സൈറ്റ് സന്ദര്‍ശിച്ച് അപേക്ഷ സമര്‍പ്പിക്കാം. ജോലിയുമായി ബന്ധപ്പെട്ട വിശദ വിവരങ്ങളും ആവശ്യമായ യോഗ്യതയും ഈ വെബ്‌സൈറ്റില് നല്‍കിയിട്ടുണ്ടെന്നും എമിറേറ്റ്സ് എയര്‍ലൈന് അറിയിച്ചിരുന്നു.\nLast Updated Oct 4, 2021, 11:12 PM IST\nഎക്‌സ്‌പോയില് തിളങ്ങി പാക് പവലിയന്; സന്ദര്‍ശകരുട എണ്ണം ഒരു ലക്ഷം പിന്നിട്ടു


സ്വർണ്ണക്കടത്തിൽ 10 പ്രതികൾക്ക് എൻഐഎ കോടതിയുടെ ജാമ്യം; എൻഐഎയ്ക്ക് തിരിച്ചടി - ഇ വാർത്ത | evartha - NIA court grants bail for 10 accused in the Kerala gold smuggling case\nസ്വർണ്ണക്കടത്തിൽ 10 പ്രതികൾക്ക് എൻഐഎ കോടതിയുടെ ജാമ്യം; എൻഐഎയ്ക്ക് തിരിച്ചടി\nEvartha Desk 15 October 2020\nസ്വര്‍ണ്ണക്കടത്തുമായി ബന്ധപ്പെട്ട എന്‍ഐഎ കേസില് പത്ത് പ്രതികള്‍ക്ക് എൻ ഐ എ കോടതി ജാമ്യം അനുവദിച്ചു. അതേസമയം മൂന്നുപേരുടെ ജാമ്യാപേക്ഷ കോടതി നിരസിച്ചു. മുഹമ്മദ് ഷാഫി, മുഹമ്മദ് അലി, ഷറഫുദ്ദീന് എന്നിവര്‍ക്കാണ് ജാമ്യം നിഷേധിച്ചത്.\nഅതേസമയം പത്തുപേർക്ക് ജാമ്യം അനുവദിച്ച കോടതിയുടെ നടപടി അന്വേഷണ ഏജൻസിയ്ക്ക് തിരിച്ചടിയാണെന്നാണ് വിലയിരുത്തൽ. സ്വർണ്ണക്കടത്തിൽ രാജ്യാന്തരബന്ധമുണ്ടെന്നും അത് തെളിയിക്കാൻ കൂടുതൽ സമയം വേണമെന്നും എൻഐഎ കോടതിയോട് ആവശ്യപ്പെട്ടിരുന്നു. എന്നാൽ രാജ്യാന്തര ഗൂഢാലോചനയ്ക്ക് മതിയായ തെളിവുകൾ ഹാജരാക്കാൻ കഴിയാതിരുന്നതിനാലാണ് 10 പേർക്ക് ജാമ്യം ലഭിച്ചതെന്നാണ് റിപ്പോർട്ട്. അതേസമയം കേസുമായി നേരിട്ട് ബന്ധമുള്ള പ്രതികൾക്കല്ല ജാമ്യം ലഭിച്ചിരിക്കുന്നതെന്നാണ് വിവരം. സ്വർണക്കടത്തിന് വേണ്ടി പണം നൽകുകയോ സ്വർണം വിൽക്കാൻ സംവിധാനമുണ്ടാക്കുകയോ ചെയ്തവർക്കാണ് ജാമ്യം ലഭിച്ചത്.\nസ്വർണ്ണക്കടത്ത് കേസിൽ സ്വപ്ന സുരേഷും, സരിതും എൻഐഎ കോടതിയിൽ നൽകിയ ജാമ്യ ഹർജി പിൻവലിച്ചിരുന്നു. കൊഫെപോസെ കേസിൽ ഒരു വർഷം കരുതൽ തടങ്കലിന് നിർദ്ദേശിച്ച സാഹചര്യം അടക്കമാണ് ഹർജി പിൻവലിക്കാൻ കാരണം.\nഅതേസമയം മുഖ്യമന്ത്രിയുടെ മുൻ പ്രിൻസിപ്പൽ സെക്രട്ടറി എം ശിവശങ്കറിന്‍റെ അറസ്റ്റ് ഈമാസം 23 വരെ ഹൈക്കോടതി തടഞ്ഞു. ശിവശങ്കർ നൽകിയ മുൻകൂർ ജാമ്യ ഹർജിയിലാണ് ഇടക്കാല ഉത്തരവ്. കോടതി അറസ്റ്റ് തടഞ്ഞതിന് തൊട്ട് പിറകെ ചോദ്യം ചെയ്യലിനായി എം ശിവശങ്കർ എൻഫോഴസ്മെന്‍റിന് മുന്നിൽ ഹാജരായി.\nContent: NIA court grants bail for 10 accused in the Kerala gold smuggling case\nTopics: Gold Smuggling Case Nia court


വ്യോമ പാതകളെല്ലാം ഇപ്പോഴും അടഞ്ഞുതന്നെ: ഇന്ത്യ നടത്തിയ വ്യോമാക്രമണത്തിന്റെ പേടി ഇനിയും മാറാതെ പാക്കിസ്ഥാന് • ഇ വാർത്ത | evartha\nevartha Desk March 8, 2019, 3:43 pm March 8, 2019\nബാലാകോട്ടിലെ ഭീകരക്യാമ്പുകള്‍ക്കുനേരെ ഇന്ത്യന് വ്യോമസേന നടത്തിയ ആക്രമണത്തിന്റെ ഞെട്ടലില് നിന്നും പാക്കിസ്ഥാന് ഇതുവരെ മുക്തരായിട്ടില്ല. കാരണം ആക്രമണം കഴിഞ്ഞ് ദിവസങ്ങളായിട്ടും വ്യോമ പാതകള് അടഞ്ഞു തന്നെ കിടക്കുകയാണ്.\nഫെബ്രുവരി 26ന് വ്യോമാക്രമണം നടത്തിയതിന്റെ തൊട്ടടുത്ത ദിവസമാണ് പാക്കിസ്ഥാനിലെ എല്ലാ വിമാനത്താവളങ്ങളും അടച്ചിട്ടത്. ഇതോടൊപ്പം വ്യോമപാതയും അടച്ചിടുകയായിരുന്നു. ഇന്ത്യയുമായുള്ള 11 വ്യോമ പാതകളാണ് പാക്കിസ്ഥാന് അടച്ചിട്ടിരിക്കുന്നത്.\nവ്യോമപാത തുറന്നിട്ടാല് ഇന്ത്യയുടെ ഭാഗത്തുനിന്ന് മറ്റേതെങ്കിലും വഴിക്ക് ആക്രമണം നടന്നേക്കുമെന്ന ഭയം പാകിസ്ഥാനുണ്ട്. അതേസമയം, കൃത്യമായ വ്യോമ നിരീക്ഷണം നടത്താതിനെ തുടര്‍ന്നാണ് ഇന്ത്യയുടെ തിരിച്ചടി എളുപ്പമായെന്ന വിലയിരുത്തലും പാകിസ്ഥാനുണ്ട്.\nവ്യോമ പാത തുറക്കില്ലെന്ന് പാക്കിസ്ഥാന് അറിയിച്ചതോടെ ഇതുവഴിയുള്ള വിമാനങ്ങളെല്ലാം വഴിതിരിച്ചു വിടേണ്ടിവന്നിരിക്കുകയാണ്. എന്നാല് പാകിസ്ഥാന്റെ ഭാഗത്ത് നിന്ന് വ്യോമാതിര്‍ത്തി ലംഘിക്കുന്ന നടപടികള് ഉണ്ടായാല് ശക്തമായ തിരിച്ചടി നടത്തുമെന്ന് ഇന്ത്യന് വ്യോമസേന അറിയിച്ചിട്ടുണ്ട്.


സത്താറിന്‍റെ കുടുംബം തകർത്തതിലുള്ള വൈരാഗ്യമാണ് രാജേഷിന്‍റെ കൊലപാതകത്തിന് കാരണം.അലിഭായ് കുറ്റം സമ്മതിച്ചു | Daily Indian Herald\nസത്താറിന്‍റെ കുടുംബം തകർത്തതിലുള്ള വൈരാഗ്യമാണ് രാജേഷിന്‍റെ കൊലപാതകത്തിന് കാരണം.അലിഭായ് കുറ്റം സമ്മതിച്ചു\nതിരുവനന്തപുരം:രാജേഷിനെ തന്‍റെ നേതൃത്വത്തിൽ വെട്ടിക്കൊലപ്പെടുത്തുകയായിരുന്നുവെന്ന് മുഖ്യമപ്രതി അലിഭായി .രാജേഷിന്‍റെ കൊലപാതകത്തിനു കാരണം ഖത്തറിൽ തന്‍റെ ജിംനേഷ്യത്തിന്‍റെ ഉടമയായ സത്താറിന്‍റെ കുടുംബം തകർത്തതിലുള്ള വൈരാഗ്യമാണ് എന്നും അലിഭായ് പോലീസിനോട് സമ്മതിച്ചു. രാവിലെ തിരുവനന്തപുരം വിമാനത്താവളത്തിൽ നിന്നും പോലീസ് അറസ്റ്റ് ചെയ്ത ശേഷം നടത്തിയ ചോദ്യം ചെയ്യലിലാണ് ഇയാൾ കുറ്റം സമ്മതിച്ചത്. ഇതിന് ശേഷം ആയുധം കൊല്ലത്ത് ഉപേക്ഷിച്ചുവെന്നും ഇയാൾ പോലീസിന് മൊഴി നൽകി.സാലിഹ് ബിന് ജലാലാണ് അലിഭായ് എന്നേ പേരില് അറിയപ്പെടുന്നത്. ഇയാള് ഓച്ചിറ സ്വദേശിയാണ്. പോലീസ് ഇയാളുടെ വിസ റദ്ദാക്കുന്നതിനു ശ്രമച്ചതിനെ തുടര്‍ന്ന് അലിഭായ് തിരിച്ച് നാട്ടിലെത്തിയത്.കേസില് നേരെത്ത കൊല്ലം സ്വദേശി സനുവിനെ പോലീസ് പിടികൂടിയിരുന്നു.ക്വട്ടേഷന് സംഘത്തിന് താവളമൊരുക്കിയ ആളാണ് സനുവെന്നും ഗൂഢാലോചനയിലും ഇയാള്‍ക്ക് പങ്കുണ്ടെന്നും പോലീസ് വ്യക്തമാക്കിയിരുന്നു\nതന്‍റെ സുഹൃത്തായ അപ്പുണ്ണിയുടെ സഹായത്തോടെയാണ് കൊലപാതകം ആസൂത്രണം ചെയ്തത്. ഖത്തറിൽ നിന്ന് നാട്ടിലെത്താൻ വിമാന ടിക്കറ്റിന് പണം നൽകിയത് സത്താറാണ്. തനിക്ക് വിദേശത്ത് ജോലി നൽകിയ സത്താറിനോടുള്ള കൂറുകൊണ്ടാണ് കൊലപാതകം നടത്തിയതെന്നും അലിഭായ് പോലീസിനോട് സമ്മതിച്ചു. കേസിലെ മുഖ്യപ്രതിയായ അലിഭായ് പോലീസ് പിടിയിലായെങ്കിലും ഗൂഢാലോചനയ്ക്ക് നേതൃത്വം നൽകിയ അപ്പുണ്ണി ഇപ്പോഴും ഒളിവിലാണ്.\nകേസിലെ മുഖ്യപ്രതി കുറ്റം സമ്മതിച്ചതോടെ ഇയാളെ ഇന്ന് തന്നെ സംഭവ സ്ഥലത്ത് എത്തിച്ച് തെളിവെടുപ്പ് നടത്താനുള്ള നീക്കം പോലീസ് തുടങ്ങി. കനത്ത പോലീസ് കാവലിലായിരിക്കും ഇയാളെ തെളിവെടുപ്പിന് കൊണ്ടുവരിക. അതേസമയം ഒളിവിൽ തുടരുന്ന അപ്പുണ്ണിക്ക് വേണ്ടി പോലീസ് തെരച്ചിൽ ഉൗർജിതമാക്കിയിട്ടുണ്ട്.\nകഴിഞ്ഞ ചൊവ്വാഴ്ച പുലർച്ചെ രണ്ടോടെയാണ് റേഡിയോ ജോക്കി രാജേഷിനെ അക്രമി സംഘം മടവൂർ ജംഗ്ഷനു സമീപത്തെ സ്റ്റുഡിയോയിൽ വച്ച് വെട്ടിക്കൊലപ്പെടുത്തിയത്. രാജേഷിന്‍റെ വിദേശത്തുള്ള വനിതാ സുഹൃത്തിന്‍റെ ഭർത്താവാണ് ക്വട്ടേഷൻ സംഘത്തെ ഏർപ്പാടാക്കിയതിനു പിന്നിലെന്നാണ് പോലീസിന് ലഭിച്ചിട്ടുള്ള വിവരം.കായംകുളം, എറണാകുളം എന്നിവിടങ്ങളിലുള്ള ക്വട്ടേഷൻ സംഘങ്ങളാണ് കൊലപാതകത്തിനു പിന്നിലെന്ന നിഗമനവുമായാണ് പോലീസ് അന്വേഷണം പുരോഗമിക്കുന്നത്. അക്രമി സംഘം എത്തുന്ന സമയത്ത് രാജേഷ് വിദേശത്തുള്ള വനിതാ സുഹൃത്തുമായി ഫോണിൽ സംസാരിക്കുകയായിരുന്നുവെന്ന് പോലീസ് നടത്തിയ അന്വേഷണത്തിൽ വ്യക്തമായിട്ടുണ്ട്. ഈ യുവതിയിൽ നിന്നും നിർണായക വിവരങ്ങൾ പോലീസ് ലഭിച്ചിട്ടുണ്ട്.\nഎനിക്ക് മോശം അനുഭവമുണ്ടായിട്ടില്ല; ലൈംഗികാരോപണമുള്ള സംവിധായകനൊപ്പം വീണ്ടും തമന്ന\nപിണറായിയേയും കോടിയേരിയേയും വെല്ലുവിളിച്ച് മുല്ലപ്പള്ളി.ആര്‍എംപിയെ കോണ്‍ഗ്രസ് ഉപകരണമാക്കുന്നു; മുല്ലപ്പള്ളിയാണ് ഇതിന്റെ ആസൂത്രകന്: പി. ജയരാജന്\nപത്തനംതിട്ടയിൽ ബി രാധാകൃഷ്ണമേനോൻ സ്ഥാനാർത്ഥിയാകും.\nശ്വാസകോശത്തില് അണുബാധ; കെ എം മാണി ആശുപത്രിയില്\nകേരളവര്‍മ കോളേജിലെ വനിതാ ഹോസ്റ്റലില് വിദ്യാര്‍ഥികള് സഞ്ചാര സ്വാതന്ത്ര്യമാവശ്യപ്പെട്ട് സമരം\nപത്തനംതിട്ട സ്ഥാനാര്‍ത്ഥിയെ ചൊല്ലി ബിജെപിയില് തര്‍ക്കമില്ല; നടപടി ക്രമങ്ങള് പൂര്‍ത്തിയാക്കി ഇന്നോ നാളെയോ പ്രഖ്യാപിക്കും: കുമ്മനം\nഎന്റെ കാര്യങ്ങള് തീരുമാനിക്കുന്നത് ഞാനാണ്; അഭിനയം തുടരുമോ എന്ന ചോദ്യത്തിന് സയേഷയുടെ മറുപടി\nപത്തനംതിട്ടയില് പ്രയാര് ഗോപാലകൃഷ്ണന്!! സ്ഥാനാര്‍ത്ഥി പ്രഖ്യാപനം നീണ്ടുപോകുന്നതിന് പിന്നില് വമ്പന് കളികള്\nമൃതദേഹം മാറിയത് അബ്ഹ വിമാനത്താവളത്തില്; റഫീഖിന്റെ മൃതദേഹം ശ്രീലങ്കയില്\nവടകരയില് വമ്പന് സ്വീകരണം ഏറ്റുവാങ്ങി മുരളീധരന്..! ജയരാജന്റെ പൊടുപോലുമില്ല കണ്ടുപിടിക്കാന്\nകറിക്കായത്തിന്റെ പെട്ടി പൊട്ടിത്തെറിച്ചു ;2പേര്‍ക്ക് പരിക്ക്\nകേരളത്തിൽ മാവോയിസ്റ്റുകള് തെരഞ്ഞെടുപ്പ് അട്ടിമറിക്കാന് സാധ്യതയെന്ന് റിപ്പോര്‍ട്ട്; കാസര്‍കോട് വനമേഖലയില് സംയുക്ത പരിശോധന\nപത്തനംതിട്ട: ശ്രീധരന്‍പിള്ള ഇപ്പോഴും ചരട് വലിക്കുന്നു…! നേതൃത്വം വെട്ടില്\nബ്രെക്സിറ്റ് മെയ് 22 വരെ മാറ്റി വെക്കാൻ യൂറോപ്യൻ യൂണിയൻ അനുമതി !..\nവെല്‍ഫെയര് പാര്‍ട്ടി എല്ലാ സീറ്റിലും യു.ഡി.എഫിനെ പിന്തുണക്കും..!! ബി.ജെ.പി സഖ്യത്തെ അധികാരത്തില് നിന്ന് പുറത്താക്കുക ലക്ഷ്യം\nസ്രാവുകള്‍ക്കൊപ്പം നീന്താന് ജേക്കബ് തോമസ് ചാലക്കുടിയിൽ…! അഴിമതി വിരുദ്ധ ഇമേജുമായി മത്സര രംഗത്ത്\nസുധാകര പരാജയം ഉറപ്പാക്കി സി.പി.എം! തകര്‍ന്നടിഞ്ഞ പാര്‍ട്ടി സംവിധാനവും മുഖസ്തുതിക്കാരും സുധാകരനെ വീണ്ടും തോല്‍പ്പിക്കും; കണ്ണൂരില് സുധാകരനെ വീഴ്ത്താന് വീണ്ടും ശ്രീമതി ടീച്ചര്\nപ്രിയങ്ക ഭയങ്കരിയാണ്; കുടുംബത്തിന്റെ ഇപ്പോഴത്തെ അവസ്ഥയ്ക്ക് കാരണവും അവള് തന്നെയാണ്; നിക്ക് ജോനാസ്\nസംസ്ഥാനത്ത് തൊഴിലുറപ്പ് വേതനം മുടങ്ങി; കേന്ദ്രസര്‍ക്കാര് 1154കോടി നല്‍കിയില്ല\nവിദ്യാര്‍ത്ഥിയെ ക്വാര്‍ട്ടേഴ്‌സില് കൊണ്ടുപോയി പ്രകൃതി വിരുദ്ധ പീഡനം; പ്രതിയായ എസ്‌ഐക്ക് ശാരീരിക അസ്വസ്ഥതയെ തുടർന്ന് ആശുപത്രിയില് പ്രവേശിപ്പിച്ചു\nഹരിയാന തിരഞ്ഞെടുപ്പിൽ മത്സരിക്കാൻ സ്ഥാനാർത്ഥികളില്ല;വെട്ടിലായി കോൺഗ്രസ് നേതൃത്വം\nഓട്ടോറിക്ഷയുടെ മുന്നില് വന്ന്പിഎസ്‌സി ഇന്റര്‍വ്യൂ നടത്തി; മനുഷ്യത്വത്തിന് കയ്യടി\nഉറങ്ങിക്കിടന്ന പെണ്‍കുട്ടികളെ പീഡിപ്പിക്കാന് ശ്രമം; അയല്‍വാസിയുടെ ലിംഗം കടിച്ചെടുത്ത് വളര്‍ത്തുനായ


kerala home interior design at low cost | budgeted home interior designs\nഇനി ഇന്റീരിയർ ഡിസൈൻ ചുരുങ്ങിയ ബഡ്ജറ്റിൽ നമുക്കും ചെയ്യാം.\nചില വീടുകളിൽ ചെല്ലുമ്പോൾ അവിടത്തെ ഇന്റീരിയർ വർക്സ് നമ്മളെ കൊതിപ്പിക്കാറുണ്ടല്ലേ. അത് കാണുമ്പോൾ നമുക് തോന്നും എന്ത് പൈസ ആയിരിക്കും ഇതെല്ലം ചെയ്യാൻ, നമുക്കൊന്നും ഇത് ചെയ്യാൻ പറ്റത്തില്ല എന്ന്. എന്നാൽ അങ്ങനൊരു ചിന്ത ഇനി ആർക്കും വേണ്ട. എല്ലാവര്ക്കും അവരവരുടെ ബഡ്ജറ്റിനൊത്ത ഇന്റീരിയർ ഡിസൈൻസ് ചെയ്യാൻ കഴിയും.\nഇന്റീരിയർ ഡിസൈൻ ചെയ്യാൻ ഉപയോഗിക്കുന്ന എല്ലാ വസ്തുക്കളും വിവിധ വില നിലവാരത്തിലുള്ളത് ഇന്ന് മാർക്കറ്റിൽ ലഭ്യമാണ്. നല്ലൊരു ആർക്കിടെക്ടിന്റെ സഹായത്തോടെ നമ്മുടെ ബഡ്ജറ്റിനൊതുങ്ങുന്ന ഇന്റീരിയർ ഡിസൈൻ വസ്തുക്കൾ തെരഞ്ഞെടുക്കാൻ സാധിക്കും. നല്ലൊരു ആർക്കിടെക്ട് അതിനു നിങ്ങളെ സഹായിക്കും.\nഇപ്പോൾ നിങ്ങൾക് ഒരു വുഡ് ഫിനിഷിങ് ആയിട്ടുള്ള ഒരു ഇന്റീരിയർ ഡിസൈൻ ആണ് വേണ്ടതെങ്കിൽ വുഡിന്റെ തന്നെ വില കൂടിയതും കുറഞ്ഞതുമായ നിരവധി വുഡ് ഇന്ന് മാർക്കറ്റിൽ ലഭ്യമാണ്. കൂടാതെ ചിലവ് കുറക്കാൻ മരത്തിന്റെ ഡിസൈനിലുള്ള വെനീർ, മൈക്ക, വുഡ് ടെക്ച്ചർഡ് പാനലുകൾ എന്നിവയും ഉപയോഗിക്കാം.


കുതിച്ചുയർന്ന് സംസ്ഥാനത്തെ കോവിഡ് രോഗികൾ, മൂന്നാം തരംഗമെന്ന് സൂചന, അടച്ചിടാൻ തുടങ്ങി വിവിധ സ്ഥാപനങ്ങൾ - മലയാളം ഇ മാഗസിൻ.കോം\nകുതിച്ചുയർന്ന് സംസ്ഥാനത്തെ കോവിഡ് രോഗികൾ, മൂന്നാം തരംഗമെന്ന് സൂചന, അടച്ചിടാൻ തുടങ്ങി വിവിധ സ്ഥാപനങ്ങൾ\nസംസ്ഥാനത്ത് കോവിഡ് കേസുകള് ഗണ്യമായി ഉയരുന്നതിനാല് ജാഗ്രത പാലിക്കണമെന്ന് ആരോഗ്യ വകുപ്പ് മന്ത്രി വീണാ ജോര്‍ജ്. കഴിഞ്ഞ ആഴ്ചയെക്കാള് ഈ ആഴ്ചയില് കോവിഡ് കേസുകളുടെ എണ്ണത്തില് 100 ശതമാനം വര്‍ധനവ് ഉണ്ടായി. ആരോഗ്യ പ്രവര്‍ത്തകര്‍ക്കും കൂടുതലായി കോവിഡ് ബാധിക്കുന്നതായാണ് റിപ്പോര്‍ട്ട്. സംസ്ഥാനത്തെ കോവിഡ് സാഹചര്യം മുന്‍നിര്‍ത്തി എല്ലാ ജില്ലകളിലേയും ആരോഗ്യ വകുപ്പിന്റെ തയ്യാറെടുപ്പുകള് വിലയിരുത്തി.\nകോവിഡിനും നോണ് കോവിഡിനും വേണ്ടിയുള്ള ആശുപത്രി കിടക്കകള്, ഐസിയു, വെന്റിലേറ്ററുകള്, ഓക്‌സിജന് പ്ലാന്റുകള്, മരുന്നുകളുടെ ലഭ്യത എന്നിവ വിലയിരുത്തി. എല്ലാ ജില്ലകളിലും കേസുകളുടെ എണ്ണം കൂടുന്നുണ്ട്. പ്രത്യേകിച്ചും തിരുവനന്തപുരം, എറണാകുളം, തൃശൂര്, കോഴിക്കോട് ജില്ലകളില്. എല്ലാവരും വളരെ ജാഗ്രതയോടെ ഇടപെടാന് പ്രത്യേകമായി ശ്രദ്ധിക്കണമെന്ന് മന്ത്രി പറഞ്ഞു.\nകോവിഡ് പ്രോട്ടോകോള് പാലിക്കാതെയുള്ള ആള്‍ക്കൂട്ടം ഉണ്ടാകാതിരിക്കാന് എല്ലാവരും ശ്രദ്ധിക്കണം. എല്ലാ യോഗങ്ങളും കോവിഡ് പ്രോട്ടോകോള് പാലിച്ച് നടത്തേണ്ടതാണ്. കോവിഡ് വര്‍ധിക്കുന്ന സാഹചര്യത്തില് ആരോഗ്യ വകുപ്പിന്റെ നേതൃത്വത്തില് 13 കമ്മിറ്റികള് പുനസംഘടിപ്പിച്ചിട്ടുണ്ട്. 416.63 മെട്രിക് ടണ് ഓക്‌സിജനാണ് സംസ്ഥാനത്ത് ഉത്പാദിക്കപ്പെടുന്നത്. കേന്ദ്ര സര്‍ക്കാരിന്റെ മാര്‍ഗനിര്‍ദേശമനുസരിച്ചുള്ള പരിശോധനയാണ് നടത്തുന്നത്.\nപ്രായമുള്ളവര്, മറ്റനുബന്ധ രോഗങ്ങളുള്ളവര് എന്നിവര് പ്രത്യേകം ശ്രദ്ധിക്കണം. ജീവിതശൈലീ രോഗമുള്ളവര്‍ക്കുള്ള മരുന്നുകള് വീടുകളിലെത്തിക്കാന് നിര്‍ദേശം നല്‍കിയിട്ടുണ്ട്. അതിന് വേണ്ടി അവര് ആരോഗ്യ കേന്ദ്രത്തിലേക്ക് എത്തേണ്ടതില്ല. അനാവശ്യ യാത്രകള് എല്ലാവരും ഒഴിവാക്കണം.കഴിഞ്ഞ ആഴ്ചയുമായി താരതമ്യം ചെയ്യുമ്പോള് 20 വയസു മുതല് 40 വയസുവരെയുള്ളവരിലാണ് കേസുകള് കൂടുതലായി കണ്ടിട്ടുള്ളത്. ക്രിസ്തുമസ്, ന്യൂ ഇയര് കാലമായതിനാല് സമൂഹവുമായി ധാരാളം ഇടപഴകിയിരുന്നു. സമ്പര്‍ക്കത്തിലൂടെയാണ് ഇവര്‍ക്ക് രോഗം ബാധിച്ചത്.\nWATCH THIS VIDEO | കോവിഡ് അടച്ചിടൽ കാലം മാറ്റി മറിച്ച ജീവിതം\n18 വയസിന് മുകളിലുള്ളവര്‍ക്ക് 99 ശതമാനം പേര്‍ക്ക് ആദ്യ ഡോസ് വാക്‌സിനും 82 ശതമാനം പേര്‍ക്ക് രണ്ടാം ഡോസും നല്‍കിയിട്ടുണ്ട്. 15 മുതല് 18 വയസുവരെയുള്ള കുട്ടികള്‍ക്ക് 39 ശതമാനം പേര്‍ക്ക് (5,93,784) വാക്‌സിന് നല്‍കാനായി. 60,421 പേര്‍ക്ക് കരുതല് ഡോസ് നല്‍കാനായി. ആരോഗ്യ പ്രവര്‍ത്തകര് രോഗബാധിതരാകാന് സാധ്യതയുള്ളതിനാല് അവര് കരുതല് ഡോസ് സ്വീകരിക്കേണ്ടതാണ്.\nസംസ്ഥാനത്ത് 345 ഒമിക്രോണ് കേസുകളാണുള്ളത് 155 പേര് ആകെ ഡിസ്ചാര്‍ജ് ചെയ്തിട്ടുണ്ട്.ജില്ലകളില് ഓരോ സിഎഫ്എല്‍ടിസിയെങ്കിലും തയ്യാറാക്കണമെന്ന് മുഖ്യമന്ത്രിയിലുടെ യോഗത്തില് ജില്ലാ കളക്ടര്‍മാരോട് നിര്‍ദേശം നല്‍കിയിരുന്നു. കൂടുതല് ആരോഗ്യ പ്രവര്‍ത്തകരെ സജ്ജമാക്കാന് കോവിഡ് ബ്രിഗേഡ് പുനസ്ഥാപിക്കാന് കേന്ദ്രത്തോട് അഭ്യര്‍ത്ഥിച്ചിട്ടുണ്ട്. ബോധവത്ക്കരണ പ്രവര്‍നങ്ങളില് മാധ്യമങ്ങളുടെ പൂര്‍ണ പിന്തുണ മന്ത്രി അഭ്യര്‍ത്ഥിച്ചു.\nകോവിഡ് വ്യാപനം രൂക്ഷമാവുന്ന സാഹചര്യത്തിൽ കേരള ഹൈക്കോടതിയുടെ പ്രവർത്തനം വീണ്ടും ഓൺലൈനിലേക്കു മാറുന്നു. ഇനി മുതൽ വീഡിയോ കോൺഫറെൻസിങ് മുഖേന സിറ്റിങ് നടത്താൻ ചീഫ് ജസ്റ്റിസിന്റെ അധ്യക്ഷതയിൽ ചേർന്ന അഡ്മിനിസ്ട്രേറ്റീവ് കമ്മിറ്റി യോഗം തീരുമാനിച്ചൂ. ഹൈക്കോടതി അഭിഭാഷക അസോസിയേഷൻ, കേരള ബാർ കൗൺസിൽ ഭാരവാഹികളുമായി ചർച്ച ചെയ്ത ശേഷം വെള്ളിയാഴ്ചയോടെ അന്തിമ തീരുമാനമുണ്ടാവും.\nഅതേസമയം ജനിതക വ്യതിയാനം സംഭവിച്ച കോവിഡ് വകഭേദം, ഒമിക്രോണ്, കോവിഡ് മൂന്നാം തരംഗമായി നമ്മുടെ സംസ്ഥാനത്ത് ആരംഭിച്ചു കഴിഞ്ഞിരിക്കുന്നുവെന്ന് ഐ.എം.എ.. അതുകൊണ്ടു തന്നെ അതീവ ജാഗ്രത പുലര്‍ത്തേണ്ട സമയമാണിത്. രോഗവ്യാപനം നിയന്ത്രിക്കുന്നതിനും രോഗ ചികിത്സ സംവിധാനങ്ങള് ഏര്‍പ്പെടുത്തുന്നതിനുമാവശ്യമായ മുന്നൊരക്കങ്ങള് ചെയ്യേണ്ട സമയമാണിത്.\nഎങ്കില് മാത്രമേ ഫലപ്രദമായ രീതിയില് രോഗനിയന്ത്രണം സാധ്യമാക്കാന് കഴിയുകയുള്ളൂ. കൂടുതല് ആളുകള് ദിവസങ്ങള്‍ക്കുള്ളില് തന്നെ കോവിഡ് ബാധിതരാകു മെന്നതിനാല് തന്നെ കോവിഡ് ബ്രിഗേഡ് പുനഃസ്ഥാപിക്കുന്നതിനെ പറ്റി ഗൗരവമായി സര്‍ക്കാര് ആലോചിക്കണം. നിര്‍ത്തലാക്കപ്പെട്ട കോവിഡ് ഫസ്റ്റ് ലൈന് ട്രീറ്റ്‌മെന്റ് സെന്ററുകള് പുനഃസ്ഥാപിക്കണമെന്നും ഐഎംഎ ആവശ്യപ്പെട്ടു.\ncovid 19 kerala covid control kerala covid tpr\nഒമിക്രോണിൽ പിടിവിട്ട് കേരളം, ഒറ്റയടിക്ക് 76 പേർക്ക് കൂടി രോഗം: പത്തനംതിട്ടയിൽ ഒമിക്രോൺ ക്ലസ്റ്റർ രൂപപ്പെട്ടു\nസംസ്ഥാനം വീണ്ടും കോവിഡ് നിയന്ത്രണങ്ങളിലേക്ക്, ആൾക്കൂട്ടം ഒഴിവാക്കും, ഓഫീസുകൾ ഓൺലൈനാക്കണം


ക്രിസ്തുമസ് പുതുവത്സരത്തിന് വയനാട്ടിൽ നിന്ന് ചക്ക കേക്ക് : കോവിഡിനെ മറികടന്ന് കർഷക കൂട്ടായ്മ. - Krishideepam.in\nകാർഷിക വിളകൾ കൊണ്ട് സമ്പന്നമായ വയനാടിന്റെ മണ്ണിലെ തൃക്കൈപ്പറ്റയിൽ ഏകദേശം ഒരു വർഷത്തോളമായി പ്രവർത്തിച്ചു വരുന്ന സ്ഥാപനമാണ് ബാസ അഗ്രോ ഫുഡ് പ്രൊഡക്ടസ് . 2019 ഡിസംബറിൽ പ്രവർത്തനം ആരംഭിച്ച ഈ സ്ഥാപനത്തിന്റെ പിന്നിൽ ഏഴ് പേർ അടങ്ങുന്ന കർഷകരുടെ കൂട്ടായ്മയുണ്ട് . കൂടാതെ അഞ്ച് തൊഴിലാളികളും , ഇവർ ഒരോരുതരും ഈ സ്ഥാപനത്തിന്റെ ഉയർച്ചയുടെ പ്രധാന കണ്ണികളാണ്.കർഷകനും പത്രപ്രവർത്തകനുമായ സി .ഡി സുനീഷ് ആണ് ഈ സ്ഥാപനത്തിന്റെ ഇപ്പോഴത്തെ മാനേജിംഗ് ഡയറക്ടർ, പ്രൊഡക്റ്റ് മാനേജറായി മോഹന ചന്ദ്രനും ബാക്കി അഞ്ചു പേർ ബോർഡ് അംഗങ്ങളുമാണ് .\nബാസ യൂണിറ്റിന്റെ ലക്ഷ്യം .\nഗ്രാമത്തിലെ ആദിവാസികളിൽ നിന്നും കർഷകരിൽനിന്നും മാർക്കറ്റ് വിലയെക്കാൾ കൂടിയ വിലയ്ക്ക് കാന്താരി, ഇഞ്ചി, പച്ചമുളക് എന്നീ അഞ്ചിനം സാധനങ്ങൾ വാങ്ങി.കൃഷിക്കാർക്ക് അധിക വരുമാനം ഉണ്ടാക്കി കൊടുക്കുക, ഗ്രാമീണരായിട്ടുള്ള സ്ത്രീകൾക്ക് ജോലി ഉറപ്പാക്കുക എന്നി ലക്ഷ്യങ്ങൾ മുന്നോട്ട് വെച്ചാണ് ബാസ യൂണിറ്റ് പ്രവർത്തനം ആരംഭിച്ചത് .\nബാസ അഗ്രോ ഫുഡ് പ്രൊഡക്റ്റ് ഉൽപ്പന്നങ്ങളും ഉൽപ്പദന രീതിയും.\nനമുക്ക് ചുറ്റും സുലഭമായി ലഭിച്ചിരുന്ന ഇഞ്ചി, കുരുമുളക്, കറിവേപ്പില , കാന്താരി , ചക്ക എന്നി അഞ്ച് ഇനം കാർഷിക വിളകൾ ഉപയോഗിച്ച് വിവിധ തരം ബിസ്ക്കറ്റ് നിർമ്മിച്ചു നൽകുന്നു . അതു തിർത്തും ജൈവ രീതിയിൽ . ജൈവ രീതിയിലുള്ള ഉൽപ്പന്നങ്ങൾക്ക് മുൻതുക്കം നൽകുന്ന ഈ സ്ഥാപനത്തിലെ ബിസ്ക്കറ്റ്, ബന്ന്, ബ്രഡ് എന്നീ ഉൽപ്പനങ്ങൾക്ക് കേരളത്തിന് അകത്തും പുറത്തും ആവശ്യക്കർ ഏറെയാണ്. വയനാട് ജില്ലയിലെ മിക്ക ബേക്കറി കളിലും ഈ ബിസ്ക്കറ്റുകൾ ലഭ്യമാണ്.കർഷകർക്ക് ഒരു കൈത്താങ്ങ് എന്ന ആശയം മുന്നോട്ട് വെയ്ക്കുന്ന ഈ സ്ഥാപനം മൈദ പൂർണമായും ഒഴിവാക്കി ഗോതമ്പ് കൊണ്ടാണ് ബിസ്ക്കറ്റും കേക്കും മറ്റ് ഉല്പന്നങ്ങളും ഉണ്ടാക്കുന്നത്. ബാസ അഗ്രോ ഫുഡ് പ്രൊഡക്റ്റ്സ് അന്വേഷിച്ച് കേരളത്തിനകത്തും പുറത്തും നിന്നും നിരവധി പേരാണ് എത്തുന്നത്. അതിനു കാരണം ഇവർ ഉണ്ടാക്കുന്ന ജൈവ ഉൽപ്പന്നങ്ങളുടെ ഗുണമേന്മ തന്നെയാണ്. അതുതന്നെയാണ് ഈ യൂണിറ്റിനെ വേറിട്ട് നിർത്തുന്നതും.\nമറ്റു പ്രവർത്തനങ്ങൾ .\nവളരെ അധികം ജന ശ്രദ്ധ ആകർഷിച്ച ചക്ക മഹോത്സവം ഇവരുടെ കൂട്ടായ പരിശ്രമത്തിന്റെ ഫലമാണ് . കൂടാതെ ബാസ യൂണിറ്റ് കൃഷി വകുപ്പും വ്യവാസയ വകുപ്പുമായും ചേർന്ന് പ്രവർത്തിക്കുന്ന ഈ യൂണിറ്റാണിത് . കോവിഡ് മഹാമാരി ഈ സ്ഥാപനത്തെയും പ്രതികൂലമായി ബാധിച്ചെങ്കിലും അതിനെ പ്രതിരോധിച്ച് മുന്നോട്ട് നീങ്ങുകയാണ് ബാസ അഗ്രോ ഫുഡ് പ്രൊഡക്റ്റ്സ് .\nഈ ക്രിസ്മസിന് ചക്ക കേക്ക്\nകോവിഡിന് ശേഷം വിപണി ഉണർന്നത് തങ്ങൾക്കനുകൂലമാക്കാനാണ് ബാസയുടെ അണിയറ പ്രവർത്തകരുടെ ശ്രമം. ക്രിസ്തുമസ് – പുതുവത്സര വിപണി ലക്ഷ്യമിട്ട് പുതിയ ഇനം കേക്ക് വിപണിയിലിറക്കി കഴിഞ്ഞു. കൃത്രിമ ചേരുവകൾ ഇല്ലാതെ ചക്ക ഉപയോഗിച്ചുള്ള കേക്കാണ് പ്രധാനമായും നിർമ്മിക്കുന്നത്. 150 രൂപ വിലയുള്ള 400 ഗ്രാം കേക്കുകൾക്ക് ഇപ്പോൾ തന്നെ നല്ല ഓർഡർ ലഭിച്ചു കഴിഞ്ഞു. അതുകൊണ്ട് തന്നെ ബാസയുടെ തൃക്കൈപ്പറ്റയിലെ ഭക്ഷ്യ സംസ്കരണ കേന്ദ്രം ഇപ്പോൾ മുഴുവൻ സമയ പ്രവർത്തനത്തിലാണ്. www.kerala.shopping എന്ന ഓൺലൈൻ ഷോപ്പിംഗ് പോർട്ടൽ വഴി ബുക്കിംഗ് സ്വീകരിച്ച് ഓൺ വിപണനമാണ് കൂടുതലായും ലക്ഷ്യമിടുന്നത്\nസരോജിനി ദാമോദരന് ഫൗണ്ടേഷന് അക്ഷയശ്രീ അവാര്‍ഡിനുളള അപേക്ഷകള് ക്ഷണിക്കുന്നു\nഹോട്ടലുകള്‍ക്ക് അനുയോജ്യമായ പോര്‍ട്ടബിള് ബയോഗ്യാസ് പ്ലാന്‍റ്


ബ്രാഹ്മ മുഹൂര്‍ത്തത്തില് കാണുന്ന ഈ 10 സ്വപ്‌നങ്ങള് നിസ്സാരമല്ല | If you seen these Dreams in brahma muhurta you will become rich very soon - Malayalam BoldSky\n| Published: Tuesday, August 24, 2021, 16:24 [IST]\nവെളുപ്പിനെ കാണുന്ന സ്വപ്‌നങ്ങള് ഫലിക്കും എന്നാണ് വിശ്വാസം. അതുകൊണ്ട് തന്നെയാണ് വെളുപ്പിനെ എന്തെങ്കിലും ദു:സ്വപ്‌നങ്ങള് കണ്ടാല് ഉടനെ അതിനെക്കുറിച്ച് പലരും ആധി പിടിക്കുന്നത്. എന്നാല് ബ്രാഹ്മമുഹൂര്‍ത്തത്തില് ചില സ്വപ്‌നങ്ങള് കണ്ടാല് അത് എന്തുകൊണ്ടും മികച്ച അനുഭവമാണ് നിങ്ങള്‍ക്ക് നല്‍കുന്നത്.\nഎന്നാല് സ്വപ്ന ശാസ്ത്രം അനുസരിച്ച്, സ്വപ്നങ്ങള് ഭാവിയിലെ ഒരു കണ്ണാടിയാണ്. ഇതിലൂടെ നിങ്ങള്‍ക്ക് ഭാവിയില് സംഭവിക്കാന് പോവുന്ന പല കാര്യങ്ങളെപ്പറ്റിയും മനസ്സിലാക്കാന് സാധിക്കുന്നുണ്ട്. ജ്യോതിഷ പ്രകാരം, ഓരോ സ്വപ്നത്തിനും ചില അര്‍ത്ഥങ്ങളുണ്ട്. സ്വപ്നം നല്ലതായാലും ചീത്തയായാലും അതിന്റെ അര്‍ത്ഥമനുസരിച്ച് അതിനെ വേര്‍തിരിക്കാന് സാധിക്കുന്നുണ്ട്. സമ്പത്തുമായി ബന്ധപ്പെട്ട സ്വപ്നങ്ങളെക്കുറിച്ച് നമുക്ക് നോക്കാം.\nദൈവത്തെ സ്വപ്‌നം കാണുന്നത്\nദൈവത്തെ സ്വപ്‌നം കാണുന്നത് വളരെ ശുഭസൂചകമായി കണക്കാക്കപ്പെടുന്നു. ഭാവിയില് നിങ്ങള്‍ക്ക് പണം ലഭിക്കുമെന്നതിന്റെ സൂചനയാണിത്. ഇത് കൂടാതെ നിങ്ങള് ചില ജോലികളില് വലിയ വിജയം കൈവരിക്കുമെന്നും സൂചിപ്പിക്കുന്നുണ്ട്. അത് തന്നെയാണ് ഈ സ്വപ്‌നത്തിലൂടെ നിങ്ങള്‍ക്ക് ലഭിക്കുന്ന പോസിറ്റീവ് ഫലവും. അതുകൊണ്ട് ഈ സ്വപ്‌നങ്ങള് ജീവിതത്തില് ശുഭസൂചനയാണ് നല്‍കുന്നത്.\nസ്വപ്നത്തില് സ്വയം കുതിരപ്പുറത്ത് കയറുന്നത് കാണുന്നത് സമ്പത്തിന്റെ അടയാളമാണ്. ഇത് കൂടാതെ ഈ സ്വപ്നം പുതിയ ജോലിയിലുണ്ടാവുന്ന കുതിപ്പിനേയും സൂചിപ്പിക്കുന്നു. ആനയെ സ്വപ്നത്തില് കാണുന്നത് ശുഭസൂചകമായും കണക്കാക്കപ്പെടുന്നു. ഏത് സ്രോതസ്സില് നിന്നും നിങ്ങള്‍ക്ക് പണം ലഭിക്കുമെന്ന് ഇത് സൂചിപ്പിക്കുന്നത്.\nനിങ്ങള് ഒരു സ്വപ്നത്തില് സ്റ്റെപ്പ് കയറുന്നത് സ്വപ്നം കാണുകയാണെങ്കില്, അതിനര്‍ത്ഥം നിങ്ങള് പണം സമ്പാദിക്കാന് പോകുന്നു എന്നാണ്. അത്തരമൊരു സ്വപ്നം ഭാവിയില് നിങ്ങള്‍ക്ക് കുറച്ച് ജോലി ലഭിക്കുമെന്നതിന്റെ സൂചന കൂടിയാണ്. അതുകൊണ്ട് തന്നെ ഇത്തരം സ്വപ്‌നങ്ങളെക്കുറിച്ച് ആകുലപ്പെടേണ്ടതായില്ല. ഇവയെല്ലാം ശുഭസൂചനകള് തന്നെയാണ്.\nകുട്ടികള് കളിച്ചുല്ലസിക്കുന്നതാണ് സ്വപ്‌നം കാണുന്നതെങ്കിലും അതും ശുഭസൂചനയാണ്. ഇത് നിങ്ങളെ സൂചിപ്പിക്കുന്നത് ധന സമ്പാദനത്തെ തന്നെയാണ്. ഇതിലൂടെ ജീവിതത്തില് മികച്ച നേട്ടങ്ങള് നിങ്ങളെ തേടിയെത്തുന്നുണ്ട്. ഇത് സൂചിപ്പിക്കുന്നത് ജീവിതത്തില് ദാരിദ്ര്യമില്ലാതെ നിങ്ങള്‍ക്ക് മുന്നോട്ട് പോവാം എന്നത് തന്നെയാണ്.\nനിങ്ങള് സ്വപ്നത്തില് തീ കൂട്ടി ഭക്ഷണം പാകം ചെയ്യുന്നത് കാണുന്നത് ശുഭകരമാണ്. ഇതിനര്‍ത്ഥം നിങ്ങള് ഒരു ജോലി സമ്പാദിക്കാന് പോവുകയാണെന്നും കൂടാതെ പണ ആനുകൂല്യങ്ങള് ലഭിക്കാനുള്ള സാധ്യതയുമുണ്ട് എന്നതുമാണ്. നിങ്ങളുടെ സ്വപ്നങ്ങളില് അത്തരം മോശം കാര്യങ്ങള് നിങ്ങള് കാണുകയാണെങ്കില്, ഭയപ്പെടരുത്, കാരണം ഇത് ശുഭസൂചനകളാണ്.\nനിങ്ങള് ഒരു സ്വപ്നത്തില് പണമിടപാടുകള് നടത്തുന്നതായി കണ്ടാല്, അതിനര്‍ത്ഥം വരും ദിവസങ്ങളില് നിങ്ങള്‍ക്ക് പണം ലഭിക്കുമെന്നാണ്. ഇത് പലപ്പോഴും നിങ്ങള് പ്രതീക്ഷിക്കാത്ത സ്ഥലത്ത് നിന്നാണ് ലഭിക്കുന്നത് എന്നതാണ്. ജീവിതത്തില് യാതൊരു വിധത്തിലുള്ള പ്രതിസന്ധികളും പിന്നീട് അനുഭവിക്കേണ്ടി വരില്ല എന്നുള്ളതാണ് സത്യം.\nകര്‍ഷകനെ സ്വപ്‌നം കാണുന്നത്\nഒരു കര്‍ഷകനെ സ്വപ്നത്തില് കാണുന്നത് സമ്പത്ത് നേടും എന്നതിന്റെ അടയാളമാണ്. ഇതിനൊപ്പം നിറയെ പച്ചപ്പ് സ്വപ്‌നത്തില് കാണുന്നത് ലക്ഷ്മി ദേവി നിങ്ങളെ തേടി വരും എന്നാണ് സൂചിപ്പിക്കുന്നത്. ജീവിതത്തില് പല വിധത്തിലുള്ള നേട്ടങ്ങള് ഉണ്ടാവുന്നു എന്നാണ് ഇത് സൂചിപ്പിക്കുന്നത്.\nപെണ്‍കുട്ടി സ്വപ്‌നത്തില് നൃത്തം ചെയ്യുന്നത്\nഒരു പെണ്‍കുട്ടി സ്വപ്നത്തില് നൃത്തം ചെയ്യുന്നത് കാണുന്നതും നേട്ടത്തിന്റെ അടയാളമായി കണക്കാക്കപ്പെടുന്നു. സ്വപ്ന ശാസ്ത്രമനുസരിച്ച് ഈ സ്വപ്‌നം സൂചിപ്പിക്കുന്നത് ലക്ഷ്മി ദേവി നിങ്ങളെ തേടി വരുന്നു എന്നതാണ്. അതുകൊണ്ട് തന്നെ ജീവിതത്തില് ഇവര്‍ക്ക് ്മികച്ച നേട്ടങ്ങള് ഉണ്ടാവുന്നു.\nസ്വപ്നങ്ങളില് മാതളനാരങ്ങ കാണുന്നത് നിങ്ങള്‍ക്ക് സമ്പത്ത് വര്‍ദ്ധിക്കും എന്നാണ് സൂചിപ്പിക്കുന്നത്. ഇത് കൂടാതെ സ്വപ്നത്തില് വാല്‍നട്ട് കഴിക്കുകയോ മറ്റൊരാള്‍ക്ക് നല്‍കുകയോ ചെയ്യുന്നത് ശുഭകരമാണ്. ഈ സ്വപ്നം സാമ്പത്തിക സ്ഥിതി മെച്ചപ്പെടുത്തുന്നതിന്റെ അടയാളമാണ്. ധാന്യങ്ങളുടെ കൂമ്പാരം സ്വപ്നത്തില് കാണുന്നതും ശുഭകരമാണ്.\nകൊട്ടാരം സ്വപ്‌നം കാണുന്നത്\nഒരു കൊട്ടാരമോ വളരെ വലിയ വീടോ സ്വപ്നത്തില് കാണുന്നത് ഒരു ശുഭ സൂചനയാണ്. ഈ സ്വപ്‌നത്തിന്റെ അര്‍ത്ഥം സൂചിപ്പിക്കുന്നത് നിങ്ങള്‍ക്ക് ഭാവിയില് സമ്പത്ത് ലഭിക്കാന് സാധ്യതയുണ്ടെന്ന് എന്നാണ്. അതേസമയം, സ്വത്തും വര്‍ദ്ധിക്കുന്നുണ്ട് എന്നും ഇതിലൂടെ മനസ്സിലാക്കാന് സാധിക്കുന്നു.\nRead more about: dream money സ്വപ്നം പണം\nIf you seen these Dreams in brahma muhurta you will become rich very soon\nHere in this article we are sharing some dreams in brahma muhurta indicates you will become rich soon according to sapna sastra. Takealook.\nStory first published: Tuesday, August 24, 2021, 16:24 [IST]


സാമ്പത്തിക പ്രതിസന്ധി : ഹിൽ (ഇന്ത്യ) അടച്ചുപൂട്ടണമെന്ന് മാനേജ്മെന്റ് | Kerala | Deshabhimani | Saturday Jul 24, 2021\nഹിൽ (ഇന്ത്യ) ലിമിറ്റഡിന്റെ ഏലൂർ യൂണിറ്റും പഞ്ചാബിലെ ഭട്ടിൻഡ യൂണിറ്റും അടച്ചുപൂട്ടാൻ മാനേജ്മെന്റ് നീതി ആയോഗിനോട് ആവശ്യപ്പെട്ടു. കടുത്ത സാമ്പത്തിക പ്രതിസന്ധിയിൽ അടച്ചുപൂട്ടൽ അല്ലാതെ മറ്റു മാർഗമില്ലെന്നാണ് മാനേജ്മെന്റ് നിലപാട്. ഏലൂരിൽ കമ്പനിയുടെ കൈവശമുള്ള ഭൂമിയിൽ കുറച്ചുഭാഗം വിറ്റ് അടച്ചുപൂട്ടുന്ന യൂണിറ്റുകളിലെ ജീവനക്കാരുടെ ബാധ്യത തീർക്കാനാണ് നീക്കം. കമ്പനിയുടെ മഹാരാഷ്ട്ര രസായനി യൂണിറ്റ് നിലനിർത്തും.\nകഴിഞ്ഞ സെപ്തംബറിൽ ഹിൽ (ഇന്ത്യ) ലിമിറ്റഡ് ആകെ അടച്ചുപൂട്ടാൻ കേന്ദ്ര രാസവളം രാസവസ്തു മന്ത്രാലയത്തോട് നീതി ആയോഗ് ആവശ്യപ്പെട്ടിരുന്നു.\nഇതെത്തുടർന്ന് ഏലൂരിൽ ട്രേഡ് യൂണിയനുകൾ സേവ് എച്ച്ഐഎൽ ഫോറം രൂപീകരിച്ച് പ്രവർത്തിച്ചുവരികയായിരുന്നു. കേരളത്തിലെ ആദ്യത്തെ കേന്ദ്ര പൊതുമേഖലാ വ്യവസായസ്ഥാപനമാണ് ഹിന്ദുസ്ഥാൻ ഇൻസെക്ടിസൈഡ്സ് ലിമിറ്റഡ് (എച്ച്ഐഎൽ). ദക്ഷിണേന്ത്യയിലെ മലേറിയ വ്യാപനത്തെ തുടർന്ന് 1958ലാണ് ഏലൂരിൽ ഡിഡിടി ഉൽപ്പാദന യൂണിറ്റായി പ്രവർത്തനമാരംഭിച്ചത്. പിന്നീട് ബെൻസിൻ ഹെക്സോ ക്ലോറൈഡ് (ബിഎച്ച്സി), എൻഡോസൾഫാൻ എന്നിവയും ഉൽപ്പാദിപ്പിച്ചു.\n1996ൽ ബിഎച്ച്സി പ്ലാന്റും 2011ൽ എൻഡോസൾഫാൻ പ്ലാന്റും പിന്നീട് ഡിഡിടി പ്ലാന്റും അടച്ചു. തുടർന്ന് നടപ്പാക്കിയ വൈവിധ്യവൽക്കരണത്തിന്റെ ഭാഗമായി 2018ൽ ഹിൽ (ഇന്ത്യ) ലിമിറ്റഡ് എന്ന പേരിൽ പ്രവർത്തിച്ചുവരികയാണ്. വൈവിധ്യവൽക്കരണത്തിലൂടെ പുതിയ ഉൽപ്പന്നങ്ങൾ ഇറക്കിയെങ്കിലും പ്രതിസന്ധി മറികടക്കാനായില്ല. ജീവനക്കാരുടെ ശമ്പളവും പിഎഫ് വിഹിതവും മുടങ്ങിയ നിലയിലാണ്. മുമ്പ് 1200 ജീവനക്കാർ ഉണ്ടായിരുന്നു. നിലവിൽ 105 ജീവനക്കാരും മുപ്പതോളം കരാർ ജീവനക്കാരുമാണുള്ളത്.\nഭൂമി വിറ്റ് മറ്റ് യൂണിറ്റുകളുടെ ബാധ്യത തീർക്കരുത്;- സേവ് എച്ച്ഐഎൽ ഫോറം\nകമ്പനിയുടെ ഭൂമി വിൽപ്പനയിലൂടെ മറ്റ് യൂണിറ്റുകളുടെകൂടി ബാധ്യത തീർക്കാനുള്ള നീക്കത്തിൽനിന്ന് മാനേജ്മെന്റ് പിന്തിരിയണമെന്ന് സേവ് എച്ച്ഐഎൽ ഫോറം ആവശ്യപ്പെട്ടു. ഹിൽ (ഇന്ത്യ) ലിമിറ്റഡിന് ഏലൂരിൽ 32 ഏക്കറും പാതാളത്ത് 13 ഏക്കറുമുണ്ട്. 13 ഏക്കറിൽ നാല് ഏക്കർ സംസ്ഥാന സർക്കാരിന് അവകാശപ്പെട്ടതും ഒമ്പത് ഏക്കർ കേന്ദ്ര സർക്കാരിന്റേതുമാണ്.\nഒമ്പത് ഏക്കർ കേന്ദ്രസർക്കാർ സ്ഥാപനമായ സിപ്പറ്റിന് കൈമാറാനാണ് നീക്കം. കമ്പനിയുടെ സ്ഥലം വിറ്റുകിട്ടുന്ന തുക മറ്റുസംസ്ഥാനത്ത് നിക്ഷേപിക്കാതെ ഏലൂർ യൂണിറ്റ് പുനരുദ്ധരിക്കാൻ ഉപയോഗിക്കണമെന്ന് ഫോറം ആവശ്യപ്പെട്ടു. അടച്ചുപൂട്ടൽ അല്ലാതെ മറ്റുമാർഗമില്ലെങ്കിൽ ഇവിടത്തെ തൊഴിലാളികളെ എഫ്എസിടിയിലേക്ക് മാറ്റുന്നതിനാവശ്യമായ നടപടി സ്വീകരിക്കണമെന്നും ജനറൽ കൺവീനർ കെ എൻ ഗോപിനാഥ് ആവശ്യപ്പെട്ടു.\nമണ്ണാർക്കാട് ഹോട്ടലിൽ തീപിടിത്തം; സ്‌ത്രീയടക്കം2പേർ മരിച്ചു


ഇന്നും നാളെയും കനത്തമഴ: 11 ജില്ലകളിൽ ഓറഞ്ച് അലർട്ട് | PravasiExpress\nHome Environment Climate ഇന്നും നാളെയും കനത്തമഴ: 11 ജില്ലകളിൽ ഓറഞ്ച് അലർട്ട്\nതിരുവനന്തപുരം∙ സംസ്ഥാനത്ത് ഇന്നും നാളെയും മഴ ശക്തമാകുമെന്ന് കേന്ദ്ര കാലാവസ്ഥാ വകുപ്പ് അറിയിച്ചു. 11 ജില്ലകളിൽ ഓറഞ്ച് അലർട്ടും കൊല്ലം, ആലപ്പുഴ, കാസർകോട് ജില്ലകളിൽ യെലോ അലർട്ട് പ്രഖ്യാപിച്ചു. നാളെ 12 ജില്ലകളിൽ ഓറഞ്ച് അലർട്ടാണ്.\nകിഴക്കൻ കാറ്റിന്റെ സ്വാധീനത്തിലാണ് മഴ കനക്കുക. അതീവ ജാഗ്രത പുലർത്താൻ സർക്കാർ വിവിധ വകുപ്പുകളോടും സേനാ വിഭാഗങ്ങളോടും നിർദേശിച്ചു. ഇടുക്കി, ഇടമലയാര്, പമ്പ ഡാമുകള് തുറന്നെങ്കിലും ആശങ്കയില്ല. ഒക്ടോബർ 23വരെയുള്ള എല്ലാ സര്‍വകലാശാലാ പരീക്ഷകളും മാറ്റി.\nPrevious articleമേഘവിസ്ഫോടനം മഴയായി പെയ്തിറങ്ങിയപ്പോൾ…\nNext article98 ന്റെ നിറവിൽ വി.എസ്\nകനത്ത മഴ: കുമളി ടൗണിൽ വെള്ളം കയറി; കല്ലാർ ഡാം തുറന്നു\nമധ്യകിഴക്കന് അറബിക്കടലില് പുതിയ ന്യൂനമര്‍ദം; വ്യാപകമായ മഴയ്ക്ക് സാധ്യത\nവടക്കൻ കേരളത്തിൽ അതിശക്തമായ മഴയ്ക്ക് സാധ്യത\nഇടുക്കി ഡാമില് റെഡ് അലേര്‍ട്ട്; മുല്ലപ്പെരിയാറില് ജലനിരപ്പ് 140.20 അടിയായി\nമഴശക്തം:6ജില്ലകളിലെ വിദ്യാഭ്യാസ സ്ഥാപനങ്ങൾക്ക് നാളെ അവധി\nപുതു ചരിത്രം കുറിച്ച് ലൂസിഫർ; 200 കോടി സ്വന്തമാക്കിയ ആദ്യ മലയാള സിനിമ


പി സരിനായി ഒറ്റപ്പാലത്ത് യൂത്ത് കോണ്‍ഗ്രസ് പ്രകടനം\nകോൺഗ്രസ് ഓഫീസ് താഴിട്ട് പൂട്ടിയ പ്രവർത്തകർ ഐ.എൻ.ടി.യു.സി കൊടിമരത്തിൽ കരിങ്കൊടിയും കെട്ടി\n14 March 2021 3:29 AM GMT\nയൂത്ത് കോൺഗ്രസ് സംസ്ഥാന സെക്രട്ടറി ഡോ. പി സരിനായി ഒറ്റപ്പാലത്ത് കോൺഗ്രസ് പ്രവർത്തകരുടെ പ്രകടനം. സരിന് സീറ്റ് ലഭിക്കില്ലെന്ന് ഉറപ്പായതോടെയാണ് പ്രതിഷേധ പ്രകടനവുമായി തെരുവിലിറങ്ങിയത്. കോൺഗ്രസ് ഓഫീസ് താഴിട്ട് പൂട്ടിയ പ്രവർത്തകർ ഐ.എൻ.ടി.യു.സി കൊടിമരത്തിൽ കരിങ്കൊടിയും കെട്ടി. പട്ടാമ്പി മണ്ഡലത്തിൽ കോൺഗ്രസ് സജീവമായി പരിഗണിക്കുന്ന കെ.എസ്.ബി.എ തങ്ങൾക്കെതിരെ വ്യാജ രേഖ ഉണ്ടാക്കി എന്ന പരാതിയുമായി കോൺഗ്രസ് നേതാക്കൾ രംഗത്തെത്തി.\nഒററപ്പാലം മണ്ഡലത്തിൽ യൂത്ത് കോൺഗ്രസ് സംസ്ഥാന സെക്രട്ടറി ഡോക്ടർ പി സരിന്, കെ.പി.സി.സി സെക്രട്ടറി ഹരിഗോവിന്ദൻ മാസ്റ്റർ എന്നിവരുടെ പേരുകളാണ് ഡി.സി.സി നേതൃത്വം കെ.പി.സിസിക്ക് കൈമാറിയത്. യുവാവും പുതുമുഖമായ എല്.ഡി.എഫ് സ്ഥാനാഥി പ്രേംകുമാറിനെ നേരിടാൻ സരിന് കഴിയുമെന്നാണ് വിലയിരുത്തൽ.\nഎന്നാൽ ഹരിഗോവിന്ദൻ മാസ്റ്ററുടെ പേരാണ് എ.ഐ.സി.സി പരിഗണിക്കുന്നതെന്ന് അറിഞ്ഞതോടെ സരിൻ അനുകൂലികൾ പ്രതിഷേധവുമായി തെരുവിലിറങ്ങി. ഒറ്റപ്പാലം നഗരത്തിലെ കോൺഗ്രസ് ഓഫീസ് പ്രതിഷേധക്കാർ പൂട്ടിയിട്ടു. ഐ.എൻ.ടി.യു.സിയുടെ കൊടിമരത്തിൽ കറുത്ത കൊടിയും കെട്ടി.\nപട്ടാമ്പി സീറ്റിൽ മത്സരിക്കാൻ സാധ്യതയുള്ള ഡി.സി.സി വൈസ് പ്രസിഡന്റ് കെ.എസ്.ബി.എ തങ്ങൾക്കെതിരെ പരാതിയുമായി ഒരു വിഭാഗം കോൺഗ്രസ് നേതാക്കൾ രംഗത്തെത്തി. കെ.എസ്.ബി.എ തങ്ങളെ മത്സരിച്ചില്ലെങ്കിൽ തങ്ങൾ രാജി വെക്കുമെന്ന രേഖകൾ വ്യാജമായി നിർമ്മിച്ചു എന്നും എ.ഐ.സി.സിക്ക് അയച്ച കത്തിൽ പറയുന്നു.\nTAGS :Youth Congress Congress Ottapalam Constituency Kerala election 2021 P Sarin


‘ആദായനികുതി വകുപ്പ് റെയ്ഡില് ഞാന് ഓടിരക്ഷപ്പെട്ടു എന്ന് വ്യാപകമായി വ്യാജപ്രചരണം’; പിടി തോമസ് എംഎല്‍എ | black money|real estate|PT Thomas MLA\n‘ആദായനികുതി വകുപ്പ് റെയ്ഡില് ഞാന് ഓടിരക്ഷപ്പെട്ടു എന്ന് വ്യാപകമായി വ്യാജപ്രചരണം’; പിടി തോമസ് എംഎല്‍എ\nഎറണാകുളത്ത് റിയല് എസ്റ്റേറ്റ് കച്ചവടത്തിന്റെ മറവില് കൈമാറാന് ശ്രമിച്ച 88 ലക്ഷം രൂപയുടെ കള്ളപ്പണം ആദായനികുതി വകുപ്പ് ഉദ്യോഗസ്ഥര് പിടികൂടിയിരുന്നു.\nOct 9, 2020, 08:05 am IST\nഎറണാകുളം: കൊച്ചിയിലെ ആദായനികുതി വകുപ്പ് റെയ്ഡുമായി ബന്ധപ്പെട്ട് സൂചിപ്പിച്ച പേര് തന്റേതെന്ന് തൃക്കാക്കര എം.എല്.എ പി.ടി.തോമസ്. കള്ളപ്പണ റെയ്ഡുമായി ബന്ധപ്പെട്ട് തന്റെ പേരില് പരക്കുന്നത് വ്യാജവാര്‍ത്തയെന്ന് പി.ടി.തോമസ് പറഞ്ഞു. എറണാകുളത്ത് റിയല് എസ്റ്റേറ്റ് കച്ചവടത്തിന്റെ മറവില് കൈമാറാന് ശ്രമിച്ച 88 ലക്ഷം രൂപയുടെ കള്ളപ്പണം ആദായനികുതി വകുപ്പ് ഉദ്യോഗസ്ഥര് പിടികൂടിയിരുന്നു.\nഇടപാടുമായി ബന്ധപ്പെട്ട് റിയല് എസ്റ്റേറ്റ് ബ്രോക്കര് അടക്കം രണ്ടു പേരെ ആദായനികുതി വകുപ്പ് കസ്റ്റഡിയിലെടുത്തു. ഇവരെ ചോദ്യം ചെയ്തു വരികയാണ്. പണമിടപാട് സമയം സ്ഥലത്തുണ്ടായിരുന്ന മുതിര്‍ന്ന കോണ്‍ഗ്രസ് നേതാവായ എംഎല്‍എ ഓടിരക്ഷപ്പെട്ടെന്ന പേരില് വാര്‍ത്തകള് വന്നതിന് പിന്നാലെയാണ് ആരോപണം നിഷേധിച്ച് പി.ടി തോമസ് രംഗത്തെത്തിയത്. തന്റെ മുന് ഡ്രൈവറുടെ വസ്തു തര്‍ക്കവുമായി ബന്ധപ്പെട്ട് സ്ഥലത്ത് പോയിരുന്നു.\nread also: കൊല്‍ക്കത്തയില് ബിജെപി റാലിക്ക് നേരെ തൃണമൂൽ ആക്രമണം ; നിരവധി നേതാക്കള്‍ക്ക് പരിക്ക്\nതാന് പോയ വീട്ടില് ആദായനികുതി വകുപ്പ് റെയ്ഡ് നടന്നിരുന്നു. എന്നാല് കള്ളപ്പണത്തെക്കുറിച്ചോ മറ്റ് ഇടപാടുകളെക്കുറിച്ചോ തനിക്ക് അറിവില്ലെന്നും പി.ടി തോമസ് എംഎല്‍എ പറഞ്ഞു.റിയല് എസ്റ്റേറ്റ് കച്ചവടത്തിന്റെ മറവില് കൈമാറാന് ശ്രമിച്ച കള്ളപ്പണമാണ് ആദായ നികുതി വകുപ്പ് ഉദ്യോഗസ്ഥര് പിടികൂടിയത്.\nപണമിടപാട് സമയത്ത് സംഭവസ്ഥലത്തുണ്ടായിരുന്ന കോണ്‍ഗ്രസ് എം.എല്.എ ഓടിരക്ഷപ്പെട്ടെന്നായിരുന്നു റിപ്പോര്‍ട്ടുകള്. എം.എല്.എയ്‌ക്കൊപ്പം കൊച്ചി നഗരസഭയിലെ കൗണ്‍സിലറും ഉണ്ടായിരുന്നെന്ന് പ്രദേശവാസികള് പറയുന്നു.\nblack money real estate PT Thomas MLA\n3.67 കോടി കോവിഡ് ബാധിതർ; ലോകത്ത് രോഗ മുക്തി നേടിയത് 2.76 കോടി ജനങ്ങൾ\n"ടി20 ക്രിക്കറ്റ് ബാറ്റ്സ്മാന്‍മാര്‍ക്ക് അനുകൂലം" ; മാറ്റങ്ങൾ വേണമെന്ന് ആവശ്യവുമായി സുനില് ഗാവസ്‌കര്\nപിണറായിയുടെ പിആർ വർക്ക് ഫലംകണ്ടു; പരമാവധി കാര്യങ്ങൾ ചെയ്‌തിട്ടും ഫലമുണ്ടായില്ല: പി ടി തോമസ്\nMay 3, 2021, 09:39 am IST\nകുഴല്‍പ്പണം ബിജെപിയുടെ തലയില് കെട്ടിവച്ചത് സിപിഎമ്മോ? സിപിഎമ്മിനെതിരെ നിയമനടപടിയുമായി ബിജെപി\nApr 27, 2021, 09:54 am IST


By വെബ്ഡെസ്ക് • 26/10/2019 at 10:55AM\nഈ വര്‍ഷത്തെ അഞ്ചാമത്തെ ചുഴലിക്കാറ്റാണ് ക്യാര്. മധ്യകിഴക്കന് അറബിക്കടലില് നിന്ന് വടക്കുപടിഞ്ഞാറ് ദിശയില് മണിക്കൂറില് ഏഴ് മുതല് 100 കിലോമീറ്റര് വരെ വേഗതയിലാണ് സഞ്ചാരം.\nമധ്യകിഴക്കന് അറബിക്കടലില് രൂപം കൊണ്ട ന്യൂനമര്‍ദ്ദം ചുഴലിക്കാറ്റായി മാറിയതിനെ തുടര്‍ന്ന് കേരളത്തില് ഒറ്റപ്പെട്ട ഇടങ്ങളില് കനത്ത മഴ. ക്യാര് എന്നുപേരിട്ട ഈ കാറ്റിന്റെ സഞ്ചാരപഥത്തില് കേരളം ഉള്‍പ്പെടുന്നില്ലെങ്കിലും സ്വാധീനം മൂലമാണ് പലയിടങ്ങളിലും മഴ പെയ്യുന്നത്.\nഇടുക്കി, മലപ്പുറം, കോഴിക്കോട്, കണ്ണൂര്, കാസര്‍കോട് എന്നി ജില്ലകളിലാണ് കനത്ത മഴയ്ക്ക് സാധ്യത പ്രവചിച്ചിരുന്നത്. ഈ അഞ്ച് ജില്ലകളില് യെല്ലോ അലര്‍ട്ടും പ്രഖ്യാപിച്ചിട്ടുണ്ട്. ആലപ്പുഴ, കോട്ടയം, എറണാകുളം എന്നി ജില്ലകളില് ഇന്നലെ വൈകുന്നേരം മുതല് ഇടവിട്ട് മഴ പെയ്യുന്നുണ്ട്.\nവടക്കുപടിഞ്ഞാറ് ദിശയിലാണ് ചുഴലിക്കാറ്റ് നീങ്ങുന്നത്. പരമാവധി വേഗം മണിക്കൂറില് 160 കിലോമീറ്റര് വരെയാകുമെന്നാണ് മുന്നറിയിപ്പ്. ഒമാന്, യെമന് തീരത്തേക്ക് കാറ്റ് നീങ്ങുമെന്നാണ് കരുതുന്നത്. കേരളം, കര്‍ണാടക, ലക്ഷദ്വീപ് എന്നിവിടങ്ങളില് വലിയ തിരമാലകള്‍ക്ക് സാധ്യതയുണ്ട്. മത്സ്യത്തൊഴിലാളികള് കടലില് പോകരുതെന്ന് മുന്നറിയിപ്പ് നല്‍കിയിട്ടുണ്ട്. മധ്യകിഴക്കന് അറബിക്കടലില് 28 വരെയും മധ്യപടിഞ്ഞാറന് അറബിക്കടലില് 28 മുതല് 31 വരെയും പോകരുതെന്നാണ് മുന്നറിയിപ്പ്.\nവായിക്കാം: ഇനിയുള്ള ഒരാഴ്ച നിര്‍ണ്ണായകം; മഴയുടെ സ്വഭാവം നിശ്ചയിക്കുക ഇരട്ട ന്യുനമര്‍ദം\nമഹാരാഷ്ട്രയില് ക്യാര് മൂലം അടുത്ത 24 മണിക്കൂറില് 20 സെന്റിമീറ്റര് മഴയ്ക്ക് സാധ്യതയുണ്ടെന്നാണ് പ്രവചനം. മുംബൈ നഗരത്തില് മൂന്ന് ദിവസമാണ് കനത്ത മഴ പ്രതീക്ഷിയ്ക്കുന്നത്. കൊങ്കണിലെ സിന്ധുദുര്‍ഗ്, രത്നഗിരി ജില്ലകളില് റെഡ് അലര്‍ട്ട് പ്രഖ്യാപിച്ചിട്ടുണ്ട്. ഈ ജില്ലകളില് മണിക്കൂറില് 110 കിലോമീറ്റര് വേഗത്തില് കാറ്റ് വീശാന് സാധ്യതയുണ്ട്. ക്യാറിന് മുന്നോടിയായി കര്‍ണാടകയുടെ തീരപ്രദേശങ്ങളിലും വടക്കന് ജില്ലകളിലും കനത്ത മഴയാണ് പെയ്തത്.


തായ്‌ലന്റില് ആദ്യ വനിതാ പ്രധാനമന്ത്രി\nMonday4July 2011 11:55 am IST\nതായ്‌പെയ്: തായ്‌ലന്റില് വനിതാ പ്രധാനമന്ത്രി അധികാരത്തിലേക്ക്. പൊതുതെരഞ്ഞെടുപ്പില് ഇ ലുക് ഷിനോപാത്ര നേതൃത്വം നല്‍കുന്ന ഫൂത്താ പാര്‍ട്ടി അട്ടിമറി വിജയം നേടി. 264 സീറ്റുകളാണ് പ്രതിപക്ഷമായിരുന്ന ഫുത്താ നേടിയത്. പ്രധാനമന്ത്രി അഭിസിത് വെജാജിബോയുടെ ഡെമൊക്രറ്റിക് പാര്‍ട്ടിക്ക് 160 സീറ്റ് നേടാനേ കഴിഞ്ഞുള്ളൂ. 2006ലെ അട്ടിമറിയെ തുടര്‍ന്ന് പ്രധാനമന്ത്രി സ്ഥാനം രാജിവയ്ക്കേണ്ടി വന്ന തഷ്കിന് ഷിനോപാത്രയുടെ സഹോദരിയാണ് ഇ ലുക്. അഴിമതി ആരോപണത്തില് അറസ്റ്റ് ഒഴിവാക്കാന് ദുബായില് താമസമാക്കിയ ഷിനോപത്ര ഉള്‍പ്പടെയുള്ള രാഷ്ട്രീയ കുറ്റവാളികള്‍ക്ക് മാപ്പ് നല്‍കണമെന്ന് ആവശ്യപ്പെട്ടിരിക്കുകയാണ് പ്രതിപക്ഷം. സര്‍ക്കാര് രൂപീകരണത്തിനായി ഫുത്താ പാര്‍ട്ടി ചര്‍ച്ചകള് തുടങ്ങിക്കഴിഞ്ഞു. ബിസിനസ് രംഗത്ത് കഴിവ് തെളിയിച്ച 44 കാരിയായ ഇ ലുക് രാഷ്ട്രീയത്തില് ചുവട് ഉറപ്പിച്ചിട്ട് അധിക നാളുകളായിട്ടില്ല. ഇ ലുക് അധികാരമേറ്റെടുത്താല് അത് തഷ്കിന്റെ തിരിച്ചുവരവിന് വഴിതെളിക്കുമെന്നാണ് സുചന. ആറ് വര്‍ഷമായി തുടരുന്ന ഭരണ രംഗത്തെ അസ്ഥിരത ഈ തെരഞ്ഞെടുപ്പ് വിജയത്തോടെ അവസാനിക്കുമെന്ന് ജനങ്ങള് പ്രതീക്ഷിക്കുന്നു.\nതായ്‌ലന്റില് ഇന്ന് പൊതുതെരഞ്ഞെടുപ്പ്


വര്‍ക്കേഴ്സ് ഫോറം: എതിരാളികളെ നിഷ്പ്രഭരാക്കിയ വിജയം\nകേരളത്തിലെ വിവിധ സര്‍വകലാശാലകളിലേക്കും പോളിടെക്നിക്കുകളിലേക്കും സ്കൂള് പാര്‍ലമെന്റുകളിലേക്കും കോളേജ് യൂണിയനുകളിലേക്കും നടന്ന തെരഞ്ഞെടുപ്പില് ഉജ്വല വിജയമാണ് എസ്എഫ്ഐ നേടിയത്. ഒരുകാലത്ത് ഏഷ്യയിലെ ഏറ്റവും വലിയ വിദ്യാര്‍ഥി പ്രസ്ഥാനമെന്ന് അഹങ്കരിച്ച കെഎസ്യുവിന്റെ ദയനീയ പതനത്തിനും ഈ തെരഞ്ഞെടുപ്പ് സാക്ഷിയായി. 1970ല് എസ്എഫ്ഐ രൂപീകൃതമായപ്പോള് നാമമാത്രമായ കലാലയങ്ങളില് മാത്രമാണ് വിജയിക്കാനായത്. 42 സംവത്സരം പിന്നിടുമ്പോള് കേരളത്തിലെ ഭൂരിപക്ഷം വിദ്യാഭ്യാസ സ്ഥാപനങ്ങളിലെയും മുഴുവന് വിദ്യാര്‍ഥികളും അംഗീകരിക്കുന്ന ഏറ്റവും വലിയ വിദ്യാര്‍ഥി പ്രസ്ഥാനമെന്നതിനപ്പുറം ഏക വിദ്യാര്‍ഥി പ്രസ്ഥാനമെന്ന നിലയിലേക്ക് മാറാന് എസ്എഫ്ഐക്ക് കഴിഞ്ഞു. നാലുപതിറ്റാണ്ടായി കേരളത്തിലെ വിദ്യാര്‍ഥികളുടെ അവകാശങ്ങള് സംരക്ഷിക്കാന് മുന്നണിയില്‍നിന്ന് പടപൊരുതി, വര്‍ഗീയ-വലതുപക്ഷശക്തികള് കൊലചെയ്ത 30 സഹോദരന്മാര്, സഖാവ് ദേവപാലന്‍മുതല് അനീഷ് രാജന്‍വരെയുള്ളവര് ഉയര്‍ത്തിയ മുദ്രാവാക്യത്തെ ശരിവയ്ക്കുന്നതാണ് എസ്എഫ്ഐ നേടിയ ഈ ഉജ്വല വിജയം.\n"മതനിരപേക്ഷ ക്യാമ്പസ്, ജനകീയ വിദ്യാഭ്യാസം" എന്ന മുദ്രാവാക്യമുയര്‍ത്തിയാണ് എസ്എഫ്ഐ മത്സരിച്ചത്. കേരളത്തിലെ ചില കലാലയങ്ങളില് വര്‍ഗീയശക്തികള്‍ക്ക് കടന്നുവരാന് മാനേജ്മെന്റുകള് എല്ലാ സൗകര്യവും ഒരുക്കുകയാണ്. കലാലയങ്ങളുടെ മതനിരപേക്ഷത ഉയര്‍ത്തിപ്പിടിക്കാനാണ് ഈ തെരഞ്ഞെടുപ്പില് എസ്എഫ്ഐ ആഹ്വാനംചെയ്തത്. യുഡിഎഫ് സര്‍ക്കാര് ഒന്നരവര്‍ഷത്തെ ഭരണംകൊണ്ട് വിദ്യാഭ്യാസമേഖലയെ സമ്പൂര്‍ണമായി കച്ചവടവല്‍ക്കരിക്കുകയും വര്‍ഗീയവല്‍ക്കരിക്കുകയുമാണ്. വിദ്യാഭ്യാസമന്ത്രിതന്നെ ഈ നീക്കങ്ങള്‍ക്ക് നേതൃത്വം നല്‍കുന്നു. സ്വകാര്യ സ്കൂളുകള്‍ക്ക് യഥേഷ്ടം പ്രവര്‍ത്തിക്കാന് അനുമതി നല്‍കിയതിലൂടെ സാധാരണക്കാര്‍ക്ക് വിദ്യ നിഷേധിക്കുന്നു. പാഠ്യപദ്ധതി അട്ടിമറിച്ചു. പാര്‍ലമെന്റ് പാസാക്കിയ വിദ്യാഭ്യാസ അവകാശ നിയമം ലംഘിച്ച് സ്കൂള് വിദ്യാര്‍ഥികളുടെ കൈയില്‍നിന്ന് രസീതുപോലുമില്ലാതെ കോടിക്കണക്കിനു രൂപയാണ് പിരിക്കുന്നത്.\nനായനാര് സര്‍ക്കാരിന്റെ കാലത്ത് ആരംഭിച്ച് കഴിഞ്ഞ 15 വര്‍ഷമായി ഓണത്തിനും റമദാനും ക്രിസ്തുമസിനും സ്കൂള്‍വിദ്യാര്‍ഥികള്‍ക്ക് നല്‍കിക്കൊണ്ടിരുന്ന അരിവിതരണം ഈ സര്‍ക്കാര് അട്ടിമറിച്ചു. ഉച്ചക്കഞ്ഞി പദ്ധതി തകിടംമറിച്ചു. ഉന്നത വിദ്യാഭ്യാസരംഗത്ത് സാമൂഹ്യനീതിയും മെറിറ്റും അട്ടിമറിച്ച് യോഗ്യരല്ലാത്ത വിദ്യാര്‍ഥികളെ പ്രവേശിപ്പിക്കാന് സര്‍ക്കാര്‍തന്നെ എല്ലാ സഹായവും ചെയ്തുകൊടുക്കുന്നു. സ്വാശ്രയ വിദ്യാഭ്യാസ സ്ഥാപനങ്ങള് ജാതി- മത ശക്തികള്‍ക്ക് അടിയറവച്ചു. സര്‍ക്കാര്- എയ്ഡഡ് മേഖലയിലെ ആര്‍ട്സ് ആന്‍ഡ് സയന്‍സ് സ്ഥാപനങ്ങളില് പഠിക്കുന്ന വിദ്യാര്‍ഥികളെ ഈ സര്‍ക്കാര് നിരന്തരം ദ്രോഹിക്കുകയാണ്. ഈമേഖലയില് ഫീസിനത്തില് 35 മുതല് 100 ശതമാനംവരെ വര്‍ധന ഏര്‍പ്പടുത്തി. കേരളത്തിലെ സര്‍വകലാശാലകളെ അഴിമതിയുടെയും ജനാധിപത്യധ്വംസനത്തിന്റെയും അക്കാദമിക് കെടുകാര്യസ്ഥതയുടെയും കൂത്തരങ്ങാക്കി മാറ്റി. കാലിക്കറ്റ് സര്‍വകലാശാല മുസ്ലിംലീഗ് എന്ന രാഷ്ട്രീയ പാര്‍ടിയുടെ നിയന്ത്രണത്തില് എത്തിച്ചു. അവിടെ വൈസ് ചാന്‍സലര് നിയമനവുമായി ബന്ധപ്പെട്ട വിവാദങ്ങള് മുസ്ലിംലീഗ് വിദ്യാഭ്യാസത്തെ എങ്ങനെ നോക്കിക്കാണുന്നു എന്നതിന്റെ തെളിവാണ്. പൊതു ഉടമസ്ഥതയിലുള്ള ഭൂമി ലീഗ് നേതാക്കളുടെ ബന്ധുക്കള്‍ക്ക് പതിച്ചുനല്‍കാന് ശ്രമം നടത്തി. ഇവിടെ നഗ്നമായ ജനാധിപത്യലംഘനം നടന്നുകൊണ്ടിരിക്കുന്നു. അക്കാദമിക് സമിതികള് പിരിച്ചുവിട്ട് നോമിനേറ്റഡ് ഭരണസമിതികള് നിലവില്‍വന്നു. പതിറ്റാണ്ടുകളായി കേരളജനത നടത്തിയ സമാനതകളില്ലാത്ത പോരാട്ടത്തിന്റെ ഫലമായി നേടിയ എല്ലാ നന്മകളും ഒന്നരവര്‍ഷത്തെ ഭരണംകൊണ്ട് ഉമ്മന്‍ചാണ്ടി സര്‍ക്കാര് സമ്പൂര്‍ണമായി തകര്‍ത്തു. വിദ്യാഭ്യാസമേഖലയിലെ ഈ അനീതിക്കും വിദ്യാര്‍ഥികളുടെ അവകാശങ്ങള് കവര്‍ന്നെടുക്കുന്നതിനുമെതിരായി വിധിയെഴുതി, ഉമ്മന്‍ചാണ്ടി സര്‍ക്കാരിന്റെ വികലമായ വിദ്യാഭ്യാസനയങ്ങള്‍ക്ക് ശക്തമായ താക്കീതാണ് കേരളത്തിലെ വിദ്യാര്‍ഥികള് തെരഞ്ഞെടുപ്പിലൂടെ പ്രകടിപ്പിച്ചത്. അതാണ് വിവിധ സര്‍വകലാശാലകളിലും കോളേജുകളിലും എസ്എഫ്ഐ നേടിയ വിജയം സൂചിപ്പിക്കുന്നത്. ഈ അധ്യയനവര്‍ഷം ആദ്യം തെരഞ്ഞെടുപ്പ് നടന്നത് കോഴിക്കോട് സര്‍വകലാശാലാ യൂണിയനിലേക്കാണ്. ജൂലൈ ഏഴിന് നടന്ന തെരഞ്ഞെടുപ്പില് എസ്എഫ്ഐക്കെതിരെ ഒറ്റക്കെട്ടായി മത്സരിച്ച കെഎസ്യു- എംഎസ്എഫ് സഖ്യത്തിന്റെ ശക്തമായ അപവാദ പ്രചാരണങ്ങള്‍ക്ക് മറുപടി നല്‍കി.\nതുടര്‍ച്ചയായി 10-ാം തവണയും കോഴിക്കോട് സര്‍വകലാശാലയില് ഉയര്‍ന്നുപാറിയത് സ്വാതന്ത്ര്യം, ജനാധിപത്യം, സോഷ്യലിസം എന്നീ മുദ്രാവാക്യങ്ങള് ആലേഖനംചെയ്ത രക്തനക്ഷത്രാംഗിത ശുഭ്രപതാകയാണ്. ടി പി ചന്ദ്രശേഖരന്റെ കൊലപാതകത്തിനുശേഷം കേരളത്തില് ഇടതുപക്ഷ പ്രസ്ഥാനത്തിന് എതിരായി വലതുപക്ഷ സംഘടനകളും അവരുടെ കുഴലൂത്തുകാരായ മാധ്യമങ്ങളും നടത്തിവന്ന പ്രചാരവേലകള്‍ക്കും കുപ്രചാരണങ്ങള്‍ക്കുമേറ്റ ശക്തമായ തിരിച്ചടിയാണ് കോഴിക്കോട് സര്‍വകലാശാലാ യൂണിയനില് എസ്എഫ്ഐ നേടിയ വിജയം. ആഗസ്ത് 10ന് കണ്ണൂര് സര്‍വകലാശാല യൂണിയനിലേക്ക് നടന്ന തെരഞ്ഞെടുപ്പില് തുടര്‍ച്ചയായ 15-ാം വര്‍ഷവും എസ്എഫ്ഐ വന് വിജയമാണ് കരസ്ഥമാക്കിയത്. കണ്ണൂര് ജില്ലയിലെ വിദ്യാര്‍ഥി നേതാക്കളെ കള്ളക്കേസില് കുടുക്കി മാസങ്ങളോളം ജയിലിലടച്ച ഭരണകൂടഭീകരതയ്ക്കിടയിലാണ് ഈ വിജയം എന്നത് ശ്രദ്ധേയമാണ്. എംജി സര്‍വകലാശാലയില് തുടര്‍ച്ചയായി 24-ാം തവണയും എസ്എഫ്ഐ വിജയിച്ചു. കേരള സര്‍വകലാശാലയില് ആകെ പോള് ചെയ്ത വോട്ടിന്റെ 98 ശതമാനവും നേടിയാണ് എസ്എഫ്ഐ വിജയിച്ചത്. എസ്എഫ്ഐക്കെതിരായി ആറ് സീറ്റില് മത്സരിച്ച കെഎസ്യുവിന് ലഭിച്ച വോട്ടിന്റെ എണ്ണം രണ്ടാണ്. സ്വന്തം സ്ഥാനാര്‍ഥികളുടെ വോട്ടുപോലും നേടാന് കഴിയാത്ത ദയനീയ അവസ്ഥയിലേക്ക് കെഎസ്യു മാറിയ കാഴ്ചയാണ് കണ്ടത്. 51 പോളിടെക്നിക്കില് 45 ഇടത്തും എസ്എഫ്ഐ വന് വിജയം നേടി. സംസ്കൃത സര്‍വകലാശാലയ്ക്കു കീഴിലെ എട്ടു കോളേജിലും എസ്എഫ്ഐ സമ്പൂര്‍ണ ആധിപത്യം ഉറപ്പിച്ചു. നാലുകോളേജില് എതിരില്ലാതെയാണ് വിജയിച്ചത്. സ്കൂള് പാര്‍ലമെന്റുകളിലേക്ക് നടന്ന തെരഞ്ഞെടുപ്പില് 935ല് 806 സ്കൂളിലും തിളക്കമാര്‍ന്ന വിജയമാണ് നേടിയത്. കണ്ണൂര് സര്‍വകലാശാലയിലെ കോളേജ് യൂണിയനുകളിലേക്ക് നടന്ന തെരഞ്ഞെടുപ്പില് 45 കോളേജില് 38ഉം നേടി ഉജ്വല വിജയം കൈവരിക്കാന് എസ്എഫ്ഐക്ക് സാധിച്ചു. 55 യൂണിവേഴ്സിറ്റി യൂണിയന് കൗണ്‍സിലര്‍മാരില് 44ഉം എസ്എഫ്ഐ നേടി. ഇരിട്ടി എംജി കോളേജില് ചരിത്രത്തിലാദ്യമായാണ് എസ്എഫ്ഐ വിജയിച്ചത്. എസ്എഫ്ഐക്കാരെ നോമിനേഷന് കൊടുക്കാന്‍പോലും അനുവദിക്കാത്ത കാസര്‍കോട് പെര്‍ള നളന്ദ കോളേജില് എംഎസ്എഫിന്റെ വര്‍ഷങ്ങളായുള്ള ആധിപത്യം തകര്‍ത്താണ് എസ്എഫ്ഐ വിജയിച്ചത്. കോഴിക്കോട് സര്‍വകലാശാലയിലെ ഭൂരിപക്ഷം കോളേജിലും എസ്എഫ്ഐക്ക് തിളക്കമാര്‍ന്ന വിജയമാണ് നേടാനായത്. മാസങ്ങളായി ഇടതുപക്ഷ വിരുദ്ധര് വളഞ്ഞിട്ടാക്രമിച്ച് തകര്‍ക്കാന് ശ്രമിച്ച പുരോഗമന പ്രസ്ഥാനത്തിന് ഒഞ്ചിയത്തിന്റെ മണ്ണില് ഒരു പോറലുമേറ്റിട്ടില്ലെന്ന് തെളിയിക്കുന്നതാണ് ഒഞ്ചിയം പഞ്ചായത്തില് സ്ഥിതിചെയ്യുന്ന മടപ്പള്ളി ഗവ. കോളേജില് എസ്എഫ്ഐ നേടിയ അത്യുജ്വല വിജയം. ആകെയുള്ള 23 സീറ്റിലേക്ക് എസ്എഫ്ഐക്കെതിരായി നോമിനേഷന് നല്‍കാന്‍പോലും ഒരു കപടവിപ്ലവകാരിയും ഉണ്ടായില്ല. ഏതെങ്കിലും ഒരു സീറ്റില് എസ്എഫ്ഐ പരാജയപ്പെട്ടാല് അന്തര്‍ദേശീയവാര്‍ത്തയാക്കുന്ന കേരളത്തിലെ മാധ്യമങ്ങള് ഈ വിജയം കണ്ടില്ലെന്നു നടിച്ചു.\nഅപവാദങ്ങളെയും കള്ളപ്രചാരണങ്ങളെയും സമാനതകളില്ലാത്ത കടന്നാക്രമണങ്ങളെയും അതിജീവിച്ചാണ് ഇവിടെ എസ്എഫ്ഐ വിജയിച്ചത്. എംജിയിലും സമാനതകളില്ലാത്ത വിജയമാണ് എസ്എഫ്ഐ നേടിയത്. തെരഞ്ഞെടുപ്പ് നടന്ന 79 കോളേജില് 62ലും തിളക്കമാര്‍ന്ന വിജയം നേടി. 123 കൗണ്‍സിലര്‍മാരില് 97ഉം എസ്എഫ്ഐ നേടി. കഴിഞ്ഞ തവണ നേരിയ വോട്ടിന് എറണാകുളം മഹാരാജാസ് കോളേജ് ചെയര്‍മാന്‍സ്ഥാനം എസ്എഫ്ഐക്ക് നഷ്ടമായപ്പോള് വളഞ്ഞാക്രമിച്ചവരെ നിരാശപ്പടുത്തി ഇത്തവണ മുഴുവന് സീറ്റും എസ്എഫ്ഐ നേടി. 1200 വോട്ടിന്റെ ഭൂരിപക്ഷത്തിനാണ് മഹാരാജാസില് ചെയര്‍മാന് വിജയിച്ചത്. കേരളയില് 47 കോളേജ് യൂണിയനുകളില് 40ഉം എസ്എഫ്ഐ നേടി. 86 കൗണ്‍സിലര്‍മാരില് 66ഉം എസ്എഫ്ഐ നേടി. 12 കോളേജില് മുഴുവന് സീറ്റിലും എതിരില്ലാതെയാണ് വിജയിച്ചത്. തിരുവനന്തപുരം ഗവ. വിമന്‍സ് കോളേജിലെ മുഴുവന് സീറ്റും എസ്എഫ്ഐ തൂത്തുവാരി. കഴിഞ്ഞ വര്‍ഷം ഇവിടെ ഏതാനും സീറ്റില് എസ്എഫ്ഐ പരാജയപ്പട്ടപ്പോള് ആഴ്ചകളോളമാണ് മാധ്യമങ്ങള് ആഘോഷിച്ചത്.\nഇടതുപക്ഷ പ്രസ്ഥാനങ്ങളെ തകര്‍ക്കാന് മുമ്പെങ്ങുമില്ലാത്ത വിധത്തില് നടന്ന ശക്തമായ കുപ്രചാരണങ്ങളുടെ വേലിയേറ്റത്തിലാണ് ഈ തെരെഞ്ഞെടുപ്പുകളത്രയും നടന്നത്. കേരളത്തിലെ ഇടതുപക്ഷ പ്രസ്ഥാനങ്ങളുടെ ഭാവി വളര്‍ന്നുവരുന്ന തലമുറയുടെ കൈകളില് സുരക്ഷിതമാണെന്ന് വിളിച്ചറിയിക്കുന്നതാണ് ഈ വിജയങ്ങളെല്ലാം. സംസ്ഥാനത്തെ മുഴുവന് സര്‍വകലാശാലകളിലും സാങ്കേതിക വിദ്യാഭ്യാസ സ്ഥാപനങ്ങളിലും സ്കൂള് പാര്‍ലമെന്റുകളിലും ബഹുഭൂരിപക്ഷം വരുന്ന കോളേജുകളിലും എതിരാളികളെ നിഷ്പ്രഭരാക്കി മിന്നുന്നവിജയമാണ് എസ്എഫ്ഐ നേടിയത്.\nവിദ്യാഭ്യാസമേഖലയില് ഉമ്മന്‍ചാണ്ടി സര്‍ക്കാര് തുടര്‍ന്നുവരുന്ന തെറ്റായ നയങ്ങള്‍ക്കെതിരെ പ്രതിഷേധിച്ച നൂറുകണക്കിനു വിദ്യാര്‍ഥികളെ അതിഭീകരമായാണ് തെരുവുകളില് പൊലീസ് വേട്ടയാടിയത്. കള്ളക്കേസുകളും ജയിലറകളും അതിജീവിച്ചാണ് എസ്എഫ്ഐ മുന്നോട്ടുപോകുന്നത്. വിദ്യാര്‍ഥികളെ എത്രതന്നെ ആക്രമിച്ചാലും മാസങ്ങളോളം കല്‍ത്തുറുങ്കിലടച്ചാലും ഈ പ്രസ്ഥാനത്തിന്റെ കരുത്തിനും സംഘശേഷിക്കും ഒരു പോറല്‍പോലുമേല്‍പ്പിക്കാന് ഉമ്മന്‍ചാണ്ടി സര്‍ക്കാരിന് കഴിഞ്ഞിട്ടില്ല എന്നതാണ് ഈ വിജയങ്ങള് സാക്ഷ്യപ്പെടുത്തുന്നത്. പൂക്കളെ നിങ്ങള്‍ക്ക് നുള്ളിയെറിയാന് കഴിഞ്ഞേക്കും, പക്ഷേ വരാനിരിക്കുന്ന വസന്തപ്രവാഹം അത് വന്നെത്തുകതന്നെ ചെയ്യും.\nടി പി ബിനീഷ്(എസ്എഫ്ഐ സംസ്ഥാന സെക്രട്ടറിയാണ് ലേഖകന്)


പച്ചമാങ്ങയുടെ ചിത്രീകരണം കൊല്ലങ്കോട് തുടങ്ങി | pachamanga new malayalam movie| prathap pothen sona\nMar 23, 2018, 05:08 PM IST\nപച്ചമാങ്ങയില് ബാലനെ പ്രതാപ് പോത്തനും സുജാതയെ തെന്നിന്ത്യന് താരം സോനയുമാണ് അവതരിപ്പിക്കുന്നത്\nസൗന്ദര്യവും സ്ത്രീധനവും പെരുമാറ്റവും അമ്മായി അമ്മപ്പോരും ഒക്കെ മാറ്റിനിര്‍ത്തിയാലും സന്തോഷകരമായ ദാമ്പത്യത്തിന്റെ അടിത്തറ കിടപ്പറയില്‍തന്നെയാണെന്നു പറയുന്ന ചിത്രം പച്ചമാങ്ങയുടെ ചിത്രീകരണം കൊല്ലങ്കോട്ട് പുരോഗമിക്കുന്നു. പ്രതാപ് പോത്തനാണ് ചിത്രത്തിലെ നായകൻ.\nമോഹങ്ങളെയും സ്വപ്നങ്ങളെയും കണ്‍കണ്ട ദൈവമായി കാണുന്ന ഭര്‍ത്താവിനുവേണ്ടി മാറ്റിവച്ച് ജീവിതം മുന്നോട്ടുകൊണ്ടുപോവുകയാണ് സുജാത. റെയില്‍വേ കീമാനായ ഭര്‍ത്താവ് ബാലന് ഭാര്യയെ ജീവനാണ്. വളരെ വൈകിയാണ് ബാലന് സുജാതയെ വിവാഹം കഴിച്ചത്. ഇരുവരും തമ്മില് നല്ല പ്രായവ്യത്യാസവുമുണ്ട്. സുജാത ഇപ്പോഴും കാണാന് സുന്ദരിയാണ്. ബാലന് രോഗിയും. നിരന്തരമായ അദ്ധ്വാനവും രോഗവും അയാളെ ശരിക്കും ക്ഷീണിതനാക്കിയിരിക്കുന്നു. കിട്ടുന്ന ശമ്പളത്തില് പകുതിയും ആശുപത്രിയിലേക്കും ലോണ് അടവുകളിലേക്കും മാറ്റേണ്ടിവരുന്നു. കുട്ടികളില്ലാത്തതില് ദുഃഖവും, വീട്ടിലെ ഏകാന്തതയും മനസുമടുപ്പിച്ചപ്പോള് പാരമ്പര്യമായുണ്ടായിരുന്ന പപ്പട നിര്‍മാണത്തിലേക്ക് സുജാത തിരിഞ്ഞു. ഒന്നുരണ്ട് ജോലിക്കാരെയും സഹായത്തിന് നിര്‍ത്തി. സുജാത ചെറിയ വരുമാനം ഉണ്ടാക്കിത്തുടങ്ങി. ബാലന്റെ മിച്ചം പിടിക്കുന്ന തുച്ഛവരുമാനത്തിനുമേല് സുജാതയുടെ വരുമാനം കൂടിയായപ്പോള് അത് വീട്ടുചെലവുകള്‍ക്ക് ആശ്വാസമായി മാറി.\nബാലന് സുജാതയേയും സുജാത ബാലനെയും കൂടുതല് കൂടുതല് സ്നേഹിച്ചു. മധ്യവയസ് പിന്നിട്ടിട്ടില്ലാത്ത സുജാതയുടെ ഉള്ളില് അടക്കിവച്ചിരുന്ന മോഹങ്ങള് പെട്ടെന്നുണ്ടായ ഒരു സംഭവത്തോടെ ഉയിര്‍ത്തെഴുന്നേല്‍ക്കുകയാണ്. ശരിയും തെറ്റും തിരിച്ചറിയാനാവാതെ ഉഴലുന്ന സുജാത ഒടുവില് താനനുഭവിച്ചിട്ടില്ലാത്ത ആ സുഖങ്ങളുടെ മായാലോകത്തേക്ക് ബന്ധങ്ങളുടെ കെട്ടുപാടുകള് തകര്‍ത്ത് കടക്കുകയാണ്. തുടര്‍ന്നിങ്ങോട്ട് ഇണക്കിളികളെപോലെ ജീവിച്ച ബാലന്റെയും സുജാതയുടെയും ജീവിതത്തിലുണ്ടാകുന്ന മാറ്റങ്ങളാണ് പച്ചമാങ്ങയുടെ ഇതിവൃത്തം.\nപെണ്ണിന്റെ മോഹത്തിന്റെ പ്രതീകമായ പച്ചമാങ്ങയില് ബാലനെ പ്രതാപ് പോത്തനും, സുജാതയെ തെന്നിന്ത്യന് താരം സോനയും അവതരിപ്പിക്കുന്നു. ഇവരെക്കൂടാതെ, ജിപ്സ ബീഗം, കലേഷ് കണ്ണാട്ട്, അംജത് മൂസ്സ, മനൂപ് ജനാര്‍ദനന്, സുബ്രഹ്മണ്യന് ബോള്‍ഗാട്ടി, വിജി കെ. വസന്ത്, നവാസ് വള്ളിക്കുന്ന്, ഖാദര് തിരൂര്, സൈമണ് പാവറട്ടി, ബാവ ബത്തേരി, സുബൈര് വയനാട്, സുബൈര് പട്ടിക്കര, പ്രശാന്ത് മാത്യു, അനു ആനന്ദ്, സുരേഷ് കേച്ചേരി, അലീഷ, രമാ നാരായണന്, രേഖാ ശേഖര്, എം.കെ.അയ്യപ്പൻ എന്നിവരും അഭിനയിക്കുന്നു.\nഫുള് മാര്‍ക്ക് സിനിമയുടെ ബാനറില് ജയേഷ് മൈനാഗപ്പള്ളിയാണ് പച്ചമാങ്ങ സംവിധാനം ചെയ്യുന്നത്.തിരക്കഥയും സംഭാഷണവും ജയേഷിന്റേത് തന്നെ. ഷാജി പട്ടിക്കരയുടേതാണ് കഥ. ശ്യാംകുമാറാണ് ഛായാഗ്രഹണം. പി.കെ. ഗോപിയുടെ വരികള്‍ക്ക് സംഗീതം നല്‍കിയിരിക്കുന്നത് സാജന് കെ. റാം ആണ്.\nപ്രൊഡക്ഷന് കണ്‍ട്രോളര്-ഷാജി പട്ടിക്കര. കലാസംവിധാനം- ഷെബീറലി. വസ്ത്രാലങ്കാരം-രാധാകൃഷ്ണന് മങ്ങാട്. മെയ്ക്കപ്പ് - സജി കൊരട്ടി. എഡിറ്റിംഗ് - വി.ടി. ശ്രീജിത്ത് സ്റ്റില്‍സ് - അനില് പേരാമ്പ്ര. അസോസിയേറ്റ് ഡയറക്ടര് - ഷെഹിന് ഉമ്മര്, പ്രൊഡക്ഷന് കോ-ഓര്‍ഡിനേറ്റര് - ടോമി വര്‍ഗ്ഗീസ് സംവിധാന സഹായികള് - കൃഷ്ണകുമാര് ഭട്ട്, പി.ജെ. യദുകൃഷ്ണ, ധർമ്മരാജ് മുതുവറ, അനന്തു പ്രകാശ്. ടീം സിനിമയാണ് വിതരണം.\nContent Highlights : pachamanga new malayalam movie prathap pothen sona\nപച്ചമാങ്ങയില് പ്രതാപ് പോത്തന് നായകന്


ആപ്പിള് വാച്ചിന് യുഎസില് എട്ടിന്റെ പണി; പേറ്റന്റ് ലംഘനം ആരോപണം, നിരോധനം വരുമോ? | Apple Watch faces potential ban in the US for alleged patent infringement\nആപ്പിള് വാച്ചിന് യുഎസില് എട്ടിന്റെ പണി; പേറ്റന്റ് ലംഘനം ആരോപണം, നിരോധനം വരുമോ?\nയുഎസിലേക്കുള്ള ആപ്പിള് വാച്ചിന്റെ ഇറക്കുമതി നിര്‍ത്തലാക്കാണമെന്ന് ആവശ്യപ്പെട്ട് ആഗോള മെഡിക്കല് ടെക്‌നോളജി മേജര് മാസിമോ കോര്‍പ്പ് അടുത്തിടെ ഹര്‍ജി സമര്‍പ്പിച്ചു.\nNew York, First Published Jul 5, 2021, 8:40 AM IST\nആപ്പിള് വാച്ചിന് യുഎസില് എട്ടിന്റെ പണി. പേറ്റന്റ് ലംഘനത്തെ തുടര്‍ന്ന്, പൂര്‍ണമായ വിലക്ക് കമ്പനിക്ക് ഇക്കാര്യത്തില് നേരിടേണ്ടി വന്നേക്കുമെന്നാണ് റിപ്പോര്‍ട്ട്. ആപ്പിള് വാച്ചില് മറ്റൊരു ടെക് കമ്പനി പേറ്റന്റ് നേടിയ സാങ്കേതികവിദ്യ ഉപയോഗിക്കുകയും അതില് നിന്ന് വലിയ വരുമാനം നേടുകയും ചെയ്തുവെന്നാണ് ആരോപണം.\nയുഎസിലേക്കുള്ള ആപ്പിള് വാച്ചിന്റെ ഇറക്കുമതി നിര്‍ത്തലാക്കാണമെന്ന് ആവശ്യപ്പെട്ട് ആഗോള മെഡിക്കല് ടെക്‌നോളജി മേജര് മാസിമോ കോര്‍പ്പ് അടുത്തിടെ ഹര്‍ജി സമര്‍പ്പിച്ചു. ആപ്പിള് വാച്ച് സീരീസ്6മൊത്തം അഞ്ച് പേറ്റന്റുകള് ലംഘിക്കുന്നതായി യുഎസ് ഇന്റര്‍നാഷണല് ട്രേഡ് കമ്മീഷന് (ഐടിസി) നല്‍കിയ മാസിമോ കോര്‍പ്പ് പരാതിയില് പറയുന്നു. ശരീരത്തി ഓക്‌സിജന്റെ അളവ് അളക്കുന്ന ടൂള് അടക്കം പേറ്റന്‍റ് ലംഘനത്തിലൂടെയാണ് ആപ്പിള് വച്ചില് ഉള്‍പ്പെടുത്തിയത് എന്നാണ് ആരോപണം.\nപേറ്റന്റ് നേടിയ സാങ്കേതികവിദ്യ തങ്ങളുടെ കണ്ടുപിടുത്തമാണെന്ന് അത് ആപ്പിള് അന്യായമായി പകര്‍ത്തിയതാണെന്നും മാസിമോ ആരോപിക്കുന്നു. ആപ്പിള് വാച്ച് സീരീസ്6ലാണ് ഈ പ്രത്യേകതകള് ഉള്ളത്. ആപ്പിള് ഒരു ഗഡ്ജറ്റ് എന്നതിനപ്പുറം ഇത് ഒരു മെഡിക്കല് ഉപകരണമായി കാണിച്ച് വില്‍പ്പന നടത്തി ലാഭം ഉണ്ടാക്കുന്നുവെന്നും മാസിമോ ആരോപിക്കുന്നു.\nകമ്പനിയുടെ വ്യാപാര രഹസ്യങ്ങള് മോഷ്ടിച്ചുവെന്ന് ആരോപിച്ച് മാസിമോ കഴിഞ്ഞ വര്‍ഷം ജനുവരിയില് ആപ്പിളിനെതിരെ ഹര്‍ജി നല്‍കിയിരുന്നു. ആപ്പിള് അതിന്റെ വാച്ചില് ആരോഗ്യ നിരീക്ഷണത്തിന് ചുറ്റും മാസിമോയുടെ കണ്ടുപിടുത്തങ്ങള് ഉപയോഗിച്ചുവെന്ന് മാസിമോ അവകാശപ്പെട്ടു. ആപ്പിള് ആ സമയത്ത് അവകാശവാദങ്ങള് നിഷേധിച്ചുവെങ്കിലും മാസിമോയുടെ ഇപ്പോഴത്തെ പരാതിയില് എന്ത് പ്രതികരണം ആപ്പിള് നടത്തുമെന്ന് ഉറ്റുനോക്കുകയാണ് ശാസ്ത്രലോകം.\n2020 സാമ്പത്തിക വര്‍ഷത്തില് ആപ്പിള് വാച്ചിന്റെ വില്‍പ്പന ആപ്പിളിന് 30.6 ബില്യണ് ഡോളര് വരുമാനം ഉണ്ടാക്കി നല്‍കിയതായി ബ്ലൂംബര്‍ഗ് റിപ്പോര്‍ട്ട് ചെയ്യുന്നു. അതേ സമയം ഇപ്പോഴത്തെ നിയമനടപടികളെ നിയമനടപടികള് ഇല്ലാതെ തീര്‍ക്കാന് ചര്‍ച്ചകള് നടക്കുന്നുവെന്നും റിപ്പോര്‍ട്ടുകളുണ്ട്. ഇങ്ങനെയാണെങ്കില് പേറ്റന്‍റ് ഉപയോഗത്തിന് ആപ്പിളിന് 50 മില്യണ് മുതല് 300 മില്യണ് ഡോളര് വരെ മാസിമോയ്ക്ക് പ്രതിവര്‍ഷം റോയല്‍റ്റിയായി നല്‍കേണ്ടിവരും. അതേ സമയം മാസിമോയുടെ പരാതി യുഎസ് പേറ്റന്റ് ആന്‍ഡ് ട്രേഡ്മാര്‍ക്ക് ഓഫീസും പരിശോധിക്കുന്നുണ്ട്.\nLast Updated Jul 5, 2021, 9:03 AM IST\nപുതിയ ഐഫോണുകള് സെപ്റ്റംബറില് വരില്ല, ആരാധകര് കാത്തിരിക്കേണ്ടി വരും, കാരണമിതാണ്


ട്രോളന്മാര്‍ക്ക് ഇനി വിശ്രമിക്കാം ; പൂമരം ഡിസംബറില് റിലീസ് ചെയ്യുമെന്ന് ജയറാം | Cinema | Deshabhimani | Friday Oct 20, 2017\nട്രോളന്മാര്‍ക്ക് ഇനി വിശ്രമിക്കാം ; പൂമരം ഡിസംബറില് റിലീസ് ചെയ്യുമെന്ന് ജയറാം\nകൊച്ചി > ബാലതാരമായി സിനിമയിലെത്തിയ കാളിദാസ് ജയറാം നായകവേഷത്തിലെത്തുന്ന ആദ്യ മലയാള ചിത്രമാണ് പൂമരം. എബ്രിഡ് ഷൈന് സംവിധാനം ചെയ്യുന്ന ചിത്രം ഈ വര്‍ഷം ഫെബ്രുവരിയില് റിലീസ് ചെയ്യുമെന്നാണ് പറഞ്ഞിരുന്നത്. എന്നാല് പലകാരണങ്ങള്‍കൊണ്ട് ചിത്രത്തിന്റെ റിലീസ് നീണ്ടു പോവുകയായിരുന്നു. അതേസമയം പൂമരത്തോടൊപ്പം ചിത്രീകരണം ആരംഭിച്ച പല സിനിമകളും റിലീസ് ചെയ്യുകയുണ്ടായി. ഇത് സാമൂഹ്യ മാധ്യമങ്ങളില് വലിയ ചര്‍ച്ചയാവുകയും ചിത്രത്തിന്റെ റിലീസ് നീണ്ടു പോകുന്നതിനെകുറിച്ച് ട്രോളുകള് വരെ ഉണ്ടാവുകയും ചെയ്തു.\nട്രോളന്മാര്‍ക്ക് ഇനി വിശ്രമിക്കാം, പൂമരം ഈ വര്‍ഷം ഡിസംബറില് റിലീസ് ചെയ്യാനാകുമെന്ന് കാളിദാസന്റെ അച്ഛനും നടനുമായ ജയറാം തന്നെ ഒരു ടി വി ഷോയിലൂടെ അറിയിച്ചു. 'ചിത്രം ഡിസംബറില് റിലീസ് ആകും. ചിത്രത്തിന്റെ സംവിധായകനായ എബ്രിഡ് ഷൈനിനൊടു ചോദിച്ചു എന്നും ചിത്രം ക്രിസ്മസിന് റിലീസ് ആകും എന്നാണ് മറുപടി ലഭിച്ചത്' എന്നുമാണ് ജയറാം അറിയിച്ചത്.\nപൂമരം ക്യാംപസ് പാശ്ചത്തലമായൊരുങ്ങുന്ന ചിത്രമാണ്. ചിത്രീകരണത്തിന്റെ ഏറിയ പങ്കും എറണാകുളം മഹാരാജാസ് കോളേജില് വെച്ചാണ് നടന്നത്. പുറത്ത് വരുന്ന വിവരങ്ങളനുസരിച്ച് കുഞ്ചാക്കോ ബോബനും മീരാ ജാസ്‌മിനും ഗായത്രി സുരേഷും ചിത്രത്തില് വേഷങ്ങള് കൈകാര്യം ചെയ്യുന്നുണ്ട്. പുതുമുഖം അര്‍ച്ചിത അനീഷ് കുമാര് ആണ് ചിത്രത്തിലെ മറ്റൊരുപ്രധാന കഥാപാത്രത്തെ അവതരിപ്പിക്കുന്നത്. എന്നാല് കാളിദാസ് ജയറാമുമായി അര്‍ച്ചിതക്ക് കോമ്പിനേഷന് സീനുകള് ഒന്നും തന്നെയില്ലെന്നാണ് റിപ്പോര്‍ട്ട്.\nഞാനും ഞാനുമെന്റാളും, കടവത്തൊരു തോണി തുടങ്ങിയ ചിത്രത്തിലെ പാട്ടുകള് എല്ലാം തന്നെ യുട്യൂബില് ട്രെന്‍ഡിങ് ലിസ്റ്റില് ഉണ്ടായിരുന്നു.


അധ്യാപകന്റെ പ്രസംഗം അങ്ങേയറ്റം അശ്ലീലമാണെന്ന് പികെ ഫിറോസ് | Malappuram Life\nഅധ്യാപകന്റെ പ്രസംഗം അങ്ങേയറ്റം അശ്ലീലമാണെന്ന് പികെ ഫിറോസ്\nകോഴിക്കോട് : ഫാറൂഖ് കോളേജിലെ ഒരു അധ്യാപകന്റെ തെറ്റിന്റെ പേരില് മഹത്തായ സ്ഥാപനത്തെ കരിവാരിത്തേക്കുകയും ഇകഴ്ത്തുകയും ചെയ്യാനുള്ള ശ്രമങ്ങള് അത്ര നിഷ്‌കളങ്കമാണെന്ന് കരുതാന് വയ്യെന്ന് പികെ ഫിറോസ്. ഫേസ്ബുക്കില് എഴുതിയ കുറിപ്പിലാണ് അദ്ദേഹം തന്റെ അഭിപ്രായം വ്യക്തമാക്കിയത്. പ്രസംഗത്തിനിടയില് അധ്യാപകന് പറഞ്ഞത് അങ്ങേയറ്റം അശ്ലീലും അധ്യാപക പദവിയെ കളങ്കപ്പെടുത്തുന്നതും സഭ്യാതക്ക് നിരക്കാത്തതുമാണെന്ന് സമ്മതിച്ച് കൊണ്ട് തന്നെ ചില കാര്യങ്ങള് പറയണമെന്ന് തുടങ്ങുന്ന കുറിപ്പിലാണ് അദ്ദേഹം ഇക്കാര്യം പറയുന്നത്\nഫാറൂഖ് ട്രെയ്നിംഗ് കോളേജിലെ ഒരധ്യാപകന് പ്രസംഗത്തിനിടയില് നടത്തിയ പരാമര്‍ശങ്ങള് അങ്ങേയറ്റം അശ്ലീലവും അധ്യാപക പദവിയെ കളങ്കപ്പെടുത്തുന്നതും സഭ്യതക്ക് നിരക്കാത്തതുമാണെന്ന് സമ്മതിച്ചു കൊണ്ട് തന്നെ ചില കാര്യങ്ങള് പറയേണ്ടതുണ്ടെന്ന് തോന്നുന്നു. ഒരധ്യാപകന്റെ തെറ്റിന്റെ പേരില് മഹത്തായ ഒരു സ്ഥാപനത്തെ കരിവാരിത്തേക്കുകയും ഇകഴ്ത്തുകയും ചെയ്യാനുള്ള ശ്രമങ്ങള് അത്ര നിഷ്‌കളങ്കമാണെന്ന് കരുതാന് വയ്യ. കേരളത്തിലെ മറ്റു കോളേജുകളില്‍നിന്ന് വ്യത്യസ്തമായി ഫാറൂഖ് കോളേജില് മാത്രം പ്രത്യേക സദാചാര വാദമുണ്ടെന്ന് പറയുന്നത് വസ്തുതാ വിരുദ്ധമാണ്. സി.സി.ടി.വിയുടെ വിലങ്ങുവെച്ച് വിദ്യാര്‍ഥികള്‍ക്ക് മിണ്ടാനും കാണാനും കഴിയാത്ത തരത്തില് സദാചാര അധ്യാപക പോലീസ് ഉണ്ടെങ്കില് വിമര്‍ശന വിധേയമാക്കുക തന്നെ വേണം. വിദ്യാര്‍ത്ഥികള് രാഷ്ട്രീയവും സാമൂഹികവുമായ പ്രബുദ്ധത നേടിയാല് മാത്രമേ ഇത്തരം മനുഷ്യത്വവിരുദ്ധമായ കടന്നുകയറ്റങ്ങളെ അതിജീവിക്കാന് കഴിയൂ. കേരളത്തിലെ മുഴുവന് കാമ്പസുകളിലേക്കും വ്യാപിപ്പിക്കേണ്ട ഒരു ചര്‍ച്ചയാണിത്.\nവിമര്‍ശകര് ഫാറൂഖിനെ മാത്രം ലക്ഷ്യമിടുന്നതില് അജണ്ടകളുണ്ട്. താലിബാന്, മദ്രസ തുടങ്ങിയ പ്രയോഗങ്ങള് വാരിവിതറുന്നതില്‍നിന്നു തന്നെ ഇവരുടെ ഉദ്ദേശ്യം വ്യക്തമാണ്. ആക്ഷേപിക്കുന്നവര് അറിയേണ്ട ഒരു ഫാറൂഖ് കോളേജുണ്ട്. ഒരു കൂട്ടം നല്ല അധ്യാപകരുള്ള, ബി.സോണിലും ഇന്റര്‍സോണിലും മറ്റു കലാലയങ്ങളെ പിന്തള്ളി ചാമ്പ്യന് പട്ടം കരസ്ഥമാക്കുന്ന, അക്കാദമിക, അക്കാദമികേതര രംഗത്ത് അസൂയാവഹമായ നേട്ടങ്ങള് കൈവരിച്ച/ കൈവരിച്ചു കൊണ്ടിരിക്കുന്ന ഒരു ഫാറൂഖ് കോളേജ്. പുറം തിരിഞ്ഞ് നിന്ന ഒരു സമൂഹത്തെ വിദ്യാഭ്യാസത്തോട് ചേര്‍ത്ത് നിര്‍ത്തിയ ഫാറൂഖ് കോളേജ്. വിദ്യാര്‍ത്ഥി സംഘര്‍ഷങ്ങള്‍ക്ക് പേര് കേട്ട കലാലയങ്ങള്‍ക്കിടയില് സൗഹൃദവും സമാധാനവും ഉയര്‍ത്തിപ്പിടിച്ച ഫാറൂഖ് കോളേജ്. തങ്ങളുടെ കോളേജിനെ ഇക്കോലത്തില് അവമതിപ്പുണ്ടാക്കുന്നതില് മനസ്സ് വിഷമിക്കുന്ന ആയിരക്കണക്കിന് വിദ്യാര്‍ത്ഥികളുള്ള ഫാറൂഖ് കോളേജ്.\nഫാറൂഖ് കോളേജില് പഠിക്കാനാവാത്തത് വലിയ നഷ്ടമായിക്കാണുന്ന വിദ്യാര്‍ത്ഥികള് ഇപ്പോഴും നമുക്കിടയിലുണ്ട്. ഫാറൂഖ് കോളേജിനെ മാത്രം കോര്‍ണര് ചെയ്ത്, അപമാനിക്കാന് ശ്രമിക്കുന്നതിന് പിന്നിലെ രാഷ്ട്രീയം കണ്ടില്ലെന്ന് നടിക്കാനാവില്ല. പ്രതികരണ തൊഴിലാളികള് ആദ്യം ചെയ്യേണ്ടത് തങ്ങളുടെ തൊട്ടടുത്തുള്ളതോ മുമ്പ് പഠിച്ചതോ ആയ ഒരു കാമ്പസ് സന്ദര്‍ശിക്കുക എന്നതാണ്. അവിടെനിന്നു കിട്ടും മാറിയ കാലത്തെ വിശേഷങ്ങള്. അപ്പോള് നിങ്ങള് ഫാറൂഖ് കോളജിന് സല്യൂട്ടടിക്കും.


Business – Page 15 – ThePeopleNews\nഒരു ലിറ്റര് പെട്രോളിന് 57 പൈസയും ഡീസലിന് 56 പൈസയുമാണ് ഇന്ന് കൂടിയത്. തുടര്‍ച്ചയായി ആറാം ദിവസമാണ് എണ്ണക്കമ്ബനികള് വില വര്‍ധിപ്പിക്കുന്നത്. ആറു ദിവസത്തിനിടെ ഒരു ലിറ്റര് ഡീസലിന്3രൂപ 26 പൈസയും പെട്രോളിന്3രൂപ 32 പൈസയുമാണ്…\nചൈനയില് 2023 ജൂലൈ 1 മുതല് നിര്‍ബന്ധിതമാക്കുന്ന 6ബി എമിഷന് മാനദണ്ഡങ്ങള് പാലിക്കുന്ന എഞ്ചിനുകളാണ് എംജി ജി 10 -ല് ഇപ്പോള് നിര്‍മ്മാതാക്കള് വാഗ്ദാനം ചെയ്യുന്നത്. കൂടാതെ പുതിയ ട്രാന്‍സ്മിഷനും വാഹനത്തിന് ലഭിക്കുന്നു.2.0 ലിറ്റര്…\nബി‌എം‌ഡബ്ല്യു ഇന്ത്യയില് 40ഐ വേഷത്തില് മാത്രമേ എക്സ്6വാഗ്ദാനം ചെയ്യുകയുള്ളൂ. ഇതിനര്‍ത്ഥം 3.0 ലിറ്റര്, ആറ് സിലിണ്ടര് ടര്‍ബോ-പെട്രോള് എഞ്ചിനാണ് എസ്‌യുവി-കൂപ്പില് വരുന്നത്. പുതിയ ബിഎംഡബ്ല്യു എക്സ്6 എക്സ്-ലൈന്, എം -സ്പോര്‍ട്ട്…\nകോവിഡ് സാഹചര്യം മുന്‍നിര്‍ത്തി സി.ബി.എസ്.ഇ, സി.ഐ.എസ്.സി.ഇ…\nസംസ്ഥാനത്ത് ഇന്നലെ 16,229 പേര് കോവിഡ് വൈറസ് സ്ഥിരീകരിച്ചു


pinarayi against adani and modi on privatization of trivandrum airport | ആറിൽ അഞ്ച് വിമാനത്താവങ്ങളും അദാനിക്ക് കിട്ടിയതെങ്ങനെ? ആകെയുള്ള യോഗ്യത മോദിയുടെ പരിചയക്കാരനായത് - Malayalam Oneindia\n26 min ago അമിതമായി ഗുളിക കഴിച്ച് ആത്മഹത്യാശ്രമം; ട്രാൻസ്‌ജെന്‍ഡര് സജ്‌ന ഷാജിയെ ആശുപത്രിയില് പ്രവേശിപ്പിച്ചു\nPublished: February 26 2019, 8:39 [IST]\nതിരുവനന്തപുരം: തിരുവനന്തപുരം അന്താരാഷ്ട്ര വിമാനത്താവളം സ്വകാര്യവത്കരിക്കാനുള്ള നീക്കത്തിൽ കേന്ദ്രസർക്കാരിനെതിരെ രൂക്ഷ വിമർശനവുമായി മുഖ്യമന്ത്രി പിണറായി വിജയൻ. മോദിയും അദാനിയും തമ്മിൽ നല്ല ബന്ധമാണെന്നും അതുകൊണ്ടാണ് വിമാനത്താവളങ്ങളുടെ നടത്തിപ്പ് ചുമതല അദാനിയെ ഏല്പ്പിക്കാൻ കേന്ദ്രസർക്കാർ ശ്രമിക്കുന്നതെന്ന് മുഖ്യമന്ത്രി ആരോപിച്ചു.\nനരേന്ദ്രമോദിയുടെ പരിചയക്കാരനെന്നതിനപ്പുറം അദാനിക്ക് വിമാനത്താവളങ്ങൾ നടത്തി പരിചയമില്ലെന്ന് മുഖ്യമന്ത്രി കുറ്റപ്പെടുത്തി. വിമാനത്താവള നടത്തിപ്പുമായി ബന്ധപ്പെട്ട് വിചിത്രമായ കാര്യങ്ങളാണുണ്ടായത്. നാടകം കളിച്ചാണ് കേന്ദ്ര സർക്കാർ വിമാനത്താവളങ്ങളുടെ നടത്തിപ്പ് ചുമതല അദാനിക്ക് നേടിക്കൊണ്ടുത്തത്.\nഅദാനിയെന്ന കുത്തക വിചാരിച്ചാൽ തിരുവനന്തപുരം വിമാനത്താവളത്തിൽ ഒന്നും നടക്കില്ല, സംസ്ഥാന സർക്കാരാണ് വിമാനത്താവളത്തിന് വേണ്ട എല്ലാ കാര്യങ്ങളും ചെയ്ത് കൊടുക്കേണ്ടത്. സംസ്ഥാനത്തെ ശത്രു പക്ഷത്ത് നിർത്തി, ഞങ്ങൾ വിജശ്രീലാളിതരായി എന്ന മട്ടിൽ അദാനി വന്നാൽ അതിന് വഴങ്ങുന്ന സർക്കാരല്ല കേരളത്തിലുള്ളതെന്ന് അദാനിക്ക് പോലും അറിയാമെന്നും മുഖ്യമന്ത്രി പറഞ്ഞു.\nതിരുവനന്തപുരം അടക്കം രാജ്യത്തെ അഞ്ച് വിമാനത്താവളങ്ങളുടെ 50 വർഷത്തെ നടത്തിപ്പ് അദാനി ഗ്രൂപ്പിന് കൈമാറിയേക്കും. ഇതിനായി നടത്തിയ ലേലത്തിൽ അഞ്ചിടങ്ങളിലും ലേലത്തിൽ ഒന്നാമത് നിൽക്കുന്നത് അദാനി ഗ്രൂപ്പാണ്. തിരുവനന്തപുരം വിമാനത്താവളത്തിന്റെ നടത്തിപ്പിനായി ലേലത്തിൽ പങ്കെടുത്ത സംസ്ഥാന സർക്കാർ സ്ഥാപനമായ കെഎസ്ഐഡിസി രണ്ടാമതായി. മംഗലാപുരം, അഹമ്മദാബാദ്, ജയ്പൂർ, ലക്നൗ, മംഗലാപുരം എന്നിവിടങ്ങളിലേക്ക് നടന്ന ലേലത്തിലും അദാനിയാണ് മുമ്പിൽ. വ്യാഴാഴ്ചയാണ് ഔദ്യോഗിക പ്രഖ്യാപനം നടത്തുക.\nadani pinarai vijayan trivandrum airport privatisation bid അദാനി പിണറായി വിജയന് വിമാനത്താവളം സ്വകാര്യവത്കരണം ലേലം\npinarayi against adani and modi on privatization of trivandrum airport.adani group wins the bids to operate5airports for 50 years\nStory first published: Tuesday, February 26, 2019, 8:39 [IST]


"ഞങ്ങള് തമ്മില് കടുത്ത അഭിപ്രായ വ്യത്യാസങ്ങള് ഉണ്ടായിരുന്നു. വലിയ വാദപ്രതിവാദങ്ങള് നടന്നിട്ടുണ്ട്. പരസ്പരം എന്തൊക്കെയോ വിളിച്ചു പറഞ്ഞിട്ടുണ്ട്" ദുല്‍ഖറുമായുള്ള ഇമോഷണല് വഴക്കിനെ കുറിച്ച് അനൂപ് സത്യന്\nസത്യന് അന്തിക്കാടിന്റെ മകന് അനൂപ് സത്യന് ആദ്യമായി സംവിധാനം ചെയ്ത ചിത്രമാണ് ദുല്‍ഖര് സല്‍മാന് നായകനായെത്തിയ വരനെ ആവശ്യമുണ്ട്. ഇപ്പോഴിതാ ചിത്രത്തിന്റെ പോസ്റ്റ് പ്രൊഡക്ഷന് സമയത്ത് ഇരുവരും തമ്മിലുണ്ടായ വഴക്കുകളെക്കുറിച്ച് രസകരമായി വിവരിച്ച് കൊണ്ട് അനൂപ് സത്യന് എഴുതിയ കുറിപ്പാണ് സോഷ്യല് മീഡിയയില് ചര്‍ച്ചയാവുന്നത്. ദുല്‍ഖറുമായുള്ള അനൂപിന്റെ ആത്മബന്ധം വെളിപ്പെടുത്തുന്ന കുറിപ്പ് കൂടിയാണിത്.\nഅനൂപിന്റെ ഫെയ്‌സ്ബുക്ക് പോസ്റ്റ്-\nഎന്റെ ജീവിതത്തിലെ ഏറ്റവും വലിയ വഴക്കിനെക്കുറിച്ചാണ് ഈ കുറിപ്പ്. 2007ലായിരുന്നു അത്. നഴ്‌സറി മുതല് എം.എസ്.സി വരെ ഒരേ ക്ലാസില് പഠിച്ച്, വര്‍ഷങ്ങളായി ഒരുമിച്ചു നടന്ന് ഞാനും എന്റെ ഇരട്ട സഹോദരനും ശരിക്കും പരസ്പരം മടുത്തിരുന്നു. ഇനി ഒരു നിമിഷം പോലും ഞങ്ങള്‍ക്ക് പരസ്പരം സഹിക്കാന് പറ്റില്ല എന്നു തോന്നിയ ദിവസം ഞങ്ങള് അക്ഷരാര്‍ത്ഥത്തില് അടിപിടി കൂടാന് തുടങ്ങി. കയ്യില്‍കിട്ടിയ കസേര വച്ച് എറിഞ്ഞൊക്കെയായിരുന്നു ആ അടിപിടി.\nഞങ്ങള് തമ്മിലുള്ള ഈ വഴക്ക് കാണാന് നല്ല രസമായതുകൊണ്ടാണോ എന്നറിയില്ല, ഞങ്ങളുടെ ഹൗസ് ഓണര് അദ്ദേഹത്തിന്റെ അതിഥികളുമായെത്തി അവര്‍ക്കു ഞങ്ങളെ പരിചയപ്പെടുത്തി. ‘ഞാന് പറഞ്ഞില്ലേ ആ പ്രശസ്തനായ സംവിധായകന്റെ ഇരട്ടക്കുട്ടികളെ പറ്റി. ഇവരാണ് അവര്’. അതോടെ പരസ്പരം ദേഹത്തു കൈവച്ചുള്ള വഴക്ക് ഞാന് അവസാനിപ്പിച്ചു. പിന്നെ എല്ലാം ഇമോഷണല് വഴക്കുകളായിരുന്നു. ഒരു രക്ഷയുമില്ലാത്ത അവസ്ഥയിലൊഴിച്ച്, അത്തരം വഴക്കുകളും ഞാന് പരമാവധി ഒഴിവാക്കാന് ശ്രമിക്കുമായിരുന്നു.\nഈ വര്‍ഷം അത്തരത്തില് ഇമോഷണല് വഴക്ക് നടന്നത് ദുല്‍ഖറിന്റെ അടുത്താണ്. ആദ്യമായി ഞാന് സംവിധായകനായും ദുല്‍ഖര് നിര്‍മാതാവായും ആയി എത്തിയ ഞങ്ങളുടെ സിനിമയുടെ പോസ്റ്റ് പ്രൊഡക്ഷന് നടക്കുന്ന സമയത്ത്. ഞങ്ങള് തമ്മില് കടുത്ത അഭിപ്രായ വ്യത്യാസങ്ങളുണ്ടായിരുന്നു. വലിയ വാദപ്രതിവാദങ്ങള് നടന്നിട്ടുണ്ട്. പരസ്പരം എന്തൊക്കെയോ വിളിച്ചു പറഞ്ഞിട്ടുണ്ട്. എന്നാലും, ഇന്ന് അദ്ദേഹത്തിന്റെ ജന്മദിനം ആയതിനാല് സിനിമയിലെ ഏറ്റവും നല്ല വ്യക്തികളില് ഒരാളായി ഞാന് ആള്‍ക്കു വോട്ടു ചെയ്യും. സത്യം പറഞ്ഞാല്, ദുല്‍ഖര് ശരിക്കും അങ്ങനെ തന്നെയാണ്. എന്നും ഇതുപോലെ സുന്ദരമായി ജീവിക്കണം. സിനിമ പോലെ ജീവിതവും സൂപ്പര്‍ഹിറ്റാകട്ടെ എന്നും ആശംസിച്ച് കൊണ്ടാണ് അനൂപ് സത്യന് തന്റെ കുറുപ്പ് അവസാനിപ്പിക്കുന്നത്.\n“ഒറീസയ്ക്ക് സാധിക്കുമെങ്കില് നമുക്കും സാധിക്കില്ലേ?” ; രണ്ട് വര്‍ഷത്തെ അനുഭവത്തിന്റെ അടിസ്ഥാനത്തില് നമുക്ക് എല്ലാതരത്തിലും മാറേണ്ടതുണ്ട്, പണം പിരിക്കൽ മാത്രമല്ല ദുരിതാശ്വാസ പ്രവര്‍ത്തനം” : മോഹൻലാൽ! #Blog


ബക്രീദ് പ്രമാണിച്ച് മൂന്ന് ദിവസം ലോക്ഡൗൺ നിയന്ത്രണങ്ങളിൽ ഇളവ്. | Malayali Manasu\nHome Kerala ബക്രീദ് പ്രമാണിച്ച് മൂന്ന് ദിവസം ലോക്ഡൗൺ നിയന്ത്രണങ്ങളിൽ ഇളവ്.\nബക്രീദ് പ്രമാണിച്ച് മൂന്ന് ദിവസം ലോക്ഡൗൺ നിയന്ത്രണങ്ങളിൽ ഇളവ്.\nജൂലൈ 18, 19, 20 തീയതികളിലാണ് ഇളവ് പ്രഖ്യാപിച്ചിരിക്കുന്നത്. എ,ബി, സി വിഭാഗങ്ങളിൽപെടുന്ന മേഖലകളിലാണ് ഇളവുകൾ അനുവദിക്കുക.\nട്രിപ്പിൾ ലോക്ഡൗൺ ഉള്ള ഡി വിഭാഗത്തിൽ ഇളവുകൾ ഉണ്ടായിരിക്കില്ല. 21 ന് ആണ് ബക്രീദ്.\nമൂന്നു ദിവസങ്ങളിൽ എ,ബി, സി വിഭാഗങ്ങളിൽപെടുന്ന മേഖലകളിൽ പലചരക്ക്, പഴം, പച്ചക്കറി, മീൻ, ഇറച്ചി, ബേക്കറി എന്നീ അവശ്യവസ്തുക്കൾ വിൽക്കുന്ന കടകൾക്ക് തുറന്ന് പ്രവർത്തിക്കാം. കൂടാതെ തുണിക്കട, ചെരുപ്പ് കട, ഇലക്ട്രോണിക് ഷോപ്പുകൾ, ഫാൻസി ഷോപ്പുകൾ, സ്വർണ്ണക്കട എന്നിവയും തുറക്കുന്നതിന് അനുവാദം നൽകിയിട്ടുണ്ട്.\nരാവിലെ ഏഴ് മുതൽ രാത്രി എട്ട് മണിവരെയാണ് ഇവയ്ക്ക് തുറന്ന് പ്രവർത്തിക്കാൻ അനുമതിയുണ്ടാവുക\nPrevious articleമാർത്തോമ്മാ സഭ പുതിയ രണ്ടു സഫ്രഗൻ മെത്രാപ്പൊലീത്തമാരെ വാഴിക്കുന്നു.\nNext articleപെട്രോളിന് 30 പൈസ കൂട്ടി


ഇടുക്കിയിൽ ആസാം സ്വദേശിയായ തൊഴിലാളിയെ ദുരൂഹസാഹചര്യത്തിൽ മരിച്ചനിലയിൽ കണ്ടെത്തി; അഞ്ചുപേർ കസ്റ്റഡിയിൽ - BIGNEWSLIVE | Latest Malayalam News\nകട്ടപ്പന: ഇടുക്കി കുമളിയിൽ ഇതരസംസ്ഥാന തൊഴിലാളിയെ ദുരൂഹ സാഹചര്യത്തിൽ മരിച്ച നിലയിൽ കണ്ടെത്തി. ജോലി സ്ഥലത്ത് വെച്ചാണ് മൃതദേഹം കണ്ടെത്തിയത്. ആസാം സ്വദേശിയായ കമൽദാസാണ് മരിച്ചതെന്ന് പോലീസ് സ്ഥിരീകരിച്ചു. ഇയാളോടൊപ്പം ജോലി സ്ഥലത്തുണ്ടായിരുന്ന അഞ്ചു പേരെ പോലീസ് ചോദ്യം ചെയ്യുന്നതിനായി കസ്റ്റഡിയിലെടുത്തിട്ടുണ്ട്. മരിച്ച കമൽദാസും പോലീസ് കസ്റ്റഡിയിലുള്ള അഞ്ചു പേരും കുമളി ഗവ വൊക്കേഷണൽ ഹയർസെക്കൻഡറി സ്‌കൂളിലെ പുതിയ കെട്ടിടം നിർമ്മിക്കുന്നതിനായി എത്തിയ തൊഴിലാളികളാണ്. ഈ കെട്ടിടത്തിൽ തന്നെയാണ് ഇവർ താമസിച്ചിരുന്നത്.\nകെട്ടിടത്തിലെത്തിയ സമീപവാസിയാണ് അനക്കമില്ലാത്ത നിലയിൽ കമൽദാസിനെ കണ്ടത്. ഇയാൾ ഉടൻ തന്നെ പോലീസിൽ വിവരമറിയിച്ചു. പോലീസിന്റെ പരിശോധനയിൽ ഇയാൾക്കൊപ്പമുണ്ടായിരുന്ന അഞ്ചുപേരിൽ നാലുപേരും സ്ഥലത്ത് നിന്ന് രക്ഷപ്പെട്ടതായി കണ്ടെത്തി. ഉടൻ തന്നെ കുമളി പോലീസ് വിവിധ പോലീസ് സ്റ്റേഷനുകളിൽ വിമവരമറിയിക്കുകയും, തുടർന്ന് കട്ടപ്പന പോലീസ് നടത്തിയ അന്വേഷണത്തിൽ ഇവരെ കണ്ടെത്തുകയുമായിരുന്നു.\nശനിയാഴ്ച അമിതമായി മദ്യപിച്ചെത്തിയ കമൽദാസ് പലതവണ നിലത്തു വീണ് പരിക്കേറ്റിരുന്നതായി കസ്റ്റഡിയിലുള്ളവർ പറയുന്നു. രാവിലെ മറ്റുള്ളവർ എഴുന്നേറ്റിട്ടും കമൽദാസ് കിടക്കുകയായിരുന്നു. മദ്യലഹരിയിൽ ഇയാൾ ഉറങ്ങുകയായിരുന്നെന്ന് കരുതി മറ്റുള്ളവർ പണി തുടങ്ങി. ശ്വാസം നിലച്ചതായി ശ്രദ്ധയിൽപ്പെട്ടതോടെ പേടിച്ച് ഓടിപ്പോയതാണെന്ന് ഇവർ പോലീസിൽ മൊഴി നൽകി. മൃതദേഹം പോസ്റ്റ്മോർട്ടത്തിനായി കോട്ടയത്തേക്ക് കൊണ്ടു പോയി.\nTags: assam labourassam nativeidukkiKeralaother State Employee


മണിരത്നത്തിന്‍റെ വാക്കുകള് എന്നെ കരയിപ്പിച്ചു\nമണിരത്നത്തിന്‍റെ വാക്കുകള് എന്നെ കരയിപ്പിച്ചു, അന്ന് മമ്മൂട്ടിയാണ് ആശ്വസിപ്പിച്ചത്; ദളപതിയുടെ ലൊക്കേഷന് ഓര്‍മകളുമായി ശോഭന\nഅന്നൊക്കെ ഇരുപതു ദിവസം കൊണ്ട് ഒരു മലയാളം സിനിമയുടെ ചിത്രീകരണം തീരും. അവിടെ നിന്നും നേരെ ഞാന് ദളപതി ലൊക്കേഷനിലേക്ക് പോവുകയായിരുന്നു\n17 Aug, 2020 at 06:17 AM\nഇന്ത്യന് സിനിമയിലെ മികച്ച നടിമാരുടെ ലിസ്റ്റെടുത്താല് അതില് തീര്‍ച്ചയായും നമ്മുടെ ശോഭനയുടെ പേരുമുണ്ടാകും. മലയാളത്തിന് പുറമെ തമിഴ് , തെലുങ്ക്, ഹിന്ദി, കന്നഡ ഭാഷകളില് തിളങ്ങിയിട്ടുള്ള ശോഭന രണ്ട് ദേശീയ പുരസ്കാരവും നേടിയിട്ടുണ്ട്. ശോഭന അഭിനയിച്ച തമിഴ് ചിത്രങ്ങളിലൊന്നാണ് സൂപ്പര്‍ഹിറ്റ് ചിത്രമായ ദളപതി. രജനികാന്തിന്‍റെ നായികയായിട്ടാണ് ചിത്രത്തില് ശോഭനം വേഷമിട്ടത്. മമ്മൂട്ടിയും ചിത്രത്തില് പ്രധാന വേഷത്തില് അഭിനയിച്ചിരുന്നു. ചിത്രത്തിന്‍റെ ലൊക്കേഷനില് വച്ചുണ്ടായ അനുഭവം ഓര്‍ത്തെടുക്കുകയാണ് താരം. ഒരു തമിഴ് മാധ്യമത്തിന് നല്‍കിയ അഭിമുഖത്തിലായിരുന്നു ശോഭന മനസ് തുറന്നത്.\nമീ ടു ഇട്ടും പിന്‍വലിച്ചും ശോഭന,നൈസായിട്ട് തല ഊരിയതാണല്ലേ എന്ന് ആരാധകര്\nഅന്നൊക്കെ ഇരുപതു ദിവസം കൊണ്ട് ഒരു മലയാളം സിനിമയുടെ ചിത്രീകരണം തീരും. അവിടെ നിന്നും നേരെ ഞാന് ദളപതി ലൊക്കേഷനിലേക്ക് പോവുകയായിരുന്നു. മമ്മൂക്ക, രജനി സര് എന്നിവരൊക്കെ അവിടെയുണ്ടായിരുന്നു. എന്‍റെ സീനുകള് വളരെക്കുറച്ചേയുള്ളൂ ആ സിനിമയില്. അത് തീര്‍ത്തു വീട്ടില് പോകണം എന്നുണ്ടായിരുന്നു എനിക്ക്.\nമണി സര് വന്നു അതും കൂടി തീര്‍ത്തിട്ട് പോകാം എന്ന് പറഞ്ഞു. എനിക്ക് കരച്ചിലടക്കാനായില്ല. അടുത്ത് വേറെ ആരും ഇല്ല എന്ന് ഞാന് കരുതി, പക്ഷേ മമ്മൂക്ക അത് കണ്ടു.അയ്യോ എന്താണ് ഇങ്ങനെ കരയുന്നത്? എന്ന് ചോദിച്ചു. വീട്ടില് പോയിട്ട് കുറേ നാള് ആയി എന്നും അമ്മയെ കാണണം എന്നുമൊക്കെ ഞാന് പറഞ്ഞു. ഇങ്ങനെ ഒരു ചെറിയ കാര്യത്തിനാണോ കരയുന്നത് വേഗം വീട്ടിലേക്ക് പോകാമല്ലോ. എന്നൊക്കെ പറഞ്ഞ് ഇരുപതുകാരിയായ തന്നെ ആശ്വസിപ്പിച്ചുവെന്നും ശോഭന പറയുന്നു.


കാമുകന്റെ സഹായത്തോടെ 36കാരി ഭർത്താവിനെയും3മക്കളെയും കൊന്നു.. ഇവളൊരു ഭാര്യയാണോ, ഇവളൊരു അമ്മയാണോ?? | woman plotted the murder of her husband and her children - Malayalam Oneindia\nകാമുകന്റെ സഹായത്തോടെ 36കാരി ഭർത്താവിനെയും3മക്കളെയും കൊന്നു.. ഇവളൊരു ഭാര്യയാണോ, ഇവളൊരു അമ്മയാണോ??\nUpdated: Tue, Oct 10, 2017, 13:00 [IST]\nജയ്പൂർ: കാമുകന്റെ സഹായത്തോടെ ഭർത്താവിനെയും മക്കളെയും കൊലപ്പെടുത്തിയ 36 കാരിയെ പോലീസ് അറസ്റ്റ് ചെയ്തു. രാജസ്ഥാനിലെ ജയ്പൂരിലാണ് സംഭവം. 46കാരനായ ഭര്‍ത്താവിനെയും മൂന്ന് മക്കളെയുമാണ് ഇവർ കൊലപ്പെടുത്തിയത്. കാമുകനുമായുള്ള അവിഹിതബന്ധം പുറത്തറിഞ്ഞതിനെ തുടർന്നാണ് 36കാരിയായ സന്തോഷ് ഈ ക്രൂരകൃത്യത്തിന് ഒരുങ്ങിയതത്രെ.\nട്രോളുകള്‍ക്ക് നിലവാരം വേണമെന്ന് പറഞ്ഞ കുമ്മനം രാജശേഖരനെ സോഷ്യൽ മീഡിയ ട്രോളി കൊല്ലുന്നു, ഈ ട്രോളന്മാരുടെ ഒരു കാര്യം!!\nസന്തോഷും ഭർത്താവും തമ്മിൽ പത്ത് വയസ്സിന്റെ പ്രായവ്യത്യാസം ഉണ്ട്. സന്തോഷിന് ഇപ്പോൾ 36 വയസ്സാണ്. ഭർത്താവ് ബൻവാരി ശർമയ്ക്ക് 46ഉം. 1999ലാണ് ഇവരുടെ വിവാഹം കഴിഞ്ഞത്. ഇവർക്ക് മൂന്ന് മക്കളുണ്ട്. ഈ വിവാഹബന്ധത്തിൽ സന്തോഷ് തൃപ്തയായിരുന്നില്ല എന്നാണ് റിപ്പോര്‍ട്ടുകൾ.\nസമയം പോകാനായി സന്തോഷ് വീടിന് തൊട്ടടുത്തുള്ള ഒരു ക്ലാസിൽ തായ്ക്കൊണ്ടോ പഠിക്കാൻ പോയിരുന്നു. അവിടെ നിന്നും ഒരു ചെറുപ്പക്കാരനെ പരിചയപ്പെട്ടു. ഹനുമാൻ പ്രസാദ്. ഇവരുടെ അടുപ്പം ക്രമേണ പ്രണയമായി മാറുകയായിരുന്നു. ഭർത്താവിൽ നിന്നും കിട്ടാത്ത സ്നേഹം സന്തോഷിന് ഇയാളിൽ നിന്നും കിട്ടി.\nവീട്ടിൽ വിവരം അറിഞ്ഞു\nഎന്നാൽ സന്തോഷിന്റെ ഭർത്താവ് ബൻവാരി ശർമയും മൂത്ത മകനും ഈ ബന്ധത്തെക്കുറിച്ച് അറിയുകയുണ്ടായി. ഇവർ ഇക്കാര്യം സന്തോഷിനോട് ചോദിക്കുകയും ചെയ്തു. ഹനുമാൻ പ്രസാദിനെ കാണുന്നതിൽ നിന്നും ബന്ധപ്പെടുന്നതിൽ നിന്നും ഇവർ സന്തോഷിനെ വിലക്കുകയും ചെയ്തു\nകാമുകനായ ഹനുമാൻ പ്രസാദിനൊപ്പം ജീവിക്കാൻ വേണ്ടി ഭർത്താവിനെയും മൂന്ന് മക്കളെയും കൊലപ്പെടുത്താനായിരുന്നു സന്തോഷിന്റെ തീരുമാനം. ഇതിന് കാമുകൻ സഹായിക്കുകയും ചെയ്തു. ഭർത്താവിനും മക്കൾക്കും ഭക്ഷണത്തിൽ ഉറക്കഗുളികകൾ പൊടിച്ചുചേര്‍ത്ത് സന്തോഷ് അവരെ മയക്കി.\nപിന്നീട് സന്തോഷ് കാമുകനായ ഹനുമാൻ പ്രസാദിനെ വിളിച്ചുവരുത്തി. രണ്ട് പ്രൊഫഷണല് കില്ലേഴ്സിനൊപ്പമായിരുന്നു ഇയാൾ വന്നത്. ഉറങ്ങിക്കിടന്ന ഭർത്താവിനെയും കുട്ടികളെയും ഇവർ കൊലപ്പെടുത്തി. സംഭവത്തിന് സാക്ഷിയായ സന്തോഷിൻറെ മരുമകളെയും ഇവർ കൊലപ്പെടുത്തി.\nകൊലപാതകികൾക്ക് രക്ഷപ്പെടാനുള്ള സ്കൂട്ടറും മൂവായിരം രൂപയും സന്തോഷ് തന്നെയാണത്രെ കൊടുത്തത്. റെയിൽവേ സ്റ്റേഷനിൽ സ്കൂട്ടർ ഉപയോഗിച്ച് രക്ഷപ്പെടാൻ ശ്രമിച്ചെങ്കിലും നടന്നില്ല. പിന്നീട് ഓട്ടോറിക്ഷയിൽ വിവിധ സ്ഥലങ്ങളിലേക്ക് രക്ഷപ്പെടാൻ ശ്രമിച്ചെങ്കിലും അവസാനം പോലീസിന്റെ പിടിയിലാകുകയായിരുന്നു.\nwoman man killed children love wife husband ഭാര്യ ഭർത്താവ് കൊലപാതകം മരണം കാമുകൻ യുവതി\n36-year-old woman plotted the murder of her husband and her children with the help of her lover


ഹോട്ട്‌ഷോട്ട്‌സ് ആപ്പിലോ നീലച്ചിത്ര നിര്‍മാണത്തിലോ തനിക്ക് പങ്കില്ലെന്ന്; ശില്‍പ ഷെട്ടി | Malayali Manasu\nHome Kerala ഹോട്ട്‌ഷോട്ട്‌സ് ആപ്പിലോ നീലച്ചിത്ര നിര്‍മാണത്തിലോ തനിക്ക് പങ്കില്ലെന്ന്; ശില്‍പ ഷെട്ടി\nഹോട്ട്‌ഷോട്ട്‌സ് ആപ്പിലോ നീലച്ചിത്ര നിര്‍മാണത്തിലോ തനിക്ക് പങ്കില്ലെന്ന്; ശില്‍പ ഷെട്ടി\nമുംബൈ: നീലച്ചിത്ര നിര്‍മാണവുമായി ബന്ധപ്പെട്ട കേസില് നടി ശില്‍പ ഷെട്ടിയെ പോലീസ് ചോദ്യം ചെയ്തത് ആറു മണിക്കൂറിലേറെ. ഹോട്ഷോട്സ് എന്ന ആപ്പിൽ അപ്‌ലോഡ് ചെയ്യുന്ന വിഡിയോയുടെ ഉള്ളടക്കത്തെ കുറിച്ച് തനിക്ക് അറിവില്ലെന്ന് ബോളിവുഡ് താരം ശിൽപ ഷെട്ടി. കഴിഞ്ഞ ദിവസമാണ് മുംബൈ പോലീസിന്റെ ക്രൈംബ്രാഞ്ച് സംഘം ശില്‍പ ഷെട്ടിയില്‍നിന്ന് വിവരങ്ങള് ശേഖരിച്ചത്. പൊലീസിനോടാണ് ശിൽപ ഇക്കാര്യം വ്യക്തമാക്കിയത്.\nരാജ് കുന്ദ്രയുടെ ‘ഹോട്ട്‌ഷോട്ട്‌സ്’ ആപ്പിലോ നീലച്ചിത്ര നിര്‍മാണത്തിലോ താന് ഇടപെട്ടിട്ടില്ലെന്നാണ് ശില്‍പ ഷെട്ടി പോലീസിനോട് പറഞ്ഞിരിക്കുന്നത്. ഹോട്ട്‌ഷോട്ട്‌സ് ആപ്പിലെ യഥാര്‍ഥ ഉള്ളടക്കത്തെക്കുറിച്ച് തനിക്ക് അറിവുണ്ടായിരുന്നില്ല. അവർ പറഞ്ഞു. ഹോട്ഷോട്സ് മൊബൈൽ ആപ് വഴിയാണ് കുന്ദ്ര ചിത്രങ്ങൾ പ്രചരിപ്പിക്കുന്നതെന്ന് പൊലീസ് കണ്ടെത്തിയിരുന്നു. കുന്ദ്രയുടെ ബന്ധുവായ പ്രദീപ് ബക്ഷിയാണ് ആപ്പിന് പിന്നിലെന്നു പറഞ്ഞതായാണ് വിവരം.\nപോലീസിന് മുന്നില് രാജ് കുന്ദ്രയെ നടി ന്യായീകരിച്ചതായും റിപ്പോര്‍ട്ടുകളുണ്ട്. വിഡിയോകളിൽ പ്രത്യക്ഷമായി ലൈംഗിക രംഗങ്ങൾ കാണിക്കുന്നില്ലെന്നും നീലച്ചിത്രമല്ലെന്നുമാണ് ശിൽപ പൊലീസിനു മൊഴി നൽകിയത്. അറസ്റ്റിലായ രാജ്കുന്ദ്രയുടെ കസ്റ്റഡി കാലാവധി കഴിഞ്ഞ ദിവസം 27 വരെ നീട്ടിനല്‍കിയിരുന്നു.\nPrevious articleലോക്ഡൗണിനെതിരെ ഓസ്ട്രേലിയയിൽ ജനം തെരുവിലിറങ്ങി പ്രതിഷേധിച്ചു; ഉദ്യോഗസ്ഥർക്ക് നേരെ കുപ്പിയേറ്\nNext articleസൗദി പ്രവാസികൾക്ക് ആശ്വാസ വാർത്ത; ഖത്തറിലേക്ക് ഹോട്ടൽ ക്വാറൻ്റീൻ ഇല്ലാതെ യാത്ര ചെയ്യാം


മലയാളിയിൽ ഉടലെടുക്കുന്ന മണ്ണിന്റെ മക്കൾ വാദം | Avatar Today\nകേരളത്തിൽ ഇന്ന് ഏറ്റവും കൂടുതൽ കാണാൻ കഴിയുന്ന ഒരു വിഭാഗം ആണ് അന്യസംസ്ഥാന തൊഴിലാളികൾ. നമ്മുടെ ഒക്കെ ഭാഷയിൽ പറഞ്ഞാൽ ബംഗാളികൾ. നോർത്തിൽ നിന്നും വരുന്ന എല്ലാവരും നമ്മുക് ബംഗാളികൾ ആണല്ലോ.കുറ്റം പറയാൻ പറ്റില്ല ,കാരണം സൗത്തിൽ നിന്നു പോകുന്നവർ അവർക്ക് മദ്രാസ്സികലും ആണ്.\nഇന്ന് കേരളത്തിൽ ഏറ്റവും കൂടുതൽ അവഗണിക്കപ്പെടുന്നതും അക്രമിക്കപ്പെടുന്നതും എന്തിനേറെ അപമാനിക്കപ്പെടുന്നതും ആയ ഒരു വിഭാഗം ആണ് ഈ അന്യ സംസ്ഥാന തൊഴിലാളികൾ.\nഎന്ത് കൊണ്ട് ഇവർ കേരളത്തിൽ വർധിച്ചു വരുന്നു എന്നത് ഈ സമ്പൂർണ സാക്ഷരത നേടിയ സമൂഹം ഓർക്കുന്നില്ല.\nമലയാളികൾ ചെയ്യാൻ കുറച്ചിൽ ആയി കാണപ്പെടുന്ന ജോലികൾ ചെയ്യാൻ വേണ്ടി ഇന്ന് ഇവിടെ ഉള്ളത് ഈ ബംഗാളികൾ എന്ന് നാം മുദ്രകുത്തിയ മനുഷ്യർ മാത്രം ആണ് ഉള്ളത്. അവർ ഇവിടെ പെരുകാൻ കാരണം നമ്മൾ തന്നെ ആണെന്ന് ഓർക്കുന്നത് നല്ലത് ആയിരിക്കും.\nപലപ്പോഴും ഇവിടെ ഉള്ളവർ ചെയ്യുന്ന കുറ്റകൃത്യങ്ങൾ പോലും ഇവരുടെ തലയിൽ അടിച്ചേല്പിക്ക പെടുന്നതായി തോന്നിയിട്ടുണ്ട്. ക്രൈം റേറ്റ് കണക്ക് അനുസരിച്ചു കേരളത്തിൽ മലയാളികൾ ചെയ്തു കൂട്ടിയ കുറ്റകൃത്യങ്ങളുടെ പകുതി പോലും ഇവർ ചെയ്തിട്ടില്ല എന്നത് ആണ് വാസ്തവം. പക്ഷെ നമ്മുക് എന്നാലും ഇവരെ സംശയത്തിന്റെ കണ്ണിലൂടെ മാത്രമേ കാണാൻ കഴിയൂ.\nകുറച്ചു പേർ ചെയ്യുന്ന തെറ്റിനു എന്തിനു എല്ലാവരും ശിക്ഷ അനുഭവിക്കണം. എല്ലാ കൂട്ടത്തിലും ഉണ്ട് നല്ലതും മോശവും ആയ ആൾകാർ. ഒരു മലയാളി കുറ്റം ചെയ്ത എന്നു കരുതി എല്ല മലയാളികളും പഴി ചാര പെടാറില്ല. പക്ഷെ ഒരു അന്യസംസ്ഥാനക്കാരൻ കുറ്റം ചെയ്‌താൽ കേരളത്തിലുള്ള എല്ല അന്യ സംസ്ഥാന തൊഴിലാളികളും അതിൻറെ അഫ്റ്റർ എഫക്ട് അനുഭവിക്കേണ്ട അവസ്ഥയാണ്.\nകയറി പോകുന്ന ബസുകളിൽ പോലും ഇവർക്ക് ലഭിക്കുന്നത് പുച്ഛം ആണ്. കൊച്ചിയിൽ നേരിട്ട് കണ്ടൊരു അനുഭവം ആയിരുന്നു അത്.അവരും തരുന്നത് കാശ് തന്നെ അല്ലെ.\nമലയാളികൾ ഈ ഇടക്ക് പൊട്ടി മുളച്ചൊരു അസുഖം ആണ് മണ്ണിന്റെ മക്കൾ സ്നേഹം.അതിനു കഴിഞ്ഞ ഇര ആയത് ഒരു അന്യസംസ്ഥാന തൊഴിലാളി.ഈ എമാന്മാർ ഒർക്കുന്നുണ്ടോ എന്നറിയില്ല , കുറച്ച്കാലം മുൻ്പ തൊഴിൽ ഇല്ലാത്ത മലയാളികൾക്ക് ആശ്രയിക്കാൻ ഗൾഫ് ഇല്ലായിരുന്നു. അവർ അന്ന് ജോലി തേടി പോയിരുന്നത് മുംബൈയിലായിരുന്നു. ആ ഇടക്കാണ് ശിവസേന മണ്ണിന്റെ മക്കൾ നീക്കവുമായി വന്നത്. അതായത് മറാഠികളുടെ മണ്ണിൽ മറാഠികൾ മാത്രം മതിയെന്ന ഫാസിസ്റ്റ് നിലപാട്.ഇവിടെ നിന്നുള്ളവര തല്ലി ഓടിച്ച ചരിത്രം വരെയുണ്ട്.അന്ന് കേരളം അടക്കം ആ നീക്കത്തെ ശക്തമായി എതിർത്തതാണ്. ആ കാലം കഴിഞ്ഞു.ഇപ്പോൾ മലയാളി ജോലിക്ക് ആശ്രയിക്കുന്നത് ഗൾഫാണ്.അപ്പോ അങ്ങനെ ഉണ്ടായ കുറേ കാശ് കൈയിൽ വരുമ്പോ പച്ച മലയാളത്തിൽ പറഞ്ഞാൽ എല്ലിനിടയിൽ കുത്തൽവരുമ്പോ മലയാളികൾക്ക് മണ്ണിന്റെ മക്കൾ ചിന്തയൊക്കെ വരും. അപ്പോൾ പണിയെടുക്കാൻ വരുന്നവരെ ഒന്ന് പൊട്ടിക്കാനാക്കെ തോന്നും.\nപ്രാചിന ഇന്ത്യൻ സാഹിത്യത്തിൽ ഒരു വാക്ക് ഉണ്ട് അതിഥി ദേവോ ഭവ\nഅതിഥിയെ ദൈവത്തെപോലെ സേവിക്കുക എന്ന്\nബംഗാളികൾക്ക് എന്ത് അതിഥി ദേവോ ഭവ അല്ലെ\nAGAINT OTHERSTATE PEOPLE, CRUELITY, malayali\nPrevious Postഇസ്രായേൽ പാലസ്തീൻ പ്രശ്നത്തിനു പരിഹാരം കാണാൻNext Postസർക്കാരിനെതിരെ ഹർജി


kochi-metro-rate-confirm Archives - Calicut Journal\nHome » Tag Archives: kochi-metro-rate-confirm\nTag Archives: kochi-metro-rate-confirm\nകൊച്ചി മെട്രോ നിരക്കുകള് പ്രഖ്യാപിച്ചു; മിനിമം ചാർജ് 10 രൂപ\nകേരളത്തിന്റെ മുഖച്ഛായ തന്നെ മാറ്റുമെന്നു കരുതുന്ന കൊച്ചി മെട്രോയുടെ യാത്രാ നിരക്കുകൾ തീരുമാനിച്ചു. 10 രൂപയാണ് മിനിമം യാത്രാക്കൂലി. രണ്ടു കിലോമീറ്റർവരെ 10 രൂപ ടിക്കറ്റിൽ യാത്ര ചെയ്യാം. ആലുവയിൽ നിന്ന് പേട്ട വരെയുള്ള യാത്രയ്ക്ക് 60 രൂപയാണ് ടിക്കറ്റ് നിരക്ക്. ഇന്നു ഡൽഹിയിൽ ചേർന്ന കെഎംആർഎലിന്റെ ഇരുപത്തിയഞ്ചാമതു ഡയറക്റ്റർ ബോർഡ് യോഗമാണ് ടിക്കറ്റ് നിരക്കുകൾ നിശ്ചയിച്ചത്. 20 രൂപ ടിക്കറ്റിന് അഞ്ചു കിലോമീറ്റർവരെ യാത്ര ചെയ്യാം. 10 കിലോമീറ്റർ വരെയുള്ള യാത്രക്ക് 30 രൂപയുടെ ടിക്കറ്റ് വേണം. 40 രൂപയുടെ ടിക്കറ്റിൽ യാത്ര ...


Admin – WhatsApp Virals\nവിജനപ്രദേശത്ത് ഉപേക്ഷിക്കപ്പെട്ട നിലയില് ഒരു വിമാനം; നാട്ടുകാര്‍ക്ക് അറിയില്ല, എവിടുന്നു വന്നു..എന്തിന് വന്നു എന്ന്.!\nവാഹനങ്ങള് ഉപേക്ഷിച്ച നിലയില് കാണപ്പെടുന്നത് സാധാരണമാണ്. എന്തെങ്കിലും പ്രശ്നത്തിലോ, അല്ലെങ്കില് തകരാറ് പറ്റിയതോ ആയ വാഹനങ്ങള് റോഡ്വക്കിലും മറ്റും ഉപേക്ഷിച്ച് കാണാറുണ്ട്. ആളൊഴിഞ്ഞ സ്ഥലത്ത് ഒരു വിമാനം ഉപേക്ഷിക്കപ്പെട്ടാലോ, ഞെട്ടിയോ സംഭവം സത്യമാണ്.\nബോയിങ് 737 വിമാനമാണ് ഒരൊഴിഞ്ഞ സ്ഥലത്ത് ഉപേക്ഷിക്കപ്പെട്ട നിലയിലുള്ളത്. ഇന്തോനേഷ്യയിലെ ബാലിയിലാണ് സംഭവം.\nബാലിയിലെ പ്രശസ്തമായ പാണ്ഡവ ബീച്ചില് നിന്ന് കുറച്ച് കിലോമീറ്റര് മാറി സെലാട്ടന് ഹൈവേയ്ക്ക് സമീപം ആളൊഴിഞ്ഞ സ്ഥലത്താണ് ഈ വിമാനം ഉള്ളത്. എന്നാല് വിമാനത്തിന് മുകളില് ഏത് കമ്പനിയുടെതാണ് വിമാനം എന്ന ഒരു അടയാളവും ഇല്ല. ഏതാനും മാസങ്ങള്‍ക്ക് മുന്‍പാണ് ഈ വിമാനം ഇവിടെ പ്രത്യേക്ഷപ്പെട്ടത്. മരങ്ങള് നിറഞ്ഞ പ്രദേശത്തിന് ഇടയിലായി ഒഴിഞ്ഞ സ്ഥലത്താണ് വിമാനം കിടക്കുന്നത്.\nവിമാനം കിടക്കുന്ന സ്ഥലത്തിന്‍റെ ഉടമയാരാണെന്ന് സമീപവാസികള്‍ക്കും വലിയ പിടിയില്ല. എന്നാല് വിമാനമുള്ള പറമ്പിന്‍റെ സുരക്ഷയ്ക്കായി ഒരു ഗാര്‍ഡ് ഉണ്ട്. ഒരു വിമാന മോഡല് ഭക്ഷണശാല നിര്‍മ്മിക്കാനുള്ള പദ്ധതി ആയിരിക്കാം ഇത് എന്നാണ് സമീപവാസികള് കരുതുന്നത്. എന്നാല് ഉപേക്ഷിക്കപ്പെട്ട വിമാനം കാണുവാന് ആളുകള് ഒഴുകുന്നുണ്ട് എന്നതാണ് രസകരമായ കാര്യം.\nPosted on February 25, 2018 February 25, 2018 Categories News Now\nതണുപ്പുള്ള ആ രാത്രിയില് ഉറക്കം വരാതെ ഞാന് തിരിഞ്ഞും മറിഞ്ഞും കിടന്നു.അവളാണെങ്കില് ചുമരിനോട് ചേര്‍ന്ന് പോത്തു പോലെ കിടന്നുറങ്ങുകയായിരുന്നു.\nഎന്ത് പറയണമെന്നറിയാതെ ഞാനിരുന്നു. അവളപ്പോ കട്ടിലില് വിതറിയ മൂല്ലപ്പൂവിലേക്ക് നോക്കിയിരുന്ന് പതിയെ കിതക്കുകയായിരുന്നു.ആ മുഖത്ത് വേദനയും നിരാശയും ഞാന് കണ്ടു.അവളുടെ ചേഷ്ടകള് ഞാന് സാകൂതം വീക്ഷിച്ചു.\nപെരുമാറ്റത്തിലെന്തോ പന്തികേടുള്ളത് പോലെ തോന്നി.വീട്ടുകാരെ വിളിച്ച് കാര്യം പറഞ്ഞാലോന്നാലോചിച്ചു. നാണക്കേടോര്‍ത്തപ്പോള് അത് വേണ്ടാന്ന് വച്ചു.\nപക്ഷെ ആദ്യരാത്രിയില് കണ്ട ആളേ ആയിരുന്നില്ല പിന്നീടുള്ള ദിവസങ്ങളില് .\nചായ കൊണ്ടു തരുന്നു , പേസ്റ്റും ബ്രഷും കൊണ്ട് തരുന്നു , തലയില് എണ്ണയിട്ട് തരുന്നു , നടുപ്പുറത്ത് സോപ്പ് തേച്ച് തരുന്നു , തലയില് മസ്സാജ് ചെയ്ത് തരുന്നു . ഒന്നും പറയണ്ട , സ്നേഹം കൊണ്ടും കരുതല് കൊണ്ടും അവളെന്നെ ശരിക്കും ഞെട്ടിക്കുകയായിരുന്നു.അതിനിടയില് ഇങ്ങനെയൊരു ഭാര്യയെ ഗര്‍ഭിണിയാക്കുക എന്നുള്ളത് എന്നെ സംബന്ധിച്ചിടത്തോളം പൂ നുള്ളണ പോലെ എളുപ്പമമായിരുന്നു……!\nPosted on February 17, 2018 February 17, 2018 Categories Story


ഹൈദരാബാദ്: തീയറ്ററില് ദേശീയ ഗാനം വയ്ക്കുമ്പോള് എഴുന്നേറ്റ് നില്‍ക്കുന്നത് ഇഷ്ടമല്ലെന്ന് ജനസേന നേതാവ് പവന് കല്യാണ്. തിയേറ്ററില് ദേശീയ ഗാനം വയ്ക്കുന്നതിനോട് തനിക്ക് യോജിപ്പില്ല. കുടുംബസമേതവും സുഹൃത്തുക്കളുമായും സിനിമ കാണാന് വരുന്നത് വിനോദത്തിന് വേണ്ടിയാണ്. ആ സമയം ഒരാളുടെ ദേശീയ തെളിയിക്കുന്നതിനാകരുതെന്നും പവന് പറഞ്ഞു.\nRead more: ലോക്‌സഭാ തെരഞ്ഞെടുപ്പിന് മുമ്പ് യുദ്ധമുണ്ടാകുമെന്ന് ബിജെപി പറഞ്ഞതായി പവന് കല്ല്യാണ്\nരാഷ്ട്രീയ പാര്‍ട്ടികള് അവരുടെ ചര്‍ച്ചകളും സമ്മേളനങ്ങളും തുടങ്ങുന്നതിന് മുമ്പ് എന്ത് കൊണ്ട് ദേശീയ ഗാനം ആലപിക്കുന്നില്ലെന്നും പവന് ചോദിക്കുന്നു. നേരത്തെയും ഈ വിഷയത്തിലെ തന്റെ നിലപാട് പവന് കല്യാണ് വ്യക്തമാക്കിയിരുന്നു. 2016ല് തിയേറ്ററില് സിനിമ തുടങ്ങുന്നതിന് മുമ്പ് ദേശീയ ഗാനം സുപ്രീംകോടതി നിര്‍ബന്ധമാക്കിയപ്പോള് അത് ചോദ്യം ചെയ്തും പവന് കല്യാണ് രംഗത്തുവന്നിരുന്നു.\nരാജ്യത്തെ ഉന്നത അധികാര കേന്ദ്രങ്ങളിലെല്ലാം ദേശീയ ഗാനം നിര്‍ബന്ധമാക്കണം. അങ്ങനെ ഒരു ഉദാഹരണം കാണിച്ച് മുന്നോട്ട് നയിക്കാന് ഇവര്‍ക്ക് എന്ത് കൊണ്ട് സാധിക്കുന്നില്ലെന്നും സിനിമയില് നിന്ന് രാഷ്ട്രീയത്തിലേക്കെത്തിയ പവന് കല്യാണ് ചോദിച്ചു.